
Introducere 


în  numele  lui  Allah,  Cel  Milostiv,  Cel  îndurător 

Toată  lauda  I  se  cuvine  lui  Allah,  Stăpânul  lumilor,  şi  toate  binecuvântările  lui 
Allah  fie  asupra  Profetului  Său,  Mohammed,  asupra  familiei  sale,  a 
companionilor  săi  şi  asupra  tuturor  celor  care  urmează  Calea  Sa  cea  Dreaptă; 
fie  ca  Allah  Atotputernicul  să  aibă  milă  de  ei  în  Ziua  Judecăţii! 


Originea  şi  creaţia  Universului  sunt  teme  care  l-au  interesat  pe  om  de-a 
lungul  timpului,  mai  ales  pe  nemusulmani.  Datorită  faptului  că  Islamul  a 
clarificat  şi  expus  toate  domeniile  care  necesită  explicaţie,  musulmanii  nu  pot  fi 
confuzi  (în  legătură  cu  fenomenele  ce  au  loc  în  Univers)  şi  nu  pot  inventa  teorii 
şi  ipoteze  despre  aceste  teme,  care  la  rândul  lor  pot  fi  dărâmate  de  apariţia 
unor  noi  teorii. 

Musulmanii  sunt  ferm  convinşi  că  cele  menţionate  în  Coranul  cel  Sfânt  şi 
în  Sunnah  Profetului  Mohammed  (Pacea  şi  binecuvântarea  lui  Allah  fie  asupra 
sa!)1  despre  aceste  subiecte  sunt  adevărul  cu  care  toate  teoriile  trebuie  să 
ajungă  să  fie  de  acord.  Tot  ceea  ce  contrazice  Coranul  şi  Sunnah  autentică  în 
legătură  cu  aceste  chestiuni  trebuie  să  fie  considerat  fals. 

Allah  Al-'Alaa  (Preaînaltul),  Creatorul  a  tot  ce  poate  fi  văzut  şi  a  ceea  ce 
nu  poate  fi  văzut,  nu  are  nevoie  de  creaţia  Lui,  dar  creaţia  Lui  are  nevoie 
permanent  de  El,  Preaînaltul  şi  Preaslăvitul.  Allah  Al-'Aziz  (Cel  Atotputernic) 
spune 2  în  Coranul  cel  Glorios: 

„O,  oameni!  Voi  sunteţi  săraci  [şi  aveţi  nevoie]  de  Allah,  iar  Allah  este  Al- 
Ghanyy,  Al-Hamid  [Cel  Deajuns  pentru  Sine  şi  Cel  Vrednic  de  Laudă],  ~  Dacă  El  ar  voi, 
v-ar  face  să  pieriţi  şi  ar  aduce  o  făptură  nouă,  căci  acest  lucru  nu  este  greu  pentru 
Allah.”  [Coran,  35:15-17] 

Doar  tu  te  vei  beneficia  cu  credinţa  şi  faptele  tale,  după  cum  găsim  în 
Coranul  cel  Glorios: 

„Dacă  nu  credeţi  [după  ce  aţi  văzut  semnele],  Allah  se  poate  lipsi  de  voi,  căci  Lui 
nu-I  place  necredinţa  robilor  Săi.  însă  dacă  voi  sunteţi  mulţumitori,  aceasta  îi  place 
Lui.”  [Coran,  39:7] 


Tradiţia  Profetului  Mohammed  (Pacea  şi  binecuvântarea  lui  Allah  fie  asupra  sa!),  care  cuprinde  tot  ceea  ce 
Profetul  (Pacea  şi  binecuvântarea  lui  Allah  fie  asupra  sa!)  a  spus  şi  a  făcut  din  momentul  primirii  Revelaţiei 
Divine  şi  până  la  moartea  sa. 

în  această  carte,  atunci  când  spunem  Allah  spune...,  utilizăm  traducerea  sensurilor  cuvintelor  din  versetele 
respective  şi  nu  o  traducere  literală,  deoarece  nimeni  nu  ştie  traducerea  lor  completă,  sub  toate  aspectele,  cu 
excepţia  lui  Allah  Al-Muta’ali(Preaînaltul). 


Allah  Al-'Alaa  (Preaînaltul)  a  spus  într-un  Hadith  Qudsi3: 

„O,  robii  mei!  într-adevăr  Mi-am  interzis  dhulm  (opresiunea, 
nedreptatea)  Mie  însumi  şi  am  interzis-o  între  voi,  aşa  că  nu  fiţi  nedrepţi 
unii  cu  ceilalţi.  O,  robii  mei!  Toţi  sunteţi  pierduţi,  mai  puţin  cei  pe  care  Eu 
îi  călăuzesc,  aşa  că  cereţi-Mi  călăuzire  şi  vă  voi  călăuzi.  O,  robii  mei!  Toţi 
sunteţi  înfometaţi,  mai  puţin  cei  cărora  le-am  dat  să  mănânce,  aşa  că  cereţi- 
Mi  alimente  şi  vă  voi  alimenta.  O,  robii  mei!  Toţi  sunteţi  goi,  mai  puţin  cei 
pe  care  i-am  îmbrăcat,  aşa  că  cereţi-Mi  veşminte  şi  Eu  vă  voi  îmbrăca.  O, 
robii  mei!  Comiteţi  păcate  noaptea  şi  ziua,  şi  Eu  vi  le  iert  pe  toate,  aşa  că 
cereţi-Mi  iertare  şi  Eu  vă  voi  ierta.  O,  robii  mei!  Nu  veţi  putea  atinge  un 
rău  cu  care  să  îmi  puteţi  dăuna,  nici  nu  veţi  avea  vreun  beneficiu  cu  care  să 
mă  puteţi  beneficia.  O,  robii  mei!  Dacă  primul  şi  ultimul  dintre  voi,  oameni 
şi  djinnii4,  aţi  fi  atât  de  pioşi  cât  inima  celui  mai  pios,  asta  nu  ar  adăuga 
nimic  Regatului  Meu.  O,  robii  mei!  Dacă  primul  şi  ultimul  dintre  voi, 
oameni  şi  djinnii,  aţi  11  atât  de  corupţi  cât  inima  celui  mai  corupt,  nu  ar 
micşora  cu  nimic  Regatul  Meu.  O,  robii  mei!  Dacă  primul  şi  ultimul  dintre 
voi,  oameni  şi  djinnii,  v-aţi  reuni  într-un  loc,  cerându-Mi  şi  Eu  acordând  la 
flecare  ceea  ce  a  cerut,  nu  ar  scădea  ceea  ce  posed,  aşa  cum  nu  scade  nivelul 
mării  dacă  un  ac  este  aruncat  în  ea.  O,  robii  mei!  Cu  adevărat  sunt  faptele 
voastre  cele  pe  care  le  calculez,  şi  pe  care  apoi  le  răsplătesc.  Cine  va  găsi 
bine  (răsplata  pentru  faptele  lui  bune)  să  îl  laude  pe  Allah,  şi  cine  va  găsi 
rău  (pedeapsa  pentru  păcatele  lui)  să  nu  reproşeze  altcuiva  decât  lui 
însuşi.”  (Muslim) 

Islamul  este  modul  de  viaţă  (diin)  pe  care  Allah  Al-Alaa  (Preaînaltul)  l-a 
ales,  de  care  este  mulţumit  şi  pe  care  l-a  legiferat  pentru  robii  Lui.  Persoanele 
au  mare  nevoie  de  legile  Lui  pentru  a  putea  organiza  acţiunile  din  vieţile  lor, 
atât  pe  cele  individuale  cât  şi  pe  cele  generale,  pe  cele  interne  şi  pe  cele  externe, 
în  afară  de  marea  importanţă  pe  care  Islamul  o  oferă  principiilor  generale  şi 
fundamentelor  sale,  nu  au  fost  neglijate  nici  temele  secundare.  A  creat,  de 
asemenea,  echilibrul  adecvat  între  aspectele  fizice  şi  spirituale  ale  vieţii.  Allah 
Al-Wahid  (Unicul)  spune: 

„...  In  ziua  aceasta,  am  desăvârşit  religia  voastră  şi  am  împlinit  harul 
Meu  asupra  voastră  şi  am  încuviinţat  Islamul  ca  religie  pentru  voi!...” 
[Coran,  5:3] 


3  Reprezintă  Cuvintele  lui  hallA,  esimsnartProfetului  Mohammed  (Pacea  şi  binecuvântarea  lui  Allah  fie  asupra 
sa!)  prin  intermediul  îngerului  Jibril  (Pacea  lui  Allah  fie  asupra  sa!).  Hadith-ul  Qudsi  este  Cuvântul  lui  Allah 
numai  ca  sens,  nu  şi  ac  text,  spre  deosebire  de  Coran,  care  este  Cuvântul  lui  Allah  atât  ca  snes,  âct  şi  ca  text. 
Hadith-ul  sacru  reprezintă  vorbele  Profetului  demmahoM(as  arpusa  eif  hallA  iul  aeratnâvucenib  iş  aecaP!)  erac 
uc  pecnî„Mi-a  spus  hallA”  uas„enups  hallA”,  după  care  urmează  un  hadith  şi  nu  un  tesrev. 

4  Djinnii  sunt  parte  din  Creaţia  lui  Allah  Preaînaltul.  Ei  au  unele  caracteristi  asemănătoare  oamenilor,  aşa  cum 
sunt  abilitatea  de  a  gândi  şi  posibilitatea  de  a  alege  între  ceea  ce  este  bine  şi  ceea  ce  este  rău,  având  liber  arbitru. 
Numele  lor  provine  din  limba  arabă  şi  înseamnă  «cel  ascuns  vederii  oamenilor». 


Când  omul  practică  Islamul,  va  simţi  în  viaţa  lui  pace,  seninătate  şi 
spiritualitate.  Allah  Al-Muta'ali  (Preaînaltul)  spune  în  Coranul  cel  Nobil,  cu 
referire  la  Profetul  Mohammed  (Pacea  şi  binecuvântarea  lui  Allah  fie  asupra 
sa!),  care  a  adus  Islamul  ca  o  îndurare  pentru  lumi: 

„Şi  Noi  nu  te-am  trimis  decât  ca  o  îndurare  pentru  lumi.”  [Coran, 
21:107] 

în  cealaltă  viaţă  Allah  Al-'Alaa  (Preaînaltul)  va  fi  mulţumit  de  el  şi  îl  va 
primi  în  Jannah  (Paradis),  unde  va  rămâne  pentru  eternitate.  Allah  Al-Muta'ali 
(Preaînaltul)  spune: 

„însă  aceia  care  cred  şi  împlinesc  fapte  bune  vor  avea  ca  sălaş 
grădinile  Firdawsului.”  [Coran,  18:107] 

Allah  Al-Muta'ali  (Preaînaltul)  a  promis  că  va  menţine  în  siguranţă 
Islamul  până  în  Ziua  Judecăţii  Finale.  In  Coranul  cel  Glorios  găsim: 

„într-adevăr,  Noi  am  pogorât  Coranul  şi  Noi  îi  vom  fi  păzitori.” 
[Coran,  15:9] 

Allah  Al-'Alaa  (Preaînaltul)  va  proteja  religia  Lui  (Islamul)  de  eforturile 
inamicilor  Islamului  făcute  pentru  a  păta  imaginea  lui  cu  acuzaţii  false.  Allah 
Al-Muta'ali  (Preaînaltul)  spune: 

„Deşertăciunea  nu  va  veni  la  ea  nici  dinaintea  şi  nici  din  urma  ei, 
pentru  că  ea  este  o  Revelaţie  de  la  un  înţelept  Vrednic  de  Laudă  [Hakim, 
Hamid].”  [Coran,  41:42] 

La  final,  Legislaţia  lui  Allah  Al-'Alaa  (Preaînaltul),  religia  Lui  şi  armata 
Lui  vor  fi  învingători.  Allah  Al-Muta'ali  (Preaînaltul)  spune  în  Coranul  cel 
Nobil: 

„Aceia  care  se  împotrivesc  lui  Allah  şi  Trimisului  Său  vor  fl  doborâţi 
aşa  cum  au  fost  doborâţi  şi  cei  de  dinainte  de  ei.  Noi  am  pogorât  semne 
limpezi,  iar  necredincioşii  vor  avea  parte  de  osândă  umilitoare.”  [Coran, 
58:5] 

Nu  vor  cîştiga  inamicii  Islamului,  în  ciuda  eforturilor  lor  pentru  a  opri 
răspândirea  acestei  binecuvântate  religii.  Allah  Al-'Alaa  (Preaînaltul)  spune  în 
Coranul  cel  Glorios: 

„Cei  care  nu  cred,  cheltuiesc  averea  lor  pentru  a  împiedica  [oamenii] 
de  la  calea  lui  Allah.  O  vor  cheltui  ei,  dar  aceasta  le  va  aduce  lor  mâhnire, 
iar  apoi  vor  fi  înfrânţi.  Şi  aceia  care  nu  cred,  vor  fi  adunaţi  în  Gheena.” 
[Coran,  8:36] 


Shariah* 5  lui  Âllah  se  va  menţine,  poruncile  Lui  sunt  eterne  şi  religia  Lui 
va  dăinui.  Allah  Al-Muta'ali  (Preaînaltul)  spune  în  Coranul  cel  Nobil: 

„Ei  voiesc  să  stingă  lumina  lui  Allah  cu  gurile  lor,  însă  Allah 
întregeşte  lumina  Sa,  chiar  dacă  necredincioşii  nu  voiesc.”  [Coran,  61:8] 

Allah  Al-Majid  (Cel  Glorios)  a  promis  victoria  Islamului,  după  cum  ne 
spune  în  Coranul  cel  Glorios: 

„El  este  Cel  care  l-a  trimis  pe  Trimisul  Său  cu  îndreptare  şi  cu  religia 
Adevărului  pentru  ca  să  o  facă  să  triumfe  asupra  întregii  religii.  Şi  Allah 
este  de  ajuns  ca  Martor.”  [Coran,  48:28] 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Această  religie  va  ajunge  în  fiecare  loc  unde  există  noapte  şi  zi.  Allah 
nu  va  lăsa  o  casă  din  lut  sau  un  cort  din  păr  de  cămilă  fără  să  facă  să  intre 
această  religie  în  ele.”  (Ahmad,  Ibn  Hibban  şi  Hakim) 

Islamul  se  răspândeşte  şi  multe  persoane  îl  acceptă,  deşi  musulmanii  nu  îl 
răspândesc  întotdeauna  în  mod  corect.  Motivul  principal  al  acestui  fenomen 
este  determinat  de  faptul  că  Islamul  este  în  armonie  cu  dispoziţia  naturală  a 
omului,  îndeplineşte  aşteptările  lui  şi  asigură  stabilitatea  lui  în  toate  aspectele: 
psihologic,  social,  economic  şi  politic.  Alt  motiv  este  forţa  internă  pe  care  Allah 
Al-Khaliq  (Creatorul)  le-o  insuflă  robilor  Săi  pentru  a-i  ajuta. 

Pe  de  altă  parte,  inamicii  îşi  folosesc  toate  resursele  pentru  a  continua 
lupta  împotriva  acestei  religii,  pentru  a  împiedica  oamenii  să  o  accepte  şi, 
astfel,  pun  piedici  în  drumul  lor  şi  pretind  să  le  insufle  teama,  spunându-le  că 
Islamul  este  o  religie  care  acceptă  terorismul. 

Islamul  îi  va  împiedica  mereu  să  îşi  atingă  ţelul  şi  să  profite  de  oamenii 
lui,  pentru  că  Islamul  interzice  opresiunea  în  toate  formele  ei  şi,  de  asemenea,  le 
interzice  oamenilor  să  fie  robii  altuia  (sau  altora)  în  afară  de  Allah.  Acesta  este 
un  păcat  grav,  mai  ales  când  sunt  asupriţi  cei  mai  slabi.  Islamul  le  interzice 
societăţilor,  grupurilor  şi  indivizilor  să  se  umilească  unii  pe  alţii.  Allah  Ar- 
Razzaq  (Inzestrătorul)  spune  în  Coranul  cel  Nobil: 

„O,  voi  oameni!  Noi  v-am  creat  pe  voi  dintr-un  bărbat  şi  o  femeie  şi  v- 
am  făcut  pe  voi  popoare  şi  triburi,  pentru  ca  să  vă  cunoaşteţi.  Cel  mai 
cinstit  dintre  voi  la  Allah  este  cel  mai  evlavios  [care  are  cea  mai  multă 
Taqwa6]  dintre  voi.  Allah  este  Al-’Alim,  Al-Khabir  [Atoateştiutor  şi 
Bineştiutor].”  [Coran,  49:13] 


-  Sharialv.  este  Dreptul  Islamic  sau  Legislaţia  Islamică.  Se  referă  la  legile  şi  modul  de  viaţă  prescrise  de  Allah 

Al-'Alaa  (Preaînaltul)  pentru  robii  Lui.  Cele  două  surse  principale  ale  sale  sunt  Coranul  şi  Sunnah 

6  Taqwa:  Este  sentimentul  care  îl  motivează  pe  musulman  să  stea  departe  de  păcate  şi  să  realizeze  cu  sinceritate 
acţiunile  care  îl  mulţumesc  pe  Allah  Al-'Alaa  (Preaînaltul) 


Voi  folosi  Coranul  cel  Nobil  pentru  a  scrie  această  carte,  datorită 
faptului  că  Allah  Al-'Alaa  (Preaînaltul  a  declarat  că  omul,  singur,  nu  poate 
descoperi  adevărul  despre  începutul  creaţiei,  după  cum  ni  se  spune  în  Coranul 
cel  Glorios: 

„Eu  nu  i-am  luat  ca  martori  la  crearea  cerurilor  şi  a  Pământului  şi 
nici  la  crearea  lor  înşişi,  căci  eu  nu  i-am  luat  pe  cei  care  amăgesc  la  rătăcire 
ca  ajutor.”  [Coran,  18:51]  Cealaltă  sursă  pe  care  o  voi  folosi  este  Sunnah 
autentică.  Voi  evita  să  pun  în  corelaţie  faptele  menţionate  în  Sfântul  Coran  şi 
Sunnah  autentică  a  Trimisului  lui  Allah  (Pacea  şi  binecuvântarea  lui  Allah  fie 
asupra  sa!)  cu  ştiinţa  modernă,  (teoriile  şi  descoperirile  sale),  pentru  că  acele 
teorii  care  sunt  considerate  valide  astăzi  pot  fi  dezminţite  şi  înlocuite  cu  altele  în 
viitor.  Multe  teorii  care  erau  considerate  adevărate  în  trecut  au  fost  acum 
demonstrate  ca  fiind  incorecte  cu  ajutoruş  avansului  ştiinţei  moderne  şi  Allah 
Al-Aziz  (Cel  Atotputernic)  întotdeauna  spune  adevărul: 

„...  Iar  vouă  nu  v-a  fost  dată  decât  puţină  ştiinţă.”  [Coran,  17:85] 


Credinţa  în  Allah  Al-rAlaa  (Preaînaltul) 


Credinţa  în  Allah  Al-’Alaa  (Preaînaltul),  în  existenţa  şi  unicitatea  Lui,  Preaînaltul, 
este  baza  Shariei.  Credinţa  (în  mod  corect)  în  acest  stâlp  de  bază  al  Islamului  îl  va  determina 
pe  om  să  creadă  şi  în  ceilalţi  stâlpi  de  bază  ai  credinţei  (Arkan  Al-Iman),  care  au  fost 
exemplificaţi  de  către  Profet  (Pacea  şi  binecuvântarea  lui  Allah  fie  asupra  sa!): 

,,«Informează-mă  despre  Iman  (credinţă)»,  a  cerut  Jibril  (îngerul  Gabriel)  şi  Profetul 
(Pacea  şi  binecuvântarea  lui  Allah  fie  asupra  sa!)  a  răspuns:  «Credinţa  în  Allah,  în  îngerii 
Lui,  în  cărţile  Lui,  în  Trimişii  Lui,  în  Ziua  Judecăţii  şi  să  crezi  în  Destin,  fie  el  bun  sau 
rău.»”  (Muslim) 


•  Cine  este  Allah  Al-Muta'ali  (Preaînaltul)? 

Allah  Al-’Aziz  (Cel  Atotputernic)  spune  în  Coranul  cel  Glorios: 

„El  este  întâiul7  şi  Cel  de  pe  urmă,  Cel  de  deasupra  tuturor  şi  Cel  ascuns  şi  El 
este  a  toate  ştiutor  [Al-Awwal,  Al-Aakher,  Al-Zaher,  Al-Baten].”  [Coran,  57:3] 

Allah  Al-Khaliq  (Creatorul)  mai  spune,  de  asemenea: 

„El  este  Allah,  afară  de  care  nu  este  alt  Dumnezeu,  Ştiutorul  celor  nevăzute  şi  al 
celor  văzute.  El  este  Cel  Milostiv,  îndurător  [Ar-Rahman,  Ar-Rahim].  ~  El  este  Allah, 
afară  de  care  nu  este  alt  Dumnezeu:  Stăpânitorul  [Al-Malik],  Cel  Sfânt  [Al-Quddus], 
Făcătorul  de  pace  [As-Salam],  Apărătorul  Credinţei  [Al-Mu'min],  Veghetorul  [Al- 
Muhaymin],  Cel  Tare  [Al-'Aziz],  Atotputernicul  [Al-Jabbar],  Cel  Preaînalt  [Al- 
Mutakabbir].  Mărire  lui  Allah!  El  este  mai  presus  de  ceea  ce  voi  îi  asociaţi.  ~  El  este 
Allah:  Făcătorul  [Al-Khaliq],  Creatorul  [Al-Bari'],  Dătătorul  de  chipuri  [Al-Musawwir]. 
Ale  Lui  sunt  numele  cele  mai  frumoase.  Pe  El  îl  laudă  cele  din  ceruri  şi  cele  de  pe 
Pământ.  El  este  Cel  Puternic  [şi]  înţelept  [Al-'Aziz,  Al-Hakim].”  [Coran,  59:22-24] 

Allah  Al-Muta'ali  (Preaînaltul)  mai  spune,  de  asemenea: 

„Allah!  Nu  există  divinitate  afară  de  El,  Cel  Viu,  Veşnicul  [Al-Qayyum]!  Nici 
aţipirea,  nici  somnul  nu-L  cuprind!  Ale  Lui  sunt  cele  din  ceruri  şi  de  pe  Pământ!  Cine 
este  acela  care  ar  putea  mijloci  la  El  fără  de  îngăduinţa  Lui?  El  le  ştie  pe  cele  din  faţa  lor 
şi  pe  cele  din  urma  lor.  Şi  ei  nu  pricep  nimic  din  ştiinţa  Sa  în  afară  de  ceea  ce  El  voieşte. 
Tronul  Lui  se  întinde  peste  ceruri  şi  peste  Pământ  şi  nu-I  este  grea  păzirea  lor.  El  este 
Al-Aliyy,  Al-'Azim  [Preaînaltul,  Măreţul].”  [Coran,  2:255] 

în  Islam,  îl  cunoaştem  pe  Allah  Al-Wahid  (Unicul)  din  felul  în  care  chiar  El, 
Preaînaltul,  s-a  făcut  cunoscut  în  Religia  Lui.  Astfel,  putem  cunoaşte  cine  este  Allah  Al- 
Muta'ali  (Preaînaltul),  cunoaştem  frumoasele  Lui  Nume  şi  felul  în  care  îl  putem  implora  şi 


Notă  a  traducătorului:  Primul  fără  de  început  şi  Ultimul  fără  de  final 


prin  care  să  căutpm  să  ne  apropiem  de  El.  Dintre  Numele,  Atributele  şi  caracteristicile  lui 
Allah  Al-’Alaa  (Preaînaltul)  amintim  următoarele: 

1)  Allah  Al-'Alaa  (Preaînaltul)  există.  Universul  şi  tot  ceea  ce  este  în  el  sunt  dovezi 
contondente  ale  existeţei  Sale,  Preaînaltul  şi  Preaslăvitul.  în  Coranul  cel  Glorios  ni  se  spune: 

„Spune:  «Priviţi8  la  cele  care  sunt  în  ceruri  şi  pe  Pământ!»  însă  nici  semenele  şi 
nici  prevenitorii  nu  sunt  de  ajuns  pentru  un  neam  [al  celor]  care  nu  cred!”  [Coran, 
10:101] 

2)  Allah  Al-Wahid  (Unicul)  este  Unul  singur;  El  nu  are  niciun  asociat  cu  care  să 
împartă  domeniul  Lui.  El.  Preaînaltul  şi  Preaslăvitul,  nu  are  soţie  şi  nici  fiu  şi  toată  creaţia 
Lui  depinde  El.  Nu  are  asociat,  rival  sau  egal;  toate  lucrurile  au  nevoie  de  El,  dar  El  nu  are 
nevoie  de  niciuna  dintre  creaturile  Sale.  El,  Cel  Măreţ,  nu  a  fost  născut  şi  nici  nu  va  zămisli 
niciodată,  după  cum  ni  se  spune  în  Coranul  cel  Sfânt: 

„Spune:  «El  este  Allah,  cel  Unic!  ~  Allah-us-Samad!9  ~  El  nu  zămisleşte  şi  nu  este 
născut  ~  Şi  El  nu  are  pe  nimeni  egal.»”  [Coran,  112:1-4] 

3)  Allah  Al-Khaliq  (Creatorul)  este  Cunoscătorul  tuturor  lucrurilor  şi  Ştiinţa  Lui 
acoperă  toată  creaţia  Sa: 

„Tu  nu  vei  fi  în  nicio  împrejurare,  nu  vei  recita  niciun  fragment  din  Coran  şi  voi 
nu  veţi  împlini  nicio  faptă  fără  ca  Noi  să  fim  martori  în  clipa  când  o  săvârşiţi.  Domnului 
tău  nu-i  va  scăpa  nici  cât  greutatea  unui  fir  de  colb  -  nici  de  pe  Pământ,  nici  din  cer  - 
nici  cât  [o  greutate]  mai  mică  [decât  aceasta]  şi  nici  mai  mare,  fără  ca  acestea  să  [fie 
înscrise]  într-o  carte  limpede.”  [Coran,  10:61] 

4)  Allah  Al-Hayy  (Cel  Veşnic  Viu)  este  Veşnic  Viu  şi  El  nu  moare  niciodată: 

„El  este  Al-Hayy  [Cel  Veşnic  Viu].  Nu  există  altă  divinitate  afară  de  El;  deci 
chemaţi-L  pe  El  cu  credinţă  curată  numai  în  El!  Mărire  lui  Allah,  Rabb  Al-Alamin 
(Stăpânul  lumilor.”  [Coran,  40:65] 

5)  Allah  Ar-Razzaq  (înzestrătorul)  este  cel  mai  just.  Nu  este  un  tiran;  nu  comite 
nicio  nedreptate,  după  cum  găsim  în  Coranul  cel  Glorios: 

„în  Ziua  învierii,  Noi  vom  pune  balanţa  dreaptă  şi  niciun  suflet  nu  va  fi  urgisit 
câtuşi  de  puţin.  Şi  de  ar  fi  ceva,  chiar  şi  numai  cât  greutatea  unui  bob  de  muştar,  Noi  îl 
vom  aduce.  Şi  Noi  suntem  îndeajuns  ca  socotitori.”  [Coran,  21:47] 

6)  Allah  este  Unic.  Nimeni  şi  nimic  nu  I  se  aseamănă,  şi  nimic  nu  se  compară  cu 
Atributele  şi  Acţiunile  Lui.  Nimic  nu  se  poate  compara  cu  El,  Cel  Măreţ.  Lui  îi  aparţine 
Perfecţiunea  completă  în  toate  aspectele.  Tot  ceea  ce  doreşte  să  se  întâmple,  se  va  întâmpla  şi 
ceea  ce  El,  Cel  Atotputernic,  nu  doreşte  să  se  întâmple  niciodată  nu  se  va  întâmpla.  Allah  Al- 
’Alaa  (Preaînaltul)  spune  în  Coranul  cel  Glorios: 


°  Chibzuiţi 

x  Allah  este  Stăpânul,  Cel  care-şi  ajunge  Sieşi,  Cel  de  care  toate  creaţiile  au  nevoie,  dar  El  nu  are  nevoie  de 
nimic.  Astfel  se  poate  traduce  cuvântul  arab  „samad”,  care  înglobează  mai  multe  sensuri,  din  care  reiese  ideea  de 
superioritate  absolută. 


„Allah.  Nu  există  altă  divinitate  în  afară  de  El!  Ale  Lui  sunt  Numele  cele  mai 
frumoase.”  [Coran,  20:8] 

De  asemenea,  mai  găsim: 

„Făcătorul  cerurilor  şi  al  Pământului.  El  a  făcut  pentru  voi  soaţe  din  voi  înşivă  şi 
[a  făcut]  dobitoacele  perechi.  Prin  aceasta  vă  înmulţeşte.  Nu  este  nimic  asemenea  cu  El. 
El  este  As-Sami',  Al-Basir  [Cel  care  Aude  Totul  şi  Cel  care  Vede  Totul].”  [Coran,  42:11] 

Allah  Al-Khaliq  (Creatorul)  posedă  multe  Nume  şi  Atribute,  care  indică  perfecţiunea 
şi  Splendoarea  Sa.  Dacă  cineva  doreşte  să  aprofundeze  acest  subiect,  poate  apela  la  cărţi  care 
detaliază  acest  subiect. 

Ar  trebui,  totuşi,  să  ştim  că  Numele  lui  Allah  Al-’Alaa  (Preaînaltul)  nu  sunt  limitate. 
Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Robului  care,  în  faţa  tristeţilor  şi  a  preocupărilor,  spune:  «Allahumma  inni 
'abdukabnu  'abdikabnu  amatika  nâsiati  bi  iadika  mâdin  fiia  hukmuka  'adlun  fiia 
qada'uka  as'aluka  bi  kul  lismin  hua  laka  sammaita  bihi  nafsaka  au  anzaltahu  fi  kitabika 
au  'al  lamtahu  ahadam  min  jalqika  auista'zarta  bihi  fi  'ilmil  gaibi  'indaka  an  tay'alal 
Qur'ana  raby'a  qalbi,  ua  nura  sadri  ua  yala'a  huzni  ua  dhahaba  hammi.»10  Allah  va 
face  să  dispară  tristeţea  lui  şi  o  va  înlocui  cu  fericire.”  (Ahmad,  Sahih  Ibn  Hibban)11 

Allah  Al-'Alaa  (Preaînaltul)  are  Nume  şi  Atribute  care  nu  sunt  precum  cele  ale 
creaţiei  Sale,  dat  fiind  că  toate  Atributele  Lui  sunt  pline  de  Perfecţiune.  Allah  Al-Wahid 
(Unicul)  există  şi  Existenţa  Sa  este  diferită  de  cea  a  creaturilor  Lui.  El  aude  absolut  totul,  fapt 
pentru  care  nimeni  nu  posedă  acest  atribut.  El  vede  absolut  totul  şi  nimeni  nu  I  se  aseamănă  în 
acest  Atribut.  Această  regulă  generală  se  aplică  tuturor  Numelor  şi  Atributelor  Sale.  Allah  Al- 
Muta'ali  (Preaînaltul)  este  aşa  cum  El,  Preaînaltul  şi  Preaslăvitul,  s-a  descris  pe  Sine: 

„El  ştie  ce  se  află  în  faţa  lor  şi  ceea  ce  se  află  în  urma  lor,  în  vreme  ce  ei  nu-L 
cuprind  cu  ştiinţa.”  [Coran,  20:110] 

Omul  nu  poate  înţelege  splendoarea  lui  Allah  Al-Khaliq  (Creatorul).  Allah,  glorificat 
şi  lăudat  fie,  spune: 

„Privirile  nu-L  ajung,  însă  El  prinde  toate  privirile.  El  este  Al-Latif,  Al-Khabi 
[Cel  Blând  şi  Bine  Ştiutor].”  [Coran,  6:103] 

Datorită  faptului  că  oamenii  au  fost  creaţi  cu  dorinţa  înnăscută  de  a  investiga  şi  a  căuta 
să  ştie  adevărul  despre  mai  multe  chestiuni,  a  reflecta  cu  privire  la  Allah  Al-’Alaa 
(Preaînaltul)  şi  la  Existemţa  Sa  nu  neagă  iman-ul  (credinţa)  ci,  mai  bine  spus,  este  semn  al 
credinţei.  Abu  Hurairah  (Allah  să  fie  mulţumit  de  el!)  a  spus: 


11  în  limba  română:  „O,  Allah!  Sunt  robul  Tău,  fiu!  robilor  Tăi.  în  mâinile  Tale  ai  putere  totală  peste  mine. 
Ceea  ce  Tu  ai  decretat  pentru  mine  este  just.  Te  implor,  invocând  toate  numele  cu  care  Te-ai  calificat  pe  Tine 
însuţi,  pe  care  le-ai  revelat  în  Cartea  Ta,  ai  făcut  pe  cineva  să  ştie  despre  creaţia  Ta,  sau  ai  preferat  să  o 
menţii  ascunsă,  să  faci  Coranul  să  fie  renaşterea  inimii  mele,  lumină  în  pieptul  meu,  sfârşitul  tristeţii  mele  şi 
amelirarea  preocupărilor  mele.  ” 

Declarat  Sahih  (autentic)  de  Sheikh  Al-Albani  (Allah  să  fie  mulţumit  de  el!) 

L  Notă  a  traducătorului:  Abu  Hurairah  (Allah  să  fie  mulţumit  de  el)  a  fost  un  companion  al  Profetului  şi  cel  care 
a  narat  cele  mai  multe  hadith-uri 


„Un  grup  de  companioni  ai  Profetului  (Pacea  şi  binecuvântarea  lui  Allah  fie  asupra 
sa!)  l-a  întrebat:  «Cu  adevărat,  găsim  (câteodată)  în  minţile  noastre  lucruri  despre  care 
niciunul  dintre  noi  nu  ar  îndrăzni  să  vorbească.»  Profetul  Mohammed  (Pacea  şi 
binecuvântarea  lui  Allah  fie  asupra  sa!)  i-a  întrebat:  «Chiar  aţi  întâlnit  astfel  de  situaţii?»  şi 
ei  i-au  răspuns:  «Da!»  Atunci,  el  le-a  spus:  «Aceasta  este  o  manifestare  a  credinţei  .»” 
(Muslim) 

Aceste  gânduri  apar  ca  urmare  a  şoaptelor  lui  Şeitan  (Allah  să  ne  ferească!)  care 
încearcă  în  toate  felurile  posibile  să  îi  îndepărteze  pe  oameni  de  la  diin-ul  (credinţa)  lui  Allah 
Al-Muta'ali  (Preaînaltul),  aşa  cum  a  jurat.  Allah  Al-’Alaa  (Preaînaltul)  menţionează  în 
Coranul  cel  Sfânt  că  Şeitan  (Allah  să  ne  ferească!)  a  spus: 

„Şi  a  mai  zis  el:  «îl  vezi  pe  acela  pe  care  l-ai  cinstit  mai  mult  decât  pe  mine?  Dacă 
Tu  îmi  vei  da  răgaz  până  în  Ziua  învierii,  îi  voi  aduce  pe  toţi  urmaşii  lui  sub  stăpânirea 
mea,  afară  de  puţini  [dintre  ei].”  [Coran, 17:62] 

Aceste  şoapte  şi  insinuări  provin  de  la  Şeitan  (Allah  să  ne  ferească!),  aşa  cum  a 
explicat  şi  Trimisul  lui  Allah  (Pacea  şi  binecuvântarea  lui  Allah  fie  asupra  sa!).  Ibn  Abbas14 
(Pacea  şi  binecuvântarea  lui  Allah  fie  asupra  sa!)  a  spus: 

„Un  bărbat  s-a  prezentat  în  faţa  Profetului  (Pacea  şi  binecuvântarea  lui  Allah  fie 
asupra  sa!)  şi  a  spus:  «O,  Trimis  al  lui  Allah,  câteodată  gândesc  lucruri  despre  care  aş  prefera 
să  fiu  aruncat  din  ceruri  decât  să  le  spun.»  Atunci  i-a  spus  Profetul  Mohammed  (Pacea  şi 
binecuvântarea  lui  Allah  fie  asupra  sa!):  «Allah  este  cel  mai  Mare!  Allah  este  cel  mai  Mare! 
Lăudat  fie  Allah,  care  ţi-a  permis  să  înţelegi  că  această  categorie  de  gânduri  provin  de  la 
şoaptele  răuvoitoare  ale  lui  Şeitan.»”  (Ahmad) 

Dacă  Şeitan  (Allah  să  ne  ferească!)  te  motivează  să  pui  la  îndoială  lucruri  pe  care 
mintea  ta  nu  le  înţelege,  fă  aşă  cum  ne-a  învăţat  Trimisul  lui  Allah  (Pacea  şi  binecuvântarea 
lui  Allah  fie  asupra  sa!): 

„Nu  vor  înceta  oamenii  să  se  întrebe  până  vor  spune:  «Allah  a  creat  toate 
lucrurile,  dar,  cine  L-a  creat  pe  Allah?»  Acela  care  se  află  în  această  situaţie  trebuie  să 
spună:  «Cred  în  Allah!»”  (Muslim) 

Trimisul  lui  Allah  (Pacea  şi  binecuvântarea  lui  Allah  fie  asupra  sa!)  ne-a  învăţat  să 
eliminăm  aceste  gânduri  rele  astfel: 

„Şeitan  se  prezintă  în  faţa  unuia  dintre  voi  şi  îi  spune:  «Cine  a  creat  aceasta?  Şi 
cealaltă?  Până  când  spune,  cine  L-a  creat  pe  Creatorul  tău?»  Dacă  unul  dintre  voi 
ajunge  la  acest  punct,  să  se  adăpostească  la  Allah  de  Şeitan  şi  să  se  oprească.”  (Bukhari) 

Allah  Al-’Alaa  (Preaînaltul)  întotdeauna  spune  adevărul.  Şi  El,  Preaînaltul  şi 
Preaslăvitul,  spune  în  Coranul  cel  Glorios: 


13  „Aceasta  este  o  manifestare  a  credinţei”  se  referă  la  faptul  că  ei  simţeau  că  era  prea  mare  aberaţie  să 
vorbească  despre  acele  gânduri  şi  credinţa  lor  i-a  împiedicat  să  le  accepte  şi  să  vorbească  despre  ele.  Acestea 
provin  de  la  Şeitan  (Allah  să  ne  ferească!) 

-  Abdullah  ibn  Abbas  (Allah  să  fie  mulţumit  de  el!)  era  vărul  Profetului  (Pacea  şi  binecuvântarea  lui  Allah  fie 
asupra  sa!)  şi  unul  dintre  companionii  cei  mai  înţlepţi. 


„Şi  dacă  vreodată  Şeitan  te  îmboldeşte,  ispitindu-te  la  rău,  caută  refugiu  la  Allah, 
căci  El  este  As-Sami',  Al-'Alim  [Cel  care  Aude  Totul  şi  Bineştiutor].”  [Coran,  7:200] 


•  Dovezi  ale  existenţei  lui  Allah  Al-'Alaa  (Preaînaltul) 

Tot  ceea  ce  există  în  Univers  este  o  dovadă  contondentă  a  existenţei  unui  Creator 
(Allah).  Aceia  care  au  o  gândire  sănătoasă  şi  dispoziţie  naturală  vor  înţelege  aceasta  cu 
uşurinţă.  Cei  ce  refuză  existenţa  lui  Allah  Al-Alaa  (Preaînaltul)  o  fac  pentru  că  ei  caută 
dovezi  fizice  pe  care  să  le  poată  percepe  prin  simţurile  lor.  Ei  se  contrazic  pentru  că  ei  cred  în 
lucrurile  necorporale  din  acest  Univers  atunci  când  observă  semnalele  şi  efectele  lor.  Spre 
exemplu,  ei  cred  în  gravitaţie  fără  să  o  poată  vedea;  aceasta  este  percepută  doar  prin  efectele 
ei,  pentru  că  obiectele  sunt  atrase  de  Pământ.  Cred  în  magnetism  fără  să  îl  poată  vedea;  acesta 
este  perceput  doar  prin  efectele  lui,  pentru  că  obiectele  se  atrag  între  ele.  Ei  cred  în  intelectul 
lor,  deşi  nu  îl  pot  vedea! 

Ei  cred  în  toate  acestea  deşi  simţurile  lor  le  pot  da  o  percepţie  falsă  despre  lucruri  care 
sunt  foarte  cunoscute.  Spre  exemplu,  un  baston  pus  în  apă  pare  strâmb  şi  două  linii  paralele  la 
o  anumită  distanţă  par  că  se  întretaie;  şi  capul  nostru  pare  mereu  drept,  deşi  suntem  la  Polul 
Nord,  Polul  Sud  sau  la  Ecuator.  Aceste  exemple  demonstrează  că  fără  intelect  se  poate  obţine 
o  percepţie  falsă  când  se  depinde  doar  de  simţuri. 

Fără  intelect,  nu  am  avea  cunoaşterea,  aşa  că  acei  ce  limitează  obţinerea  de  cunoştinţe 
spunând  că  le  pot  percepe  prin  simţuri,  s-au  înşelat!  Este  logic  să  fie  refuzată  credinţa  în  Allah 
pentru  că  Allah  Al-Muta'ali  (Preaînaltul)  nu  poate  fi  perceput  prin  intermediul  simţurilor,  deşi 
ei  cred  în  toate  lucrurile  care  îi  înconjoară  datorită  efectelor  şi  semnalelor  acestora? 

Căutând  dovezile  fizice  pentru  a  crede  în  existenţa  lui  Allah  Al-'Alaa  (Preaînaltul)  s-au 
distanţat  mulţi  de  credinţa  în  El,  Preaînaltul  şi  Preaslăvitul,  neglijând  semnalele  Lui.  în 
Coranul  cel  Glorios  ni  se  spune: 

„Şi  Faraon  a  zis:  «O,  Haman,  durează-mi  mie  un  turn,  poate  că  eu  voi  ajunge  la 
cărări,  ~  La  cărările  cerurilor,  astfel  încât  să-L  văd  pe  Dumnezeul  lui  Moise,  căci  eu  îl 
socotesc  pe  el  mincinos!.,,»  Astfel  i  s-a  împlinit  lui  Faraon  fapta  sa  cea  rea  şi  a  fost  el 
abătut  de  la  drum.  însă  vicleşugul  lui  Faraon  nu  a  fost  decât  întru  pierdere.”  [Coran, 
40:36-37] 

Aceasta  nu  se  limitează  la  o  anumită  perioadă  de  timp.  Mai  mult  decât  atât:  este 
argumentul  acelora  care  resping  şi  dezmint  adevărul  din  cauza  ignoranţei  lor,  aşa  cum  spune 
Allah  Al-’Alaa  (Preaînaltul): 

„Au  zis  cei  care  nu  ştiu:  «De-ar  vorbi  Allah  cu  noi  sau  de  ne-ar  veni  vreun 
semn!»  Aşa  au  spus  şi  cei  de  dinaintea  lor,  cuvinte  semănând  cu  ale  lor.  Inimile  lor 
seamănă.  Şi  Noi  am  adus  semne  limpezi  pentru  cei  care  vor  să  creadă  neclintit.”  [Coran, 
2:118] 

Sau  din  cauza  aroganţei  lor,  după  cum  spune  Allah  Al-Muta'ali  (Preaînaltul): 

„Aceia  care  nu  nădăjduiesc  în  întâlnirea  cu  Noi  zic:  «Dacă  ni  s-ar  trimite  nouă 

îngeri  sau  dacă  L-am  putea  vedea  pe  Domnul  nostru!...  Insă  ei  sunt  prea  trufaşi  şi  se 


poartă  cu  semeţie  mare.  ~  Iar  în  Ziua  când  îi  vor  vedea  pe  îngeri,  nu  va  fi  veste  bună 

atunci  pentru  nelegiuiţi  şi  vor  zice  [îngerii]:  «Este  o  barieră  impusă  [vouă  tuturor]!»” 
[Coran,  25:21-22] 

Sau  din  cauza  nedreptăţii,  cum  s-a  întâmplat  cu  evreii.  Allah  Al-’Alaa  (Preaînaltul) 
spune  în  Coranul  cel  Nobil: 

„Şi  [aduceţi-vă  aminte]  când  aţi  zis  voi:  «O,  Moise!  Nu  te  vom  crede  până  nu-L 
vom  vedea  pe  Allah  desluşit!»  Şi  trăsnetul  s-a  abătut  asupra  voastră  [şi  v-a  ucis],  în  timp 
ce  voi  priveaţi.”  [Coran,  2:55] 

Dintre  dovezile  existenţei  lui  Allah  Al-'Alaa  (Preaînaltul)  se  află  următoarele: 

•  Gândirea  sănătoasă  şi  predispoziţia  naturală  a  fiinţei  umane.  De  fapt,  o 
persoană  cu  o  gândire  sănătoasă  va  şti  cu  certitudine  că  nimic  nu  există  fără  ceva  care  să  îi 
ofere  existenţa  şi  nimic  nu  se  întâmplă  fără  un  motiv  specific.  Spre  exemplu,  dacă  intri  într-o 
încăpere  şi  vezi  o  masă,  mintea  ta  va  ajunge  la  concluzia  că  acea  masă  nu  a  intrat  singură;  mai 
bine  spus,  a  adus-o  cineva.  Beduinul  care  trăieşte  în  deşert  ar  înţelege  aceasta  datorită 
predispoziţiei  sale  naturale.  Dacă  este  întrebat  cum  îl  cunoaşte  pe  Domnul  său  (Rabb),  ar 
răspunde: 

,,  Excrementele  unei  cămile  indică  prezenţa  unei  cămile,  excrementele  unui  măgar 
indică  prezenţa  unui  măgar  şi  urmele  de  paşi  indică  faptul  că  cineva  a  trecut  pe  acel  drum.  O 
noapte  întunecată,  o  zi  luminoasă,  cerul  cu  marile  lui  stele,  pământul  cu  văile  sale  profunde, 
oceanul  cu  marile  sale  valuri...  Oare  nu  sunt  toate  acestea  dovezi  ale  existenţei  lui  Allah, 
Cunoscătorul,  Cel  Care  este  bine  informat  de  toate  lucrurile?  ” 

•Versetele  Coranului  cel  Nobil.  Sunt  multe  pasaje  din  Nobilul  Coran  care  îi 
îndeamnă  pe  oameni  să  reflecte  despre  Universul  care  îi  înconjoară  şi  să  se  gândească  la 
diferitele  creaţii  pe  care  le-a  întâlnit  în  acesta.  Toate  acestea  sunt  dovezi  ale  existenţei  unui 
Creator  care  are  grijă  de  lucrurile  Lui.  în  Coranul  cel  Glorios  ni  se  spune: 

„Spune:  «Priviţi  la  cele  care  sunt  în  ceruri  şi  pe  Pământ!»  însă  nici  semnele  şi 
nici  prevenitorii  nu  sunt  de  ajuns  pentru  un  neam  [al  celor]  care  nu  cred!”  [Coran, 
10:101] 

Cele  ce  urmează  sunt  câteva  dintre  dovezile  care  demonstrează  existenţa  unui  Creator: 

•  Perfecţiunea  şi  armonia  cu  care  a  fost  creat  Universul,  şi  frumuseţea  planetelor 
care  se  deplasează  pe  orbitele  lor  specifice,  precum  şi  celelalte  corpuri  cereşti.  Dacă  acestea  ar 
ieşi  de  pe  orbita  lor,  chiar  şi  foarte  puţin,  s-ar  produce  o  catastrofă  cunoscută  doar  de  Allah 
Al-’Alaa  (Preaînaltul).  De  când  au  fost  create,  continuă  să  se  mişte  potrivit  unui  sistem  precis, 
în  Coranul  cel  Glorios  ni  se  spune: 

„El  a  creat  cerurile  fără  stâlpi  pe  care  voi  să-i  puteţi  vedea  şi  a  aruncat  [înfigând] 
în  pământ  munţi  trainici,  pentru  ca  el  să  nu  se  clatine  cu  voi  şi  a  risipit  pe  el  tot  felul  de 
vietăţi.  Şi  am  coborât  Noi  din  cer  ploaia  şi  am  făcut  să  crească  pe  el  perechi  de  plante 
folositoare  de  tot  felul.”  [Coran,  31:10] 

Allah  Al-'Alaa  (Preaînaltul)  mai  spune,  de  asemenea: 


„Aduceţi,  aşadar,  slavă  lui  Allah,  când  vine  seara  pentru  voi  şi  când  vă  treziţi 
dimineaţa!  ~  Slavă  Lui  în  ceruri  şi  pe  Pământ  -  atât  înainte  de  asfinţit,  cât  şi  când 
sunteţi  în  mijlocul  zilei!  El  îl  scoate  pe  cel  viu  din  cel  mort  şi-l  scoate  pe  cel  mort  din  cel 
viu.  El  dă  viaţă  Pământului,  după  moartea  lui.  Şi  tot  astfel  veţi  fi  şi  voi  scoşi.  ~  Printre 
semnele  Lui  [este  acela]  că  El  v-a  creat  pe  voi  din  ţărână  şi  apoi  iată-vă  pe  voi  oameni 
care  v-aţi  răspândit  [pe  Pământ],  ~  Şi  printre  semnele  Lui  [este  acela]  că  El  v-a  creat  din 
voi  înşivă  soaţe,  pentru  ca  voi  să  trăiţi  în  linişte  împreună  cu  ele.  Şi  El  a  pus  între  voi 
dragoste  şi  îndurare  şi  întru  aceasta  sunt  semne  pentru  un  neam  [de  oameni]  care 
chibzuiesc.  ~  Şi  printre  semnele  Lui  sunt  crearea  cerurilor  şi  a  Pământului  şi  deosebirea 

/v 

limbilor  voastre  şi  culorilor  voastre.  Intru  aceasta  sunt  semne  pentru  cei  care  ştiu.  ~  Şi 
printre  semnele  Lui  sunt  somnul  vostru  în  timpul  nopţii  şi  în  timpul  zilei  şi  căutarea  de 

către  voi  a  harului  Său.  Intru  aceasta  sunt  semne  pentru  un  neam  [de  oameni]  care  aud. 
~  Şi  printre  semnele  Lui  este  [acela]  că  El  vă  arată  vouă  fulgerul,  cu  teamă  [de  trăsnet]  şi 
cu  nădejde  [în  ploaie]  şi  că  pogoară  apă  din  cer,  cu  care  învie  Pământul,  după  moartea 
lui.  întru  aceasta  sunt  semen  pentru  un  neam  [de  oameni]  care  pricep.  ~  Şi  printre 
semnele  Lui  este  [acela]  că  cerul  şi  Pământul  există  prin  porunca  Sa,  iar  dacă  vă  va 
chema  pe  voi  cu  o  chemare,  veţi  ieşi  voi  din  Pământ.  ~  Ai  Lui  sunt  cei  din  ceruri  şi  de  pe 
Pământ  şi  toţi  Ii  sunt  Lui  supuşi.  ~  El  este  Cel  care  creează  prima  oară  făpturile  şi  apoi 
le  face  din  nou  -  şi  aceasta  este  şi  mai  uşor  pentru  El  -  şi  a  Lui  este  pilda  cea  mai  înaltă, 
din  ceruri  şi  de  pe  Pământ  şi  El  este  Al-'Aziz,  Al-Hakim  [Cel  Atotputernic  şi  înţelept].” 
[Coran,  30:17-27] 

Allah  Al-'Alaa  (Preaînaltul)  mai  spune: 

„Domnul  vostru  este  Allah,  care  a  creat  cerurile  şi  Pământul  în  şase  zile,  iar  apoi 
s-a  aşezat  pe  Tron.  El  face  ca  noaptea  să  învăluie  ziua,  urmându-i  degrabă.  [El  a  creat] 
Soarele,  Luna  şi  stelele  supuse  poruncii  Sale.  Şi  nu  este  decât  a  Lui  înfăptuirea  şi 
stăpânirea.  Binecuvântat  este  Allah,  Domnul  lumilor!”  [Coran,  7:54] 

•  Minunata  creare  a  umanităţii,  forma  frumoasă  cu  care  aceasta  a  fost  creată  şi 
capacitatea  pe  care  Allah  Al-Khaliq  (Creatorul)  i-a  acordat-o.  în  Coranul  cel  Sfânt  ni  se 
spune: 

„Pe  Pământ  se  află  semne  pentru  cei  care  cred  cu  putere,  ~  Ca  şi  voi  înşivă.  Voi 
nu  vedeţi?”  [Coran,  51:20-21] 

•  Animalele  şi  diferitele  feluri  în  care  oamenii  beneficiază  de  ele,  obţinând  astfel 
alimente,  băutură,  îmbrăcăminte  şi  chiar  şi  mijloace  de  transport.  Allah  Al-’Alaa  (Preaînaltul) 
spune  în  Coranul  cel  Nobil: 

„Aveţi  voi  o  pildă  şi  la  vite.  Noi  vă  dăm  să  beţi  din  ceea  ce  se  află  în  burţile  lor, 
între  murdărie  şi  sânge:  un  lapte  curat,  ce  place  celor  care-1  beau.  ~  Iar  din  roadele 
curmalilor  şi  ale  viţei  de  vie  luaţi  băutura  îmbătătoare  şi  venit  bun,  iar  întru  aceasta  este 
un  semn  pentru  un  neam  [de  oameni]  care  pricep.  ~  Şi  [iată  ce]  le-a  revelat  Domnul  tău 
albinelor:  «Faceţi-vă  case  în  munnţi,  în  pomi  şi  în  ceea  ce  ei  făuresc!  ~  Apoi  mâncaţi  din 
toate  roadele  şi  urmaţi  căile  uşoare  ale  Domnului  vostru!»  Din  burţile  lor  iese  o  băutură 
cu  felurite  culori,  in  care  este  leac  pentru  oameni.  In  aceasta  este  cu  adevărat  un  semn 
pentru  un  neam  [de  oameni]  care  chibzuiesc!”  [Coran,  16:66-69] 


•  Plantele,  pomii  şi  seminţele  în  variatele  lor  forme  şi  culori,  de  care  oamenii 
beneficiază  sub  formă  de  alimente,  băutură,  umbră  şi  medicamente.  Allah  Al-Muta'ali 
(Preaînaltul)  spune: 

„El  este  Cel  care  a  întins  Pământul  şi  a  aşezat  pe  el  munţi  şi  râuri.  Şi  din  toate 
roadele  a  făcut  pe  el  câte  o  pereche.  El  lasă  ca  noaptea  să  acopere  şi  să  ascundă  ziua.  în 
acestea  sunt  semne  pentru  cei  care  cugetă.  ~  Iar  pe  Pământ  sunt  parcele  învecinate  şi 
grădini  de  viţă  de  vie,  de  grâne,  de  palmieri  în  tufe  şi  câte  unul  de  la  o  rădăcină,  udate  de 
la  o  singură  apă.  Şi  le-am  făcut  Noi  pe  unele  mai  bune  decât  altele  la  mâncare.  în  acestea 
sunt  semne  pentru  un  neam  [de  oameni]  care  pricep.”  [Coran,  13:3-4] 

•  Diferitele  creaturi  care  populează  Pământul  în  cele  mai  diverse  forme  şi  mărimi 
ale  lor.  Allah  Al-’Alaa  (Preaînaltul)  spune  în  Coranul  cel  Glorios: 

„Allah  a  creat  toate  vietăţile  din  apă  şi  unele  dintre  ele  merg  pe  burtă,  altele  merg 
pe  două  picioare  şi  altele  merg  pe  patru  [picioare].  Allah  creează  ceea  ce  voieşte  El  şi 
Allah  este  cu  putere  peste  toate.”  [Coran,  24:45] 

•  Organizarea  uimitoare  şi  armonia  dintre  toate  elementele  creaţiei.  Această 
armonie  şi  echilibru  asigură  continuitatea  vieţii  creaţiei.  în  Coranul  cel  Glorios  ni  se  spune: 

„El  a  creat  cerurile  fără  stâlpi  pe  care  voi  să-i  puteţi  vedea  şi  a  aruncat  [înfîgând] 
în  pământ  munţi  trainici,  pentru  ca  el  să  nu  se  clatine  cu  voi  şi  a  risipit  pe  el  tot  felul  de 
vietăţi.  Şi  am  coborât  Noi  din  cer  ploaia  şi  am  făcut  să  crească  pe  el  perechi  de  plante 
folositoare  de  tot  felul.  ~  «Aceasta  este  înfăptuirea  lui  Allah!  Arătaţi-mi  mie  ce  au  creat 
aceia  pe  care  [i-aţi  luat]  în  locul  Lui!»  însă  cei  nelegiuiţi  sunt  în  rătăcire  învederată.” 
[Coran,  31:10-11] 

•  Minunata  modalitate  prin  care  aprovizionarea  este  distribuită  între  toate 
creaturile.  Allah  Ar-Razzaq  (înzestrătorul)  spune  în  Coranul  cel  Sfânt: 

„Şi  nu  este  vieţuitoare  pe  Pământ  a  cărei  hrană  să  nu  fie  în  grija  lui  Allah.  El  ştie 
locul  ei  de  sălaş  şi  locul  în  care  ea  va  muri15.  Totul  este  într-o  carte  desluşită16.”  [Coran, 
11:6] 

Allah  Al-'Alaa  (Preaînaltul)  mai  spune,  de  asemenea: 

„Şi  câte  vietăţi  sunt  care  nu  poartă  hrana  lor!  Allah  le  hrăneşte  şi  pe  ele  [şi  vă 
hrăneşte]  şi  pe  voi!  El  este  As-Sami',  Al-'Alim  [Cel  care  Aude  Totul  şi  Atoateştiutor].” 
[Coran,  29:60] 

Allah,  Preaînaltul  şi  Preaslăvitul,  ne-a  informat  că  a  creat  toate  creaturile  din  Univers 
în  perechi  şi  fiecare  lucru  cu  opusul  lui.  Spre  exemplu:  cerul  şi  Pământul,  noaptea  şi  ziua, 
moartea  şi  viaţa,  fericirea  şi  tristeţea,  Soarele  şi  Luna,  mişcarea  şi  imobilitatea,  căldura  şi 
frigul,  binele  şi  răul,  credinţa  şi  necredinţa.  Acest  lucru  este  prezent  în  lumea  animală  şi  în  cea 
vegetală;  şi,  de  asemenea,  între  lucrurile  despre  care  avem  cunoştinţă  şi  între  cele  pe  care  nu 
le  cunoaştem.  Allah  Al-Muta'ali  (Preaînaltul)  spune: 

15  înainte  de  naşterea  lui  (în  uter)  şi  după  moartea  (din  mormânt) 

16  Al-Lauhul-Mahfudh:  Tabla  Conservată,  care  conţine  detaliile  tuturor  lucrurilor  care  se  vor  întâmpla  până  în 
Ziua  Judecăţii.  A  fost  scrisă  cu  50.000  de  ani  înaintea  apariţiei  creaţiei. 


„Şi  din  fiecare  lucru  Noi  am  creat  perechi.  Poate  că  voi  vă  veţi  lăsa  îndemnaţi!” 
[Coran,  51:49] 

Reflectând  la  aceasta,  creşte  credinţa  în  Allah  Al-Wahid  (Unicul),  şi  aceasta  este  o 
caracteristică  a  oamenilor  dotaţi  cu  intelect.  Allah  Al-’Alaa  (Preaînaltul)  spune  în  Coranul  cel 
Glorios: 

„Oare  nu  vezi  că  Allah  a  făcut  să  coboare  din  cer  apă  şi  că  Noi  am  făcut  apoi  să 
iasă  la  iveală  roduri  cu  felurite  culori  şi  că  în  munţi  sunt  dâre  albe  şi  roşii,  cu  felurite 
culori,  şi  stânci  foarte  negre?!  ~  Tot  astfel  sunt  şi  printre  oamenişi  vieţuitoare  şi  vite  cu 
felurite  culori.  Singurii  ce  se  tem  de  Allah  sunt  învăţaţii  dintre  robii  Săi.  Dar  Allah  este 
Al-'Aziz,  Al-Ghafur  [Puternic  şi  Iertător].”  [Coran,  35:27-28] 

Allah  Al-Muta'ali  (Preaînaltul)  ne-a  informat  despre  unele  dintre  creaturile  care  există, 
dar  nu  ne-a  informat  despre  altele.  în  Coranul  cel  Glorios  ni  se  spune: 

„Mărire  Celui  care  le-a  creat  pe  toate  perechi,  din  ceea  ce  face  Pământul  să 
crească  şi  din  ei  înşişi  şi  din  cele  pe  care  ei  nu  le  cunosc!”  [Coran,  36:36] 

Nu  există  nicio  îndoială  că  există  o  forţă  care  a  provocat  acest  Univers,  care  îl 
protejează.  Această  forţă  poate  proveni  din  una  dintre  următoarele  alternative: 

1)  Universul  s-a  creat  pe  el  însuşi.  Aceasta  este  absurd  şi  fals,  dat  fiind  că  totul 
trebuie  să  fi  fost  creat  de  către  cineva. 

2)  Acest  Univers  a  fost  creat  de  o  altă  creaţie;  fie  parte  din  Univers  sau  nu  (ca 
evoluţia)  Acest  argument  este  pentru  intelectul  ilogic,  o  minte  sănătoasă  nu  poate  accepta 
acest  lucru  pentru  că  un  lucru  nu  se  poate  crea  pe  sine. 

3)  Acest  Univers  a  fost  creat  de  o  forţă  exterioară,  separată  şi  diferită  de  el.  Allah 
Al-Khaliq  (Creatorul)  a  creat  acest  Univers.  Aceasta  este  credinţa  musulmanilor.  în  ceea 
ce-i  priveşte  pe  atei,  aceştia  trăiesc  cu  îndoiala. 

Allah  Al-'Alaa  (Preaînaltul)  spune  în  Coranul  cel  Sfânt: 

„Oare  au  fost  ei  creaţi  de  nimeni  sau  ei  sunt  creatorii?  ~  Sau  au  creat  ei  cerurile 
şi  Pământul?  Nu,  ei  nu  cred  cu  convingere.”  [Coran,  52:35-36] 

•  Face  parte  din  natura  înnăscută  a  fiinţei  umane  să  simtă  şi  să  ştie  că  există  un 
creator,  Care  a  creat  oamenii  şi  Universul  în  care  trăiesc.  Acest  lucru  este  ceea  ce  oamenii 
de  ştiinţă  numesc  „instinct  religios”.  Allah  Al-Muta'ali  (Preaînaltul)  spune: 

„Ridică-ţi  faţa  spre  Religia  cea  adevărată!  Această  religie  est e  fitrah11  [firea] 
creată  de  Allah,  după  care  El  i-a  creat  pe  oameni.  Nu  există  schimbare  în  creaţia  lui 
Allah  .  Aceasta  este  Religia  cea  dreaptă,  dar  cei  mai  mulţi  oameni  nu  ştiu.”  [Coran, 
30:30] 

Profetul  (Pacea  şi  binecuvântarea  lui  Allah  fie  asupra  sa!)  a  spus: 


17  Fitrah:  înclinarea  înnăscută  a  omului  pentru  a-L  adora  pe  Creatorul  lui  înainte  ca  natura  lui  să  fie  coruptă  de 
influenţe  externe.  Aşa  este  descris  monoteismul  Islamic,  ca  fiind  religia  fitrei. 

18  Adică  persoanele  să  rămână  loiale  fitrei  lor  în  religia  Islamului 


„«Fiecare  copil  este  născut  cu  starea  naturaşă  de  fitrah  (înclinarea  naturală  de  a 
crede  în  Allah),  apoi  părinţii  lui  îl  fac  evreu,  creştin  sau  zoroastru.  La  fel  cum  o  cămilă 
dă  naştere  puiului  ei.  Oare  găsiţi  vreun  defect  în  el?  Voi  sunteţi  cei  care  îi  tăiaţi 
urechile.»  Am  întrebat  noi:  «O,  Trimis  al  lui  Allah,  şi  ce  părere  ai  despre  cei  care  mor  în 
copilărie?»  A  răspuns:  «Allah  ştie  mai  bine  ce  ar  fi  făcut  ei.»”  (Muslim) 

Deşi  dispoziţia  naturală  a  fiinţei  umane  poate  fi  deviată,  aceasta  tinde  să  admire  o 
putere  care  dispune  de  lucrurile  lui  şi  spre  care  se  poate  întoarce  în  timpuri  grele.  Aşa  a  fost 
cazul  comunităţilor  anterioare:  considerau  idolii  ca  fiind  divinităţi  şi  li  se  închinau.  Au  fost,  de 
asemenea,  triburi  care  adorau  Soarele,  Luna  sau  stelele.  Acesta  este  un  instinct  comun  printre 
oameni;  deşi  unii  refuză  acest  lucru  din  orgoliu  sau  încăpăţânare,  iar  alţii  cred  în  el. 

Această  natură  înnăscută  este  evidenţiată  atunci  când  omul  se  află  într-o  situaţie 
dificilă.  Dacă  o  persoană  se  îmbolnăveşte  sau  este  ajunsă  de  un  rău,  va  spune  în  mod 
involuntar:  „O  Allah!  (Dumnezeul  meu!)”  sau  va  ridica  privirea  către  cer,  recunoscând  o  forţă 
atotputernică  ce  poate  rezolva  problemele  lui.  Allah  Al-Muta'ali  (Preaînaltul)  spune: 

„Atunci  când  pe  om  îl  loveşte  o  nenorocire,  el  Ne  cheamă  pe  Noi,  de  este  culcat  pe 
o  parte,  aşezat  jos  sau  în  picioare.  Dar  după  ce  l-am  scăpat  de  nenorocire,  el  merge  mai 
departe,  ca  şi  cum  nici  nu  Ne-ar  fi  chemat  pentru  nenorocirea  care  l-a  lovit.”  [Coran, 
10:12] 

•  Provocarea  Coranului:  Allah  Al-'Aziz  (Cel  Atotputernic),  în  Coranul  cel  Glorios, 
îi  cere  întregii  creaţii  să  creeze  ceva  ce  are  suflet,  şi  această  provocare  este  atât  la  nivel 
individual,  cât  şi  la  nivel  colectiv.  Allah  Al-Alaa  (Preaînaltul)  spune: 

„O,  voi  oameni!  Vi  s-a  dat  vouă  o  pildă,  auziţi-o:  Aceia  pe  care  voi  îi  chemaţi  în 
locul  lui  Allah  nu  vor  putea  crea  nici  măcar  o  muscă,  chiar  de  s-ar  uni  ei  pentru  aceasta! 
Iar  dacă  musca  le  răpeşte  un  lucru,  ei  nu-1  vor  putea  lua  înapoi!  Slabi  sunt  şi  cel  care 
cere  şi  cel  de  la  care  se  cere.”  [Coran,  22:73] 

Lucrurile  stau  astfel  pentru  că  sufletul  este  o  chestiune  a  lui  Allah  Al-Alaa 
(Preaînaltul).  Nimeni  nu  cunoaşte  adevărul  despre  acesta  în  afară  de  El,  Preaînaltul  şi 
Preaslăvitul,  care  spune: 

„Te  întreabă  despre  Duh.  Spune:  «Duhul  este  din  porunca  Domnului  meu!»  Iar 
vouă  nu  v-a  fost  dată  decât  puţină  ştiinţă.”  [Coran,  17:85] 

Creaţia  nu  poate  crea  ceva  cu  suflet.  într-un  hadith  Qudsi,  Profetul  (Pacea  şi 
binecuvântarea  lui  Allah  fie  asupra  sa!)  a  relatat  că  Allah  Al-Muta'ali  (Preaînaltul)  a  spus: 

„Şi  cine  este  mai  nedrept  decât  acela  care  încearcă  să  creeze  ceva  precum  creaţia 
Mea.  Să  încerce  să  creeze  furnica  cea  mai  mică,  să  încerce  să  creeze  o  sămânţă,  să 
încerce  să  creeze  un  bob  de  orz.”  (Bukhari) 

•  Incapacitatea  oamenilor  de  a  face  ceea  ce  doresc  în  Univers.  Aceasta  este  altă 
dovadă  care  demonstrează  prezenţa  unui  creator  care  creează  şi  controlează  chestiunile 
creaţiei  Sale.  Allah  Al-’Alaa  (Preaînaltul)  spune: 

„Oare  nu  l-ai  văzut  pe  acela  care  s-a  certat  cu  Avraam  în  legătură  cu  existenţa 
Domnului  său,  după  ce  Allah  i-a  dat  stăpânia?  Şi  a  zis  Avraam:  «Domnul  meu  este  Cel 


care  dă  viaţă  şi  ia  viaţa.»  Şi  i-a  răspuns  el:  «Şi  eu  pot  să  dau  viaşa  şi  să  iau  viaţa19!» 
Atunci  a  zis  Avraam:  «Allah  face  ca  Soarele  să  vină  de  la  Răsărit,  deci  fă-1  tu  să  vină  de 
la  Apus!»  Cel  care  nu  credea  a  rămas  descumpănit,  căci  Allah  nu-i  călăuzeşte  pe  cei 
nelegiuiţi.”  [Coran,  2:258] 

•  Altă  dovadă  a  existenţei  Sale  este  Provocarea  Sa  adresată  întregii  umanităţi:  să 

prezinte  ceva  asemănător  Nobilului  Coran,  ultima  Carte  revelată  umanităţii.  Această 
provocare  va  rămâne  valabilă  până  în  Ziua  învierii.  Allah  Al-'Aziz  (Cel  Atotputernic)  spune: 

„Spune:  «De  s-ar  aduna  oamenii  şi  djinii  ca  să  facă  [ceva]  ca  acest  Coran,  ei  nu 
vor  fi  în  stare  să  facă  [ceva]  asemenea  lui,  chiar  dacă  îşi  vor  fi  unul  altuia  ajutor.»” 
[Coran,  17:88] 

Oricine  se  îndoieşte  de  existenţa  lui  Allah  Al-Wahid  (Unicul)  sau  de  veridicitatea 
misiunii  Profetului  Mohammed  (Pacea  şi  binecuvântarea  lui  Allah  fie  asupra  sa!)  să  producă 
ceva  similar  Coranului.  Arabii,  care  erau  mai  elocvenţi  în  acea  epocă,  nu  au  putut  să  producă 
ceva  similar  Coranului,  deşi  acesta  a  fost  revelat  în  limba  lor  maternă  (arabă).  Apoi,  Allah  Al- 
Khaliq  (Creatorul)  a  redus  această  provocare  spunând: 

„Sau  vor  zice  ei:  «El  l-a  născocit!»  Spune:  «Aşadar,  aduceţi  voi  zece  sure, 
asemeni  lui,  născocite  [de  voi]  şi  chemaţi  pe  cine  puteeţi,  afară  de  Allah,  dacă  sunteţi  voi 
întru  dreptate!»”  [Coran,  11:13] 

Apoi  Allah  Al-’Alaa  (Preaînaltul)  a  redus  şi  mai  mult  provocarea,  spunând: 

„Iar  dacă  vă  îndoiţi  de  cele  pe  care  le-am  pogorât  Robului  Nostru  [Mohammed], 
aduceţi  o  Sură  asemenea  lui  şi  chemaţi  martorii  voştri  cei  afară  de  Allah,  dacă  sunteţi 
sinceri!”  [Coran,  2:23] 

Coranul  cel  Nobil  este  Cuvântul  lui  Allah  Al-'Alaa  (Preaînaltul)  şi  niciodată  nu  va 
putea  fi  schimbat,  după  cum  ne  spune: 

„Acest  Coran  nu  poate  să  fie  nicicum  născocit,  fără  de  Allah,  ci  este  confirmarea 
celor  de  dinaintea  lui  şi  tâlcuirea  orânduielilor.  Nu  este  nicio  îndoială  că  el  este  venit  de 
la  Stăpânul  Lumilor.”  [Coran,  10:37] 

Dacă  ar  fi  fost  scris  de  mâna  omului,  ar  fi  fost  găsite  în  el  multe  contradicţii.  Allah  Al- 
Muta'ali  (Preaînaltul)  spune: 

„Oare  nu  cugetă  ei  la  Coran?  Dacă  ar  fi  el  de  la  altcineva  decât  de  la  Allah,  ar 
găsi  în  el  multe  nepotriviri.”  [Coran,  4:82] 

Baza  noastră  pentru  a  aborda  tema  începutului  creaţiei  şi  a  sfârşitului  acesteia  va  fi 
Cuvântul  lui  Allah: 

„Allah  este  Creatorul  tuturor  lucrurilor  şi  El  este  peste  toate  Chezaş!  ~  El  are 
cheile  cerurilor  şi  ale  Pământului,  iar  aceia  care  nu  cred  în  versetele  lui  Allah,  aceia  vor 
fi  cei  care  pierd.”  [Coran,  39:62-63] 


19  Qatadah  şi  alţii  au  relatat:  „Doi  bărbaţi  condamnaţi  la  moarte  au  fost  aduşi  în  faţa  regelui  care  a  poruncit  să  fie 
omorât  unul  şi  iertat  celălalt.”  (Ibn  Kathir) 


Prima  creare  a  lumii  corporale 


Cât  timp  cunoştinţa  şi  înţelegerea  omului  se  limitează  la  lumea  corporală  în  care 
trăieşte,  nu  este  o  necesitate  pentru  el  să  înţeleagă  lumea  invizibilă,  decât  în  chestiuni  care  l-ar 
determina  să  recunoască  Măreţia  Creatorului  său  şi  care  l-ar  apropia  de  Mulţumirea  Lui  şi  de 
Jannah  (Paradis).  Pentru  acest  motiv,  Allah,  Preaînaltul  şi  Preaslăvitul,  a  trimis  mulţi 
Mesageri  (Pacea  lui  Allah  fie  asupra  lor!)  de-a  lungul  timpului  şi  El  le-a  dat  cunoştinţa  lumii 
invizibile,  care  ar  putea  folosi  pentru  a  atinge  un  beneficiu  pentru  om.  Dacă  intelectul  uman 
este  incapabil  să  înţeleagă  ce  se  petrece  intr-un  loc  separat  de  un  perete,  cu  atât  mai  mult  nu  ar 
putea  înţelege  unele  aspecte  ale  lumii  invizibile.  Allah  Al-’Alaa  (Preaînaltul)  spune: 

„Acela  care  a  creat  şapte  ceruri  unul  peste  altul,  fără  să  vezi  nicio  nepotrivire  în 

/v 

creaţia  Celui  Milostiv  [Ar-Rahman].  Intoarce-ţi  privirea!  Oare  vezi  tu  vreo  crăpătură?  ~ 
Intoarce-ţi  iarăşi  privirea  de  două  ori!  Privirea  se  va  întoarce  la  tine  umilită  şi  slabă!” 
[Coran, 7:3-4] 


Crearea  cerurilor ;  a  Pământului  şi  a  celor  ce  se 

află  între  ele 


Allah  Al-’Alaa  (Preaînaltul)  spune  în  Coranul  cel  Glorios: 

„Şi  El  este  cel  care  a  făcut  cerurile  şi  Pământul  întru  adevăr.  Şi  în  Ziua  când  El 
zice  «Fii!»,  [orice  lucru]  va  fi.  Cuvântul  Său  este  Adevărul  şi  a  Lui  va  fi  împărăţia  în 
ziua  când  se  va  sufla  în  trâmbiţă.  El  este  Cunoscătorul  celor  nevăzute  şi  al  celor  văzute! 
Şi  El  este  Al-Hakim,  Al-Khabir  [înţeleptul  şi  Bine  Ştiutorul]!”  [Coran,  6:73] 

Următoarele  sunt  exemple  de  câteva  creaţii  ce  se  găsesc  în  cer  şi  pe  pământ: 

Allah  Al-Muta'ali  (Preaînaltul)  spune: 

„Şi  Noi  am  făcut  cerul  ca  un  acoperiş  bina  păzit  şi  totuşi  ei  sunt  fără  băgare  de 
seamă  la  minunile  lui.  ~  El  este  acela  care  a  creat  noaptea  şi  ziua,  Soarele  şi  Luna;  şi 
fiecare  pluteşte  pe  cercul  său.”  [Coran,  21:32-33] 

De  asemenea,  mai  găsim: 

„Sunteţi  voi  mai  greu  de  făcut  sau  cerul  pe  care  l-a  înălţat  El?  ~  El  a  ridicat  bolta 
lui  şi  l-a  orânduit  pe  deplin,  ~  El  a  făcut  întunecată  noaptea  lui  şi  a  scos  la  iveală  ziua  lui. 
~  Şi  Pământul,  după  aceea,  l-a  întins  ~  Şi  a  făcut  să  iasă  din  el  apa  lui  şi  păşunea  lui.  ~  Şi 
a  întărit  munţii  lui,  ~  Drept  înzestrare  penru  voi  şi  pentru  dobitoacele  voastre.”  [Coran, 
79:27-33] 


Allah  Al-’Alaa  (Preaînaltul)  mai  spune: 

„Şi  Noi  trimitem  vânturile  mănoase  şi  trimitem  apă  din  cer  pe  care  v-o  dăm  de 
băut,  însă  voi  nu  o  puteţi  strânge.”  [Coran,  15:22] 

Există  diferite  tipuri  de  vânturi;  unele  sunt  îndurare  de  la  Allah  Al-’Alaa  (Preaînaltul), 
după  cum  ni  se  spune  în  Coranul  cel  Nobil: 

„El  este  Cel  care  trimite  vânturile  ca  vestire  a  îndurării  Sale.  Apoi,  după  ce  ele 
ridică  nouri  grei,  îi  mânăm  Noi  spre  tărâm  mort  şi  pogorâm  peste  el  apa  şi  scoatem  cu 
ea  tot  felul  de  roade.  Astfel  îi  vom  scoate  Noi  şi  pe  morţi;  poate  că  vă  va  fi  aminte!” 
[Coran,  7:57] 

Altele  sunt  o  pedeapsă: 

„Sau  sunteţi  voi  siguri  că  El  nu  vă  va  întoarce  [pe  mare]  altă  dată  şi  nu  va  trimite 
asupra  voastră  vânt  pustiitor  şi  nu  vă  va  îneca,  din  cauza  nemulţumirii  voastre?  Şi 
atunci  nu  veţi  mai  afla  voi  pe  nimeni,  ca  ajutor  împotriva  Noastră!”  [Coran,  17:69] 

De  asemenea,  mai  găsim: 

„...  şi  să  se  abată  asupra  ei  vijelie  cu  foc  şi  ea  să  fie  mistuită  (de  flăcări)?” 
[Coran,  2:266] 

Şi  Allah  Al-'Alaa  (Preaînaltul)  spune: 

„Şi,  de  aceea,  am  trimis  Noi  împotriva  lor  un  vânt  aprig  şi  geros  în  nişte  zile  fără 
de  noroc...”  [Coran,  41:16] 

Allah  a  creat  şapte  ceruri  şi  şapte  pământuri,  după  cum  ni  se  spune: 

„Allah  este  Cel  ce  a  creat  şapte  ceruri  şi  tot  atâtea  pământuri.  între  ele  coboară 
porunca  [Sa],  pentru  ca  să  ştiţi  că  Allah  este  cu  putere  peste  toate  şi  că  Allah  cuprinde 
toate  lucrurile  cu  ştiinţa  [Sa].”  JCoran,  65:12] 

La  începuturile  creaţiei,  cerurile  şi  Pământul  erau  unite.  Allah  Al-'Alaa  (Preaînaltul) 

spune: 

„Oare  nu  văd  cei  care  nu  cred  că  cerurile  şi  Pământul  au  fost  împreună  şi  că  Noi 
le-am  despărţit  şi  din  apă  am  făcut  tot  ce  este  lucru  viu?  Şi  oare  tot  nu  cred  ei?”  [Coran, 
20:30] 

Allah  Ar-Razzaq  (înzestrătorul)  ne-a  informat  despre  crearea  cerurilor,  a  Pământului 
şi  a  celor  ce  se  află  între  ele: 

„Spune:  «Oare  voi  nu  credeţi  în  Acela  care  a  creat  Pământul  în  două  zile  şi  îi 
faceţi  Lui  semeni?»  Acesta  este  Stăpânul  lumilor!  ~  Şi  El  a  pus  de  deasupra  lui  [a 
Pământului]  munţi  neclintiţi  şi  L-a  binecuvântat  şi  a  orânduit  pe  el  toate  cele  necesare 
pentru  hrană,  până  la  patru  zile  ca  răspuns  pentru  aceia  care  întreabă.  ~  Apoi  s-a  întors 
către  cer  -  care  era  un  fum  -  şi  i-a  zis  lui  şi  Pământului:  «Veniţi  amândouă,  de  voie  sau 
fără  de  voie!»  Şi  au  răspuns  ele:  «Venim,  supunându-ne  de  bunăvoie!»  ~  Şi  le-a  hotărât 
El  să  fie  şapte  ceruri,  în  două  zile,  şi  a  orânduit  fiecărui  cer  menirea  sa.  Şi  am  împodobit 


Noi  cerul  cel  mai  de  jos  cu  candele,  şi  strajă.  Aceasta  este  orânduiala  Celui  Puternic  [şi] 
Atoateştiutor  [Al-'Aziz,  Al-A'lim].”  [Coran,  41:9-12] 


Crearea  îngerilor  (Pacea  lui  Allah  fie  asupra 

lor!) 


y\ 

îngerii  (Pacea  lui  Allah  fie  asupra  lor!)  sunt  o  creaţie  a  lui  Allah  Al-’Alaa 
(Preaînaltul),  care  i-a  creat  din  lumină.  Trimisul  lui  Allah  (Pacea  şi  binecuvântarea  lui  Allah 
fie  asupra  sa!)  a  spus: 

„îngerii  au  fost  creaţi  din  lumină,  djinii  au  fost  creaţi  din  flacără  (fără  fum)  şi 
Adam  a  fost  creat  aşa  cum  v-a  fost  descris  (cum  a  fost  descris  în  Coran).”  (Muslim) 

Allah  Al-'Aziz  (Cel  Atotputernic)  i-a  creat  pentru  a  îndeplini  anumite  sarcini,  pe  care 
aceştia  le  realizează  ascultători: 

„(Şi  îngerii  spun:)  «Şi  nu  este  niciunul  printre  noi  care  să  nu  aibă  un  loc 
cunoscut!  ~  Noi  suntem  aranjaţi  în  rânduri  şi  noi  suntem  cei  care  aducem  laudă.” 
[Coran,  37:164-166] 

Allah  Al-'Alaa  (Preaînaltul)  ne-a  informat  despre  câteva  dintre  numele  lor:  Jibril 
(Gavriil),  Mikail  (Mihail)  şi  Israfil  (Rafael)  -  Pacea  lui  Allah  fie  asupra  lor: 

„Acela  care  este  duşman  al  lui  Allah,  al  îngerilor  Săi  şi  al  Trimişilor  Săi,  al  lui 
Gavriil  şi  al  lui  Mihail  [să  ştie  că]  Allah  este  duşmanul  necredincioşilor.”  [Coran,  2:98] 

Jibril  (Gavriil)  -  Pacea  lui  Allah  fie  asupra  sa,  este  îngerul  pe  care  Allah  l-a  trimis 
Profeţilor  (Pacea  lui  Allah  fie  asupra  lor!).  Jibril,  cu  voia  lui  Allah,  cobora  cu  revelaţia  şi 
Trimişii  (Pacea  lui  Allah  fie  asupra  lor!)  o  transmiteau  comunităţilor  lor.  Allah  Al-’Alaa 
(Preaînaltul)  spune: 

„A  coborât  cu  el  Duhul  cel  credincios  (îngerul  Gavriil)  ~  Peste  inima  ta,  pentru 
ca  tu  să  fii  dintre  prevenitori.”  (26:193-194) 

Mikail  (Mihail)  -  Pacea  lui  Allah  fie  asupra  sa,  îndeplineşte  funcţia  de  a  distribui 
ploaia  şi  vegetaţia,  în  timp  ce  Israfil  (Pacea  lui  Allah  fie  asupra  sa!)  va  sufla  în  trâmbiţă  în 
Ziua  Judecăţii.  Când  va  sufla  prima  dată,  teroarea  şi  panica  vor  domina.  Allah  Al-Muta'ali 
(Preaînaltul)  spune: 

„Şi  în  Ziua  când  se  va  sufla  în  trâmbiţă  şi  se  vor  înspăimânta  cei  care  sunt  în 
ceruri  ţi  cei  care  sunt  pe  Pământ  -  afară  de  cei  care  va  voi  Allah  -  vor  veni  toţi  la  El 
umiliţi.”  [Coran,  27:87] 

După  aceasta,  va  mai  sufla  în  trâmbiţă  de  încă  două  ori  în  Ziua  Judecăţii.  La  a  doua 
suflare,  toţi  vor  muri,  şi  la  a  treia,  toţi  vor  învia  şi  le  va  fi  înapoiată  viaţa.  Allah  Al-'Aziz  (Cel 
Atotputernic)  spune: 


„Şi  atunci  când  se  va  sufla  în  trâmbiţă,  vor  fi  trăsniţi  toţi  cei  care  se  află  în  ceruri 
şi  pe  Pământ,  afară  de  cei  care  va  voi  Allah.  Apoi  se  va  sufla  în  ea  a  doua  oară  şi  iată-i 
pe  ei  în  picioare,  aşteptând.”  [Coran,  39:68] 

De  asemenea,  între  îngeri  (Pacea  lui  Allah  fie  asupra  lor!)  se  află  cel  al  morţii  şi 
colaboratorii  lui: 

„El  este  Stăpânul  Suprem  [Al-Qahir]  peste  robii  Săi.  Şi  El  trimite  asupra  voastră 
păzitori.  Iar  când  moartea  ajunge  la  unul  dintre  voi,  pe  acela  îl  iau  la  sine  Trimişii 
Noştri,  fără  să  se  neglijeze  ceea  ce  li  se  porunceşte.  ~  Apoi  sunt  aduşi  înapoi  la  Allah, 
Stăpânul  lor  adevărat,  căci  la  El  este  judecata  şi  El  este  Cel  mai  grabnic  dintre  cei  care 
cer  socoteală.”  [Coran,  6:61-62] 

între  îngeri  (Pacea  lui  Allah  fie  asupra  lor!)  se  află  cei  care  susţin  Tronul  lui  Allah  şi 
cei  care  sunt  aproape  de  El.  Allah  Al-'Alaa  (Preaînaltul)  spune: 

„Mesia  nu  se  va  dezice  niciodată  de  a  fi  rob  al  lui  Allahşi  nici  îngerii  apropiaţi, 
iar  acela  care  se  dezice  de  slujirea  Lui  şi  se  arată  trufaş  îi  va  aduna  la  El  laolaltă.” 
[Coran,  4:172] 

Unii  au  sarcini  atribuite  în  Jannah  (Paradis)  şi  alţii  în  Infern.  Allah  Al-Muta'ali 
(Preaînaltul)  spune: 

„O,  voi  cei  care  credeţi!  Păziţi-vă  pe  voi  înşivă  şi  familiile  voastre  de  un  Foc  ale 
cărui  vreascuri  sunt  oamenii  şi  pietrele  şi  peste  care  sunt  îngeri  neînduplecaţi  şi  aspri, 
care  nu  se  răzvrătesc  împotriva  lui  Allah  în  ceea  ce  le  porunceşte  şi  care  fac  ceea  ce  li  se 
porunceşte.”  [Coran,  66:6] 

De  asemenea,  există  îngerii  (Pacea  lui  Allah  fie  asupra  lor!)  care  au  funcţia  de  a 
proteja  fiinţele  umane.  Allah  Al-’Alaa  (Preaînaltul)  spune: 

„El  (omul)  are  îngeri  care-1  însoţesc  unul  după  altul,  înaintea  lui  şi  în  urma  lui, 
care  îl  veghează  din  porunca  lui  Allah.”  [Coran,  13:11] 

Mai  sunt  şi  îngerii  care  înregistrează  faptele  persoanelor,  după  cum  ni  se  spune  în 
Coranul  cel  Glorios: 

„însă  peste  voi  sunt  veghetori  ~  Cinstiţi,  care  scriu.  ~  Ei  ştiu  ce  faceţi  voi.” 
[Coran,  82:10-12] 

Allah  Al-Muta'ali  (Preaînaltul)  i-a  creat  pe  îngeri  ca  să  îl  adore: 

„Ai  Lui  sunt  cei  din  ceruri  şi  de  pe  Pământ.  Iar  aceia  care  sunt  lângă  El  nu  se 
socotesc  prea  mari  pentru  a-L  adora  şi  nici  nu  ostenesc  ei.  ~  Ei  îi  aduc  laudă  noaptea  şi 
ziua  fără  să  se  domolească.”  [Coran,  21:19-20] 

Nimeni  nu  cunoaşte  numărul  îngerilor  în  afară  de  Allah  Al-Wahid  (Unicul),  care 

spune: 

„Şi  nu-i  cunoaşte  pe  oştenii  Domnului  tău  decât  numai  El.”  [Coran,  74:31] 


Crearea  djinnilor 


Djinii  aparţin  lumii  invizibile  şi  Allah  Al-'Alaa  (Preaînaltul)  i-a  creat  ca  să  îl  adore 
doar  pe  El,  Unicul: 

„Eu  nu  i-am  creat  pe  djinni  şi  pe  oameni  decât  pentru  ca  ei  să  Mă  adore.  ~  Eu  nu 
voiesc  de  la  ei  întreţinere  şi  nici  nu  voiesc  ca  ei  să  Mă  hrănească  pe  Mine.  ~  Ci  Allah  este 
Ar-Razzaq  [întreţinătorul],  Stăpânul  puterii,  Al-Matin  [Cel  Statornic].”  [Coran,  51:56- 
58] 

Aceeaşi  legislaţie  pe  care  o  au  fiinţele  umane  se  aplică  şi  djinnilor,  după  cum  Allah 
Al-Muta'ali  (Preaînaltul)  ne  spune: 

„Şi  [adu-ţi  aminte]  când  am  abătut  Noi  către  tine  o  ceată  de  djinni  ca  să  asculte 
Coranul.  Şi  când  s-au  adunat  ei,  au  zis:  «Ascultaţi  cu  luare-aminte!.»  Iar  când  s-a 
terminat,  s-au  întors  la  neamul  lor  ca  îndemnători  şi  prevenitori.  ~  Şi  au  zis  ei:  «O,  neam 
al  nostru!  Noi  am  auzit  o  Carte,  care  a  fost  trimisă  după  Moise,  întărind  ceea  ce  a  fost 
înainte  de  ea.  Ea  călăuzeşte  către  Adevăr  şi  către  o  Cale  Dreaptă.»”  [Coran,  46:29-30] 

Allah  Al-Khaliq  (Creatorul)  i-a  creat  din  foc: 

„El  l-a  creat  pe  om  din  lut,  asemenea  oalelor.  ~  Şi  l-a  creat  pe  djinn  din  foc  curat, 
fără  fum.”  [Coran,  55:14-15] 

Allah  Al-’Alaa  (Preaînaltul)  mai  spune,  de  asemenea: 

„Noi  l-am  făcut  pe  om  din  lut  tare,  provenit  dintr-un  nămol  moale,  ~  Iar  pe  djinn 
l-am  făcut  şi  mai  înainte,  din  focul  fierbinte.”  [Coran,  15:26-27] 


Crearea  Profetului  Adam  (Pacea  lui  Allah  fie 

asupra  sa!) 


Profetul  Adam  (Pacea  lui  Allah  fie  asupra  sa!)  este  considerat  a  fi  părintele  întregii 
umanităţi,  după  cum  Allah  Al-’Alaa  (Preaînaltul)  ne  spune  în  Coranul  cel  Nobil: 

„Şi  când  Stăpânul  tău  le-a  zis  îngerilor:  «Voi  să  pun  pe  Pământ  un  înlocuitor 
[khalifa]»,  i-au  răspuns:  «Să  pui  pe  cineva  care  să  facă  stricăciune  pe  el  şi  să 
pricinuiască  vărsare  de  sânge,  când  noi  Ţie  îţi  aducem  slavă  şi  pe  Tine  Te  venerăm  cu 
sfinţenie?»  Şi  a  zis:  «Eu  ştiu  ceea  ce  voi  nu  ştiţi.»  ~  Şi  l-a  învăţat  pe  Adam  numele 
tuturor  lucrurilor.  Apoi  le-a  arătat  îngerilor  şi  le-a  zis:  «Vestiţi-Mi  Mie  numele  acestora, 
dacă  voi  sunteţi  întru  dreptate!»  ~  I-au  răspuns  ei:  «Mărire  Ţie!  Nu  avem  ştire  decât  de 
ceea  ce  Tu  ne-ai  învăţat,  căci  Tu  eşti  Al-'Alim,  Al-Hakim  [Atoateştiutor  şi  înţelept].»  ~ 
Şi  i-a  zis  El:  «O,  Adam,  vesteşte-le  numele  lor!»  Şi  după  ce  le-a  vestit  numele  lor,  le-a  zis: 
«Nu  v-am  spus  că  Eu  le  ştiu  pe  cele  tainice  din  ceruri  şi  de  pe  Pământ,  după  cum  ştiu 


ceea  ce  dezvăluiţi  şi  ceea  ce  ascundeţi?»  ~  Şi  atunci  când  am  spus  îngerilor: 
«Prosternaţi-vă  dinaintea  lui  Adam!»  Şi  s-au  prosternat  ei,  în  afară  de  Iblis,  care  nu  a 
voit,  ci  s-a  semeţit  şi  a  rămas  printre  cei  necredincioşi.  ~  Şi  zis-am  Noi:  «O,  Adam, 
sălăşluieşte  tu  împreună  cu  soaţa  ta  în  această  grădină!  Mâncaţi  din  ea  pe  îndestulate, 
ori  de  unde  voiţi,  dar  să  nu  vă  apropiaţi  de  acest  pom,  pentru  ca  să  nu  fiţi  dintre  cei 
nedrepţi!»  ~  Şeitan  i-a  ademenit  [să  mănânce]  din  el  şi  i-a  scos  pe  ei  de  unde  se  aflau.  Şi 
le-am  zis  lor:  «Coborîţi  şi  duşmani  vă  veţi  fi  unul  altuia!  Şi  veţi  avea  pe  Pământ  un  sălaş 
şi  cele  trebuincioase  până  la  un  timp!»  Adam  a  primit  de  la  Domnul  său  cuvinte  [cu  care 
să  se  roage]  şi  [El]  l-a  iertat,  căci  El  este  At-Tawabb,  Ar-Rahim  [Iertător,  îndurător].  ~ 
Am  zis:  «Coborâţi  [din  Rai]  cu  toţii  şi  când  va  veni  pentru  voi  de  la  mine  o  Călăuzire,  cei 
care  vor  urma  Călăuzirea  Mea  nu  vor  avea  a  se  teme  şi  nici  nu  se  vor  întrista.  ~  Iar  aceia 
care  nu  cred  şi  iau  semnele  Noastre  drept  minciuni,  aceia  fî-vor  părtaşii  Focului  şi  în  el 
veşnic  se  vor  afla.»”  [Coran,  2:30-39] 

Oamenii  sunt  descendenţi  ai  Profetului  Adam  (Pacea  lui  Allah  fie  asupra  sa!),  după 
cum  ni  se  spune  în  Coranul  cel  Sfânt: 

„O,  voi  oameni!  Fiţi  cu  frică  de  Domnul  vostru  care  v-a  făcut  dintr-o  singură 
fiinţă...”  [Coran,  4:1] 

Profetul  (Pacea  şi  binecuvântarea  lui  Allah  fie  asupra  sa!)  a  spus  despre  aceasta: 

„O,  voi,  oameni!  Domnul  vostru  este  un  Domn  Unic.  Tatăl  vostru  este  unul 
singur:  cu  toţii  sunteţi  fiii  lui  Adam,  iar  Adam  a  fost  creat  din  lut.  Cu  adevărat,  cel  mai 
demn  de  onoare  dintre  oameni  în  Faţa  lui  Allah,  Cel  Atotputernic,  este  cel  mai  evlavios 
dintre  voi.  Niciun  arab  nu  este  superior  în  faţa  unui  nearab  şi  nici  o  persoană  de  culoare 
roşie  nu  este  superioară  unui  alb.  în  acelaşi  mod  cum,  niciun  alb  nu  este  superior  unei 
persoane  de  culoare  albă,  decât  în  ceea  ce  priveşte  evlavia  şi  supunerea  în  Faţa  lui 
Allah.”  (Ahmed) 

•  Cum  a  fost  creat  Profetul  Adam  (Pacea  lui  Allah  fie  asupra  sa!) 

Allah  Al-’Alaa  (Preaînaltul)  ne-a  spus  că  Profetul  Adam  (Pacea  lui  Allah  fie  asupra 
sa!)  a  fost  creat  din  Pământ.  în  următoarea  versete,  Allah  Al-Khaliq  (Creatorul)  vorbeşte 
despre  materialul  din  care  Profetul  Adam  (Pacea  lui  Allah  fie  asupra  sa!)  a  fost  creat,  după 
cum  urmează: 

„înaintea  Iui  Allah,  Isus  este  asemenea  lui  Adam,  pe  care  El  l-a  făcut  din  lut  şi 
apoi  i-a  zis  «Fii!»  şi  el  a  fost.”  [Coran,  3:59] 

„El  este  Acela  care  v-a  creat  din  lut.  Apoi  a  hotărât  un  termen  şi  la  el  se  află  un 
[alt]  termen  hotărât.  Dar  cu  toate  acestea,  voi  vă  îndoiţi.”  [Coran,  6:2] 

„întreabă-i  pe  ei  dacă  sunt  ei  mai  anevoie  de  creat  decât  aceia  pe  care  Noi  i-am 
creat!  Noi  i-am  făcut  [pe  oameni]  dintr-un  lut  lipicios.”  [Coran,  37:11] 

„El  l-a  creat  pe  om  din  lut,  asemenea  oalelor.”  [Coran,  55:14] 


„Noi  l-am  făcut  pe  om  din  lut  tare,  provenit  dintrun  nămol  moale.”  [Coran, 

15:26] 

Allah  Al-’Alaa  (Preaînaltul)  l-a  creat  pe  Profetul  Adam  (Pacea  lui  Allah  fie  asupra  sa!) 
din  lut  şi  apoi  a  trecut  prin  diferite  etape.  A  rămas  aşa  cât  timp  a  vrut  Allah  Ar-Razzaq 
(înzestrătorul)  ;  după  aceasta,  Allah,  Preaînaltul  şi  Preaslăvitul,  i-a  insuflat  sufletul  pe  care  L- 
a  creat  pentru  el,  după  cum  ni  se  spune  în  Coranul  cel  Glorios: 

„Şi  [adu-ţi  aminte]  când  a  zis  Domnul  tău  îngerilor:  «Eu  am  să  fac  un  om  din  lut 
tare,  provenit  dintr-un  nămol  moale,  ~  Iar  când  îl  voi  face  şi  voi  sufla  în  el  din  duhul 
Meu,  voi  să  cădeţi  dinaintea  lui,  prosternându-vă!»  ~  Şi  s-au  prosternat  toţi  îngerii 
laolaltă,  ~  Afară  de  Iblis,  care  s-a  împotrivit  să  fie  împreună  cu  cei  ce  s-au  prosternat.” 
[Coran,  15:28-31] 

După  aceasta  umanitatea  s-a  procreat  dintr-o  substanţă  firavă  ca  o  picătură  pe  apă 
(sperma).  Allah  Al-'Alaa  (Preaînaltul)  spune  în  Coranul  cel  Glorios: 

„Care  a  făcut  desăvârşit  tot  ceea  ce  a  creat.  Aşadar,  [El]  a  creat  omul  din  lut,  la 
început,  ~  Apoi  i-a  făcut  pe  urmaşii  lui  dintr-o  apă  anume  dispreţuită  (sperma).  ~  Apoi  1- 
a  plăsmuit  pe  el  şi  a  insuflat  în  el  duhul  Său.  Şi  v-a  dat  vouă  auzul,  ochii  şi  inimile.  însă 
voi  aduceţi  atât  de  puţină  mulţumire!”  [Coran,  32:7-9] 

Dat  fiind  că  primul  om  a  fost  creat  din  praf  (care  este  pământul),  omul  se  va  întoarce 
în  el,  şi  din  el  va  fi  înviat  în  Ziua  învierii.  Allah  Al-Muta'ali  (Preaînaltul)  spune: 

„Din  el  v-am  creat,  în  el  vă  vom  întoarce  şi  din  el  vă  vom  scoate  încă  o  dată.” 
[Coran,  20:55] 


•  Caracteristicile  Profetului  Adam  (Pacea  lui  Allah  fie  asupra  lui!) 

Trimisul  lui  Allah  (Pacea  şi  binecuvântarea  lui  Allah  fie  asupra  sa!)  ne-a  informat 
despre  Atributele  Profetului  Adam  (Pacea  lui  Allah  fie  asupra  sa!),  care  a  spus: 

„Allah  l-a  creat  pe  Adam  cu  o  înălţime  de  şaizeci  de  coţi  şi  apoi  i-a  spus:  «Mergi 

/v  A 

şi  salută-i  pe  îngeri  şi  ascultă  cum  iţi  răspund,  pentru  că  acela  va  fi  salutul  tău  şi  cel  al 

/v 

descendenţilor  tăi.»  Adam  a  spus:  «As  salamu  aleikum  (Pacea  fie  cu  voi!).»  îngerii  i-au 
spus:  «Pacea  şi  îndurarea  lui  Allah  fie  cu  tine.»  Aşa  că  ei  au  adăugat  la  salut  cuvintele: 
„Şi  îndurarea  lui  Allah!”  Orice  persoană  care  va  intra  în  Paradis  va  avea  aparenţa  lui 
Adam.  Descendenţilor  lui  Adam  li  s-a  micşorat  statura  de  atunci.”  (Bukhari) 


•  De  ce  sunt  diferiţi  fiii  lui  Adam? 

Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  clarificat  de  ce 
fiii  lui  Adam  se  diferenţiază  între  ei,  fie  la  culoare,  caracter  sau  maniere.  Profetul  (Pacea  şi 
binecuvântarea  lui  Allah  fie  asupra  sa!)  a  spus: 

„Cu  adevărat,  Allah  l-a  creat  pe  Adam  dintr-un  pumn  de  pământ  pe  care  l-a 
strâns  din  diferite  locuri,  de  aceea  fiii  lui  Adam  sunt  (ca  formă  şi  caracter)  ca  şi 


pământul  (specific  din  care  provin).  Unii  sunt  roşii,  negri,  albi,  galbeni  şi  unii  sunt 
toleranţi,  buni  şi  puri  în  timp  ce  alţii  sunt  un  amestec.”  (Ibn  Hibban) 


Crearea  Erei,  mama  întregii  umanităţi 


După  ce  Allah  Al-’Alaa  (Preaînaltul)  l-a  creat  pe  Profetul  Adam  (Pacea  lui  Allah  fie 
asupra  sa!),  a  creat-o  pe  soţia  lui  din  una  din  coastele  lui  din  partea  stângă,  pentru  a  găsi 
liniştea  lângă  ea  şi  pentru  a  putea  procrea.  Allah  Al-'Alaa  (Preaînaltul)  spune: 

„O,  voi,  oameni!  Fiţi  cu  frică  de  Domnul  vostru  care  v-a  făcut  dintr-o  singură 
fiinţă  şi  a  făcut  din  aceasta  şi  pe  perechea  ei  şi  care  a  răspândit  din  cele  două  [fiinţe] 
mulţi  bărbaţi  şi  femei!  Fiţi  cu  frică  de  Allah  în  numele  căruia  vă  conjuraţi  [unii  pe  alţii] 
şi  [fiţi  cu  frică  de  ruperea]  legăturilor  de  rudenie,  căci  Allah  este  Ar-Raqib  [Veghetor 
peste  voi].”  [Coran,  4:1] 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Cine  crede  în  Allah  şi  în  Ziua  Judecăţii  să  nu  îi  facă  rău  vecinului  lui.  Trataţi-vă 
bine  soţiile,  pentru  că  au  fost  create  dintr-o  coastă,  din  partea  cea  mai  strâmbă  a  unei 
coaste  din  partea  superioară.  Dacă  încercaţi  să  o  îndreptaţi,  se  va  rupe  şi  dacă  o  lăsaţi, 
va  rămâne  strâmbă,  aşa  că  trataţi-vă  bine  soţiile.”  (Bukhari) 


Căminul  Profetului  Adam  (Pacea  lui  Allah  fie 
asupra  sa!)  şi  al  Evei 


La  început,  amândoi  au  locuit  în  Jannah  (Paradis).  Apoi,  au  fost  scoşi  din  el  datorită 
păcatului  pe  care  Profetul  Adam  (Pacea  lui  Allah  fie  asupra  sa!)  l-a  comis.  Allah  Al-'Alaa 
(Preaînaltul)  spune  în  Coranul  cel  Glorios: 

„Şi  când  Noi  le-am  zis  îngerilor:  «Prosternaţi-vă  dinaintea  lui  Adam!»,  s-au 
prosternat  ei,  afară  de  Iblis,  care  s-a  împotrivit.  ~  Atunci  am  zis  Noi:  «O,  Adam,  acesta 
vă  este  vrăjmaş  ţie  şi  soaţei  tale.  [Fiţi  cu  grijă]  să  nu  vă  scoată  pe  voi  din  Rai  şi  să  fii  tu 
nefericit!  ~  El  este  pentru  tine;  pentru  ca  să  nu-ţi  fie  foame  în  el  şi  să  nu  fii  gol,  ~  Pentru 
ca  să  nu-ţi  fie  sete  în  el  şi  să  nu  te  lovească  dogoarea  Soarelui.»  ~  Şi  l-a  ispitit  pe  el 
Şeitan,  zicându-i:  «O,  Adam,  vrei  tu  să-ţi  arăt  pomul  veşniciei  şi  împărăţia  care  nu 
piere?»  ~  Şi  au  mâncat  ei  doi  din  el  şi  li  s-a  arătat  goliciunea  lor  şi  au  început  să  coasă, 
pentru  a  se  acoperi,  frunze  din  Rai.  Adam  s-a  revoltat,  aşadar,  împotriva  Domnului  Său 
şi  a  ajuns  în  rătăcire.  ~  Apoi  l-a  ales  pe  el  Domnul  său,  l-a  iertat  pe  el  şi  l-a  călăuzit.  ~  El 
a  zis:  «Coborâţi  amândoi  din  el  [din  Paradis]!  Vă  veţi  fi  toţi  duşmani  unul  altuia!  Apoi, 
dacă  va  mai  veni  la  voi  o  călăuzire  din  partea  Mea,  acela  care  va  urma  Calea  Mea  cea 


Dreaptă  nu  va  rătăci  şi  nu  va  fi  nefericit.  ~  însă  acela  care  se  va  îndepărta  de  la 
Pomenirea  Mea  va  avea  parte  de  o  viaţă  grea  şi  în  Ziua  învierii  îl  vom  aduce  pe  el  orb  la 
adunare.»”  [Coran,  20:116-124] 


începuturile  Profeţiei 


După  zece  generaţii  care  l-au  urmat  pe  Profetul  Adam  (Pacea  lui  Allah  fie  asupra  sa!), 
lumea  a  deviat  de  la  adevăr  şi  atunci  Allah  Al-'Alaa  (Preaînaltul)  i-a  trimis  omenirii  Profeţi 
(Pacea  lui  Allah  fie  asupra  lor!).  Ibn  Abbas  (Allah  să  fie  mulţumit  de  el!)  a  relatat: 

„Cele  zece  generaţii  între  Nuh  (Noe)  şi  Adam  s-au  menţinut  fidele  Religiei 
adevărate.  Apoi,  generaţiil  următoare  au  deviat  şi  Allah  le-a  trimis  Profeţi,  prevestitori 
(ai  Paradisului)  şi  prevenitori  (de  la  Focul  Iadului).”  (Hakim) 

Primul  Profet  trimis  umanităţii  a  fost  Noe  (Pacea  lui  Allah  fie  asupra  sa!).  Allah  Al- 
’Alaa  (Preaînaltul)  a  spus: 

„Noi  ţi-am  revelat  ţie  după  cum  am  revelat  şi  lui  Noe  şi  Profeţilor  de  după  el...” 
[Coran,  4:163] 

Allah  Al-Muta'ali  (Preaînaltul)  ne-a  dezvăluit  în  Coran  numele  câtorva  dintre  Profeţi 
şi  Trimişi  (Pacea  lui  Allah  fie  asupra  lor!): 

„«Aceasta  este  dovada  pe  care  am  dat-o  Noi  lui  Avraam  împotriva  neamului  său. 
Noi  îi  ridicăm  cu  trepte  pe  cei  pe  care  voim.  Domnul  Tău  este  Al-Hakim,  Al-'Alim 
[înţelept  şi  Atoateştiutor].»  ~  Şi  Noi  i-am  dăruit  Iui  pe  Isaac  şi  pe  Iacob  şi  pe  amândoi  i- 
am  călăuzit  -  şi  pe  Noe  l-am  călăuzit  Noi  încă  şi  mai  înainte  -  şi  printre  urmaşii  săi  sunt 
David,  Solomon,  Iov,  Iosif,  Moise  şi  Aaron  -  şi  astfel  îi  răsplătim  Noi  pe  cei  care  fac  bine 
~  Şi  Zaharia,  Ioan,  Iisus  şi  Elie  -  toţi  fiind  printre  cei  cuvioşi!  ~  Şi  Ismail,  Eliseu,  Iona  şi 
Lot  -  pe  toţi  i-am  preales  Noi  deasupra  tuturor  lumilor  [seminţiilor] !  ~  Şi  am  ales  Noi 
dintre  părinţii  lor  şi  dintre  urmaşii  lor  şi  dintre  fraţii  lor  şi  i-am  călăuzit  Noi  pe  un  drum 
drept.”  [Coran,  6:83-87] 

De  asemenea,  Allah  Al-Khaliq  (Creatorul)  spune: 

„Spuneţi:  «Noi  credem  în  Allah  şi  în  ceea  ce  ne-a  fost  trimis  nouă  şi  ceea  ce  i-a 
fost  trimis  lui  Avraam,  lui  Ismail,  lui  Isaac,  lui  Iacob  şi  seminţiilor;  în  ceea  ce  le-a  fost 
dat  lui  Moise  şi  lui  Isus  şi  în  ceea  ce  le-a  fost  dat  [tuturor]  Profeţilor  de  către  Domnul 
lor.  Noi  nu  facem  deosebire  între  ei!  Noi  Lui  îi  suntem  supuşi  [musulmani]!”  [Coran, 
2:136] 

De  asemenea,  mai  găsim: 

„Şi  [adu-ţi  aminte]  de  Ismail  şi  de  Idris  şi  de  Dhu-1-Kifl  -  şi  toţi  erau 
răbdători.”  [Coran,  21:85] 


1  Identificat  de  unii  exegeţi  ca  fiind  Profetul  Ezechiel 


Au  existat,  de  asemenea,  alţi  Profeţi  şi  Trimişi  (Pacea  lui  Alalh  fie  asupra  lor!)  despre 
care  Allah  Al-’Alaa  (Preaînaltul)  nu  ne-a  informat,  după  cum  ni  se  spune: 

„Poveştile  câtorva  Trimişi  ţi  le-am  spus  Noi  mai  înainte,  iar  poveştile  altor 
Trimişi  nu  ţi  le-am  spus,,.”  [Coran,  4:164] 

Allah  a  trimis  de-a  lungul  timpului  Profeţi  şi  Trimişi  (Pacea  lui  Allah  fie  asupra  sa!) 
pentru  a-i  călăuzi  pe  oameni.  Toţi  Profeţii  şi  Trimişii  (Pacea  lui  Allah  fie  asupra  sa!)  au  venit 
cu  acelaşi  Mesaj:  invitarea  oamenilor  la  a-L  adora  doar  pe  Allah  Al-'Alaa  (Preaînaltul)  şi 
abandonarea  de  orice  adorare  care  să  nu  fie  adresată  Lui,  după  cum  ni  se  spune: 

„Noi  am  trimis  la  fiecare  comunitate  un  Trimis  [ca  să  le  zică]:  «Adoraţi-L  pe 
Allah  şi  ţineţi-vă  departe  de  Taghut!»  Pe  unii  dintre  ei  i-a  călăuzit  Allah,  însă  altora  le-a 
fost  hărăzită  rătăcirea.  Purcedeţi  prin  lume  şi  vedeţi  care  a  fost  sfârşitul  celor  care  i-au 
socotit  mincinoşi  [pe  Trimişii  Noştri]!”  [Coran,  16:36] 

în  fiecare  comunitate,  legislaţia  era  diferită;  în  unele  naţiuni  erau  permise  anumite 
lucruri  care  în  altele  erau  interzise.  înţelepciunea  din  spatele  acestui  lucru  era  încercarea 
ascultării  şi  supunerii  acelor  naţiuni.  Allah  Al-’Alaa  (Preaînaltul)  spune: 

„...  Fiecăruia  dintre  voi  Noi  i-am  dat  o  lege  şi  o  rânduială.  Dacă  ar  fi  voit  Allah,  v- 
ar  fi  făcut  o  singură  comunitate,  dar  El  voieşte  să  vă  încerce  în  ceea  ce  v-a  dat.  Deci 
întreceţi-vă  în  împlinirea  de  fapte  bune...”  [Coran,  5:48] 

Ultimul  Mesaj  a  fost  cel  al  Profetului  Mohammed  (Pacea  şi  binecuvântarea  lui  Allah 
fie  asupra  sa!),  care  a  fost  trimis  de  către  Allah  Al-Muta’ali  (Preaînaltul)  pentru  toată 
umanitatea,  după  cum  ni  se  spune: 

„Mohammed  nu  este  tatăl  niciunuia  dintre  bărbaţii  voştri,  ci  el  este  Trimisul  lui 
Allah  şi  încheietorul  Profeţilor,  şi  Allah  este  Atoateştiutor.”  [Coran,  33:40] 

Toţi  Trimişii  lui  Allah  (Pacea  lui  Allah  fie  asupra  sa!)  i-au  invitat  pe  oameni  să  creadă 
că  există  o  singură  Divinitate  cu  drept  de  a  fi  adorată,  Care  dispune  toate  chestiunile  creaţiei 
Sale,  şi  la  Care  trebuie  să  fie  căutate  protecţie  şi  adăpost,  şi  această  unică  Divinitate  este 
Allah.  Această  credinţă  îi  va  conduce  pe  oameni  spre  fericirea  spirituală  şi  linişte.  în  Coranul 
cel  Glorios  ni  se  spune: 

„Şi  Noi  nu  te-am  trimis  decât  ca  o  îndurare  pentru  lumi.”  [Coran,  21:107] 

Dovada  că  aceia  care  cred  în  Allah  Al-’Alaa  (Preaînaltul)  şi  în  Mesajul  Lui  ating 
adevărata  fericire  se  vede  în  mod  clar  atunci  când  comparăm  vieţile  lor  cu  ale  acelora  care 
neagă  existenţa  lui  Allah  Al-Muta'ali  (Preaînaltul),  resping  Shari’ Allah  Al-Ahad  (Unicul)  şi 
sunt  cufundaţi  în  confuzie,  anxietate  şi  trăiesc  tulburaţi  spiritual.  Este  evident  că  toate  acestea 
nu  conduc  spre  fericire,  deşi  se  poate  simţi  plăcere,  este  o  plăcere  efimeră;  cazul  acestora  este 
ca  al  aceluia  care  bea  apă  sărată  şi  nu  îşi  poate  potoli  setea,  mai  bine  spus  aceasta  creşte. 
Crezând  în  Allah  Al-’Alaa  (Preaînaltul)  -  Cel  Care  este  fără  de  imperfecţiune  -  supunându-ne 
Lui,  şi  ascultându-L,  cu  siguranţă  vor  fi  şterse  toate  urmele  de  tristeţe  şi  va  fi  obţinută  astfel 
adevărata  fericire  şi  prosperitate. 


Ce  sunt  flintele  umane? 


Slltlt  fiinţe  create  de  Allah  Al-’Alaa  (Preaînaltul)  cu  cea  mai  frumoasă  înfăţişare. 
Allah  Al-’Alaa  (Preaînaltul)  spune: 

„Noi  l-am  creat  pe  om  cu  cea  mai  frumoasă  înfăţişare.”  [Coran,  95:4] 

El,  Preaînaltul  şi  Preaslăvitul,  l-a  format  pe  om  perfect  şi  i-a  dat  o  proporţie 
corespunzătoare,  după  cum  ni  se  spune: 

„O,  omule!  Ce  te-a  înşelat  pe  tine  în  privinţa  Domnului  tău  Cel  Generos  [Al- 
Karim],  ~  Care  te-a  creat,  te-a  întregit  şi  ţi-a  dat  statură  dreaptă  ~  Şi  te-a  plăsmuit  pe 
tine  în  chipul  în  care  a  voit?”  [Coran,  82:6-8] 

El,  Preaînaltul  şi  Preaslăvitul,  l-a  constituit  pe  om  în  felul  cel  mai  complet.  în  Coranul 
cel  Glorios  ni  se  spune: 

„Allah  esteCel  care  v-a  dat  vouă  Pământul,  ca  să  trăiţi  pe  el  şi  cerul,  ca  acoperiş, 
şi  v-a  dat  vouă  chip  -  şi  ce  chip  minunat  v-a  dat!  -  şi  v-a  înzestrat  pe  voi  cu  lucruri  bune. 
Acesta  este  Allah,  Domnul  vostru!  Binecuvântat  fie  Allah,  Stăpânul  lumilor!”  [Coran, 
40:64] 

Allah  Al-Khaliq  (Creatorul)  l-a  preferat  şi  l-a  onorat  pe  om  peste  restul  creaţiei  Sale: 

„Noi  i-am  cinstit  pe  fiii  lui  Adam  şi  i-am  purtat  pe  ei  pe  uscat  şi  pe  mare  şi  le-am 
dat  lor  ca  hrană  felurite  bunătăţi  şi  i-am  ales  pe  ei  înaintea  multor  altora  din  cei  pe  care 
i-am  creat.”  [Coran,  17:70] 

Allah  a  pus  tot  ce  există  în  Univers  la  dispoziţia  fiinţelor  umane.  Allah  Al-’Alaa 
(Preaînaltul)  spune: 

„Şi  El  v-a  supus  vouă  toate  cele  care  se  află  în  ceruri  şi  care  se  află  pe  Pământ; 
toate  sunt  de  la  El.  Şi  întru  aceasta  se  află  semne  pentru  un  neam  de  oameni  care 
chibzuiesc.”  [Coran,  45:13] 

Oamenii  sunt  creaţi  în  mod  diferit,  creaţi  în  mod  desăvârşit  de  către  Allah  Al-Wahid 
(Unicul),  care  spune: 

„Care  a  făcut  desăvârşit  tot  ceea  ce  a  creat.  Aşadar,  [El]  a  creat  omul  din  lut,  la 
început.”  [Coran,  32:7] 

Cât  de  mare  este  diferenţa  dintre  cuvintele  Coranului,  care  onorează  omul  şi  ridică 
statutul  acestuia,  şi  teoriile  care  egalează  omul  cu  animalele.  Coranul  nu  îl  descrie  pe  om  ca 
pe  un  animal  decât  atunci  când  acesta  îşi  urmează  pasiunile  şi  dorinţele  fără  restricţii,  fără  să 
îşi  folosească  intelectul,  auzul  sau  vederea  pentru  a  reflecta  la  magnifica  creare  a  cerurilor  şi  a 
Pământului.  Allah  Al-'Alaa  (Preaînaltul)  ne  spune: 

„Noi  am  făcut  pentru  Gheena  pe  mulţi  dintre  djinni  şi  oameni.  Ei  au  inimi,  dar 
nu  pricep  cu  ele;  ei  au  ochi,  dar  nu  văd  cu  ei;  ei  au  urechi,  dar  nu  aud  cu  ele.  Aceştia 


sunt  asemenea  dobitoacelor,  ba  ei  sunt  chiar  şi  mai  rătăciţi.  Aceştia  sunt  nepăsători.” 
[Coran,  7:179] 

Ibn  Qaiyym  (Mila  lui  Allah  fie  asupra  sa!)  a  spus: 

„Allah  l-a  ales  pe  om  din  toată  creaţia  Sa  şi  l-a  onorat  în  aşa  fel  că  acesta  a  fost  creat 
pentru  a-L  adora  doar  pe  El.  A  creat  toate  cele  din  Univers  pentru  a  fi  la  dispoziţia  acestuia 
(a  omului).  I-a  dat,  de  asemenea,  cunoştinţa  şi  l-a  ales  pentru  dragostea  Sa.  I-a  acordat 
lucruri  pe  care  nu  le-a  mai  dat  nimănui.  El  a  supus  omului  toate  cele  din  ceruri  şi  de  pe 
Pământ  şi  ceea  ce  este  între  ele,  inclusiv  pe  îngerii  Lui,  care  sunt  cei  mai  apropiaţi  de  El  din 
întreaga  creaţie  a  Sa.  El  îi  foloseşte  pe  îngeri  pentru  a-l  proteja  pe  om  în  timp  ce  acesta 
doarme  şi,  de  asemenea,  când  se  trezeşte,  în  timp  ce  este  în  picioare  sau  este  aşezat.  El  i-a 
revelat  Cărţile  Lui,  şi  i-a  trimis  pe  Trimişii  lui.  I-a  ales  pe  unii  dintre  ei  pentru  dragostea  Sa. 
Le-a  revelat  secretele  Lui  şi  i-a  făcut  obiectul  înţelepciunii  şi  Dragostei  Sale.  A  creat 
Paradisul  şi  Infernul  pentru  ei;  creaţia  Sa  şi  poruncile,  răsplata  şi  pedeapsa  se  învârt  în  jurul 
rasei  umane,  pentru  că  aceasta  este  cea  mai  distinsă  creaţie  a  lui  Allah.  Omului  i  se 
porunceşte  să  asculte  şi  să  se  abţină  de  la  cele  interzise,  căci  datorită  faptelor  sale  va  fi 
răsplătit  sau  pedepsit.  ” 


Diferitele  etape  ale  creării  oamenilor 


La  început,  omul  nu  a  existat  şi  nu  a  fost  menţionat.  Allah  Al-’Alaa  (Preaînaltul)  ne 

spune: 

„Oare  nu  a  avut  omul  parte  de  o  bucată  de  timp  când  el  nu  era  ceva  vrednic  de  a 
fi  pomenit?”  [Coran,  76:1] 

Al-Ghazali  (Mila  lui  Allah  fie  asupra  sa!)  a  spus: 

„  Omul  să  mediteze  la  binecuvântările  lui  Allah,  cum  ne-a  ridicat  El  de  la  starea  de 
inutilitate  şi  dispreţ  la  un  nivel  de  nobleţe.  A  existat  (omul)  după  ce  nu  era  nimic;  a  avut  viaţă 
după  ce  a  fost  mort  şi  a  vorbit  după  ce  a  fost  mut.  A  putut  vedea  după  ce  a  fost  orb  şi  a 
devenit  puternic  după  ce  a  fost  slab  şi  a  dobândit  cunoştinţă  după  ce  a  fost  ignoran  t  şi  a  fost 
călăuzit  la  drumul  drept  după  ce  a  fost  deviat.  A  devenit  bogat  după  ce  a  fost  sărac.  Prin 
urmare,  nu  era  nimic  şi  ce  este  mai  rău  decât  să  nu  fi  fost  nimic?  Atunci  omul  a  devenit  ceva 
din  ordinul  lui  Allah.  ”  (Din  cartea:  „Ihia  Ulumud-Diin  ”) 


•  Din  ce  au  fost  create  fiinţele  umane? 

Allah,  Preamăritul  şi  Preaslăvitul,  a  clarificat  faptul  că  omul  este  creat  atunci  când 
spermatozoidul  intră  în  ovul,  după  cum  ni  se  spune  în  Coranul  cel  Nobil: 

„Deci  să  cugete  omul  din  ce  este  el  creat!  ~  El  este  creat  dintr-o  apă  ţâşnită,  ~  Ce 
iese  dintre  coaste  şi  piept!”  [Coran,  86:5-7] 


El,  Preaînaltul,  ne-a  spus  că  fiinţele  umane  procreează  prin  acest  proces: 

„El  este  Cel  care  i-a  creat  pe  oameni  din  apă  şi  i-a  legat  prin  obârşie  şi  prin 
căsătorie.  Iar  Domnul  tău  este  Al-Qadir  [Atotputernic].”  [Coran,  25:54] 

Tot  El,  Cel  Măreţ,  ne-a  explicat  că  fătul  este  păstrat  într-un  loc  sigur,  aflat  în  siguranţă 
faţă  de  factorii  externi,  până  când  Allah  îi  va  permite  să  iasă  (din  pântecul  mamei  sale  la  viaţa 
exterioară),  după  cum  ni  se  spune  în  Coranul  cel  Sfânt: 

„Oare  nu  v-am  creat  Noi  dintr-o  apă  umilă,  ~  Pe  care  am  aşezat-o  într-un  loc 
statornic  şi  sigur  [pântecele  mamei]  ~  Până  la  un  termen  cunoscut?  ~  Noi  am  hotărât 
astfel  şi  cât  de  bine  hotărâm  Noi!”  [Coran,  77:20-23] 

Allah  Ar-Razzaq  (înzestrătorul)  ne-a  informat  că  fătul  trece  prin  trei  etape  de 
întuneric,  anumite  faze  specifice,  până  când  ajunge,  prin  ordinul  lui  Allah,  la  faza  finală,  şi 
apoi  iese  din  pântecul  matern  pentru  a  se  încorpora  în  această  lume.  Allah  Al-Muta'ali 
(Preaînaltul)  ne  spune  în  Coranul  cel  Nobil: 

„...  El  vă  creează  în  pântecele  mamelor  voastre,  făptură  după  făptură,  în  trei 
întunecimi  (pântecele,  uterul  şi  placenta...”  [Coran,  39:6] 


•  Etapele  dezvoltării  embrionului  uman 

1)  Prima  etapă  (nutfah):  o  picătură  de  fluid  mixt,  rezultată  din  sperma  bărbatului  şi 
lichidul  femeii.  Allah  Al-’Alaa  (Preaînaltul)  spune  în  Coranul  cel  Glorios: 

„Şi  că  El  i-a  creat  pe  cei  doi  soţi  -  bărbatul  şi  femeia - Dintr-o  picătură,  când 

este  ea  vărsată?”  [Coran,  53:45-46] 

Dacă  Allah  doreşte,  sperma  se  amestecă  cu  fluidul  femeii  şi  penetrează  ovulul. 
Fuziunea  dintre  spermă  şi  fluidul  feminin  se  numeşte  „ nutfah ”,  şi  aceasta  este  prima  fază  a 
dezvoltării  umane.  Dacă  nu  penetrează  ovulul,  procesul  nu  continuă.  Allah  Al-Muta'ali 
(Preaînaltul)  spune  în  Coranul  cel  Nobil: 

„Nu  l-am  creat  pe  om  dintr-o  picătură  de  amestecuri,  ca  să-l  încercăm,  şi  l-am 
făcut  pe  el  cu  auz  şi  cu  vedere?”  [Coran,  76:2] 

în  această  fază,  începe  să  dobândească  unele  atribute  umane: 

„Să  fie  ucis  omul!  Cât  de  necredincios  este  el!  ~  Din  ce  l-a  creat  pe  el?  ~  Dintr-o 
picătură  l-a  creat  şi  i-a  hotărât  [soarta].”  [Coran,  80:17-19] 

Sexul  fătului  este,  de  asemenea,  decis  în  această  etapă: 

„A  lui  Allah  este  stăpânirea  cerurilor  şi  a  Pământului.  El  creează  ceea  ce  voieşte 
şi  dăruieşte  El  copile  cui  voieşte  ~  Şi  dăruieşte  El  băieţi  cui  voieşte,  sau  dă  El  şi  băieţi  şi 
copile  şi-l  face  sterp  pe  cel  pe  care  El  voieşte.  El  este  Al-'Alim,  Al-Qadir  [Atoateştiutor 
şi  Atotputernic].”  [Coran,  42:49-50] 

De  asemenea,  mai  găsim: 


„El  este  Acela  care  vă  plămădeşte  în  mitre,  precum  voieşte.  Nu  este  altă 
Divinitate  în  afara  Lui,  Al-'Aziz,  Al-Hakim  [Cel  Atotputernic  şi  înţeleptul].”  [Coran, 
3:6] 

Dacă  picătura  mixtă  nu  îşi  face  cuib  în  interiorul  cavităţii  uterine,  procesul  dezvoltării 
embrionului  nu  continuă  şi  aceasta  după  planul  lui  Allah  Al-’Alaa  (Preaînaltul),  care  spune: 

„Allah  ştie  ce  poartă  fiecare  femeie  [în  pântece]  şi  ceea  ce  lipseşte  sau  ceea  ce  este 
prea  mult  în  pântece  şi  tot  lucrul  are  la  El  măsură.”  [Coran,  13:8] 

Dacă  Allah  va  dori,  va  permite  ca  nutfah  să  îşi  facă  cuib  în  uter  şi  apoi  ar  trece  la  etapa 
alaqah,  când  se  lipeşte  de  peretele  uterului  şi  începe  să  se  hrănească.  în  Coranul  cel  Sfânt 
găsim: 

„...  Şi  Noi  lăsăm  să  sălăşluiască  în  pântece  ceea  ce  voim  Noi  până  la  un  timp 
hotărât;  apoi  vă  scoatem  pe  voi  ca  prunci...”  [Coran,  22:5] 

2)  A  doua  etapă:  alaqah.  Se  numeşte  alaqah  (1.  Lipitoare.  2.  Ceva  care  atârnă  sau  se 
agaţă.  3.  Cheag  de  sânge)  datorită  faptului  că  embrionul  se  lipeşte  de  peretele  uterului  şi  se 
hrăneşte  cu  sângele  lui.  Acesta  este  asemănător  unei  lipitoare,  care  se  hrăneşte  de  asemenea 
cu  sângele  altor  creaturi.  Allah  Al-Muta'ali  (Preaînaltul)  spune: 

„Citeşte!  în  numele  Domnului  tău  care  a  creat,  ~  Care  l-a  creat  pe  om  din  sânge 
închegat.”  [Coran,  96:1-2] 

De  asemenea,  în  Coranul  cel  Glorios  mai  găsim: 

„Oare  nu  a  fost  el  o  picătură  din  sămânţa  vărsată?  ~  Apoi  a  fost  un  cheag  de 
sânge,  apoi  [Allah]  l-a  plămădit  şi  i-a  dat  chip  armonios.”  [Coran,  75:37-38] 

3)  A  treia  etapă:  mudgah.  Se  numeşte  mudgah  (substanţă  ca  mestecată)  datorită 
faptului  că  în  această  etapă  embrionul  capătă  aparenţa  unei  substaanţe  ca  mestecate.  Allah  Al- 
’Alaa  (Preaînaltul)  spune: 

„Apoi  am  făcut  din  picătură  un  cheag  şi  am  făcut  din  cheag  o  bucată  de  carne  şi 
am  făcut  din  bucata  de  carne  oase  şi  am  îmbrăcat  oasele  cu  carne.  Apoi  l-am  scos  la 
iveală  ca  o  altă  făptură.  Binecuvântat  fie  Allah,  Făcătorul,  Cel  Bun!”  [Coran,  23:14] 

în  această  fază,  embrionul  începe  să  ia  formă  umană,  până  ce  ajunge  la  adevărata 
formă  umană: 

„Lui  Allah  nu-I  este  nimic  ascuns,  nici  de  pe  Pământ  şi  nici  din  cer.  ~  El  este 
Acela  care  vă  plămădeşte  în  mitre,  precum  voieşte.  Nu  este  altă  Divinitate  în  afara  Lui, 
Al-'Aziz,  Al-Hakim  [Cel  Atotputernic  şi  înţelept].”  [Coran,  3:5-6] 

în  această  etapă,  îi  este  insuflat  spiritul  fătului: 

„Apoi  l-a  plăsmuit  pe  el  şi  a  suflat  în  el  duhul  Său  (i-a  dat  viaţă).  Şi  v-a  dat  vouă 
auzul,  ochii  şi  inimile.  însă  voi  îi  aduceţi  atât  de  puţin  mulţumire.”  [Coran,  32:9] 

Există  o  perioadă  de  timp  pentru  fiecare  etapă,  după  cum  este  menţionat  în  hadith-ul 
relatat  de  către  Abdullah  ibn  Mas'ud  (Allah  să  fie  mulţumit  de  el!),  care  a  relatat  că  Trimisul 
lui  Allah  (Pacea  şi  binecuvântarea  lui  Allah  fie  asupra  sa!)  a  spus: 


„Când  vă  formaţi  în  pântecul  matern,  întâi  sunteţi  o  nutfah21  (fuziunea  dintre 
spermă  şi  fluidul  feminin)  pentru  patruzeci  de  zile,  apoi  un  alaqah  (1.  Lipitoare.  2.  Ceva 
atârnat  sau  care  se  agaţă.  3  Cheag  de  sânge.)  pentru  o  perioadă  de  timp  similară  şi  după 
aceea  un  mudgah  (substanţă  ca  mestecată),  de  asemenea,  pentru  o  perioadă  similară  de 
timp.  După  acestea,  Allah  trimite  un  înger  ca  să  sufle  în  voi  spiritul  şi  căruia  îi 
porunceşte  să  scrie  patru  chestiuni  pe  care  El  le  decretează  pentru  voi:  hrănirea, 
acţiunile  voastre,  termenul  vieţii  voastre  şi  dacă  veţi  fi  nefericiţi  (destinaţi  Infernului) 
sau  fericiţi  (destinaţi  Paradisului).  Jur  pe  Unicul  Care  are  dreptul  de  a  fi  adorat  că  veţi 
putea  acţiona  ca  locuitorii  Paradisului  până  nu  va  rămâne  decât  un  braţ  de  distanţă 
între  voi  şi  el,  dar  dacă  a  fost  scris  că  veţi  fi  dintre  locuitorii  Infernului,  acel  decret  va 
predomina,  determinându-vă  să  acţionaţi  în  acel  moment  precum  locuitorii  Infernului  şi 
atunci  veţi  intra  în  el.  Şi  puteţi  acţiona  ca  locuitorii  Infernului  până  nu  va  rămâne  decât 
un  braţ  de  distanţă  între  voi  şi  el,  dar  dacă  a  fost  scris  că  veţi  fi  dintre  locuitorii 
Paradisului,  acel  decret  va  predomina,  determinându-vă  să  acţionaţi  în  acel  moment 
precum  locuitorii  Paradisului  şi  atunci  veţi  intra  în  el.”  (Bukhari  şi  Muslim) 


•  Ce  este  spiritul? 

Spiritul  (sau  sufletul)  este  ceva  ce  nu  putem  vedea,  nici  înţelege,  dar  credem  în 
existenţa  lui,  pentru  că  îi  vedem  efectele.  Spiritul  constituie  una  dintre  dovezile  cele  mai 
contondente  ale  existenţei  Domnului  nostru,  Preaînaltul  şi  Preaslăvitul.  Serveşte,  de 
asemenea,  pentru  respingerea  celor  materialişti,  care  doresc  întotdeauna  dovezi  tangibile  pe 
care  să  le  poată  percepe  cu  simţurile  lor,  dat  fiind  că  ei  cred  în  existenţa  sufletului,  deşi  nu  îl 
pot  percepe  cu  simţurile  lor;  mai  bine  spus,  cred  în  existenţa  lui  datorită  efectelor  sale. 
Sufletul  este  unul  dintre  secretele  cereşti.  Nimeni  nu  cunoaşte  adevărul  despre  acesta  în  afară 
de  Allah  Al-Wahid  (Unicul)  şi  orice  efort  pentru  a  investiga  despre  acesta  este  zadarnic.  în 
Coranul  cel  Glorios  ni  se  spune: 

„Te  întreabă  despre  Duh.  Spune:  «Duhul  este  din  porunca  Domnului  meu!»  Iar 
vouă  nu  v-a  fost  dată  decât  puţină  ştiinţă.”  [Coran,  17:85] 

Ar-Raghib  Al-Asfahani"  a  spus: 

„Cu  spiritul,  corpul  capătă  viaţă,  se  mişcă,  simte,  obţine  cunoştinţe,  emite  anumite 
păreri  şi  poate  discerne  (între  bine  şi  rău).  Dacă  o  persoană  ar  pierde  aceasta,  nu  ar  poseda 
niciuna  dintre  aceste  caracteristici  şi  ar  deveni  un  cadavru  care  are  nevoie  să  fie  purtat.  Aşa 
se  agaţă  caracteristicile  spirituale,  cum  se  agaţă  caracteristicile  fizice  ale  trupului.  ” 

în  această  etapă  (mudgah),  se  formează  oasele  şi  apoi  sunt  acoperite  cu  came,  după 
cum  ni  se  spune  în  Coranul  cel  Nobil: 

„...  Şi  am  făcut  din  bucata  de  carne  oase  şi  am  îmbrăcat  oasele  cu  carne...” 
[Coran,  23:14] 


21  în  cartea  „Compendiu  de  Cunoştinţă  şi  înţelepciune”,  este  numit  ou  nutfah,  embrion  al-alaqah  şi  set  de 
ţesuturi  în  proces  de  diferenţiere  al-mudgah. 

22  Extras  din  „Dha  ’riyah  ila  Makarim  Ash-Shari  ’ah  ”,  pagina  75. 


Allah  Al-Wahid  (Unicul)  ne  spune,  de  asemenea,  aceasta  când  ne  spune  istoria  lui 

Uzair: 

Uită-te  la  aceste  oase  [ale  asinului]  cum  le  îmbinăm  şi  apoi  le  îmbrăcăm  cu 
carne...”  [Coran,  2:259] 

Fătul  continuă  să  se  dezvolte  până  la  timpul  în  care  Allah  Al-'Aziz  (Cel  Atotputernic) 
a  prescris  că  va  dura  şi  apoi  iese  pentru  a  trăi  în  această  lume: 

„La  El  se  află  ştiinţa  despre  Ceas.  Şi  nu  ies  roduri  din  învelişurile  lor  şi  nu 
rămâne  grea  nicio  femeie  şi  nici  nu  naşte,  fără  ştirea  Lui.  Şi  în  Ziua  când  El  va  striga 
către  ei:  «Unde  sunt  asociaţii  Mei?»,  vor  zice  ei:  «îţi  vestim  Ţie  că  nu  este  niciun  martor 
printre  noi!»”  [Coran,  41:47] 

Allah  Al-'Alaa  (Preaînaltul)  ne  mai  spune  în  Coranul  cel  Nobil: 

„Noi  l-am  creat  pe  om  din  apa  aleasă  [venită]  din  lut.  ~  Apoi  l-am  făcut  Noi  o 
picătură  într-un  loc  sigur,  ~  Apoi  am  făcut  din  picătură  un  cheag  şi  am  făcut  din  cheag  o 
bucată  de  carne  şi  am  făcut  din  bucata  de  carne  oase  şi  am  îmbrăcat  oasele  cu  carne. 
Apoi  l-am  scos  la  iveală  ca  o  altă  făptură.  Binecuvântat  fie  Allah,  Făcătorul,  Cel  Bun!  ~ 
După  aceasta,  veţi  fi  voi  morţi,  iar  in  Ziua  învierii  veţi  fi  voi  readuşi  la  viaţă.”  [Coran, 
23:12-16] 

în  alt  versete  Coranul  cel  Glorios,  ni  se  spune: 

„O,  voi  oameni!  Dacă  sunteţi  în  îndoială  cu  privire  la  înviere,  Noi  doară  v-am 
creat  din  ţărână,  apoi  dintr-o  picătură,  apoi  dintr-un  cheag  de  sânge  [ca  o  lipitoare], 
apoi  dintr-o  bucată  de  carne,  cu  formă,  după  ce  a  fost  fără  formă  [plăsmuită  şi 
neplăsmuită],  pentru  ca  să  vă  arătăm  vouă  [puterea  Noastră],  Şi  Noi  lăsăm  să 
sălăşluiască  în  pântece  ceea  ce  voim  Noi  până  la  un  timp  hotărât;  apoi  vă  scoatem  pe  voi 
ca  prunci,  pentru  ca  apoi  să  ajungeţi  voi  la  vârsta  bărbăţiei.  Şi  unii  dintre  voi  mor 
[tineri],  iar  alţii  sunt  lăsaţi  [să  trăiască]  până  la  cea  mai  neputincioasă  vârstă,  pentru  ca 
să  nu  mai  ştie  nimic  după  ce  au  ştiut.  Tu  vezi  pământul  fără  viaţă,  iar  dacă  Noi  pogorâm 
apa  asupra  lui,  el  se  mişcă,  se  umflă  şi  lasă  să  răsară  [plante]  din  fiecare  soi  minunat.  ~ 
Aceasta  pentru  [ca  să  ştiţi]  că  Allah  este  Adevărul  şi  pentru  [ca  să  ştiţi]  că  El  îi  readuce 
la  viaţă  pe  cei  morţi  şi  El  este  Al-Qadir  [Atotputernic].”  [Coran,  22:5-6] 

în  Coranul  cel  Nobil,  mai  găsim: 

„Noi  le  vom  arăta  semnele  Noastre  [în  cele  mai  îndepărtate]  zări  [ale  Pământului] 
şi  în  sufletele  lor  înşişi,  astfel  încât  să  le  fie  limpede  că  el  [Coranul]  este  Adevărul.  Oare 
nu  este  de  ajuns  că  Domnul  tău  este  martor  la  toate?”  [Coranul,  41:53] 

/v  .'77 

In  cartea  sa  -  „  Omul  în  Dezvoltare  ”  -  Profesorul  Keith  Moore"  a  spus: 

„  Este  clar  pentru  mine  că  Mohammed  a  transmis  aceste  cuvinte,  pentru  că  Dumnezeu 
-  sau  Allah  -  i  le-a  revelat,  pentru  că  majoritatea  acestor  cunoştinţe  nu  au  fost  descoperite 


23  Proieminent  om  de  ştiinţă  în  câmpul  Anatomiei  şi  Embriologiei.  Este  profesor  de  Anatomie  şi  Biologie 
celulară  la  Universitatea  din  Toronto,  Canada.  Cartea  lui  „Omul  în  dezvoltare”  a  fost  aleasă  de  un  comitet 
special  în  Statele  Unite  cea  mai  bună  carte  scrisă  de  o  singură  personă  (despre  acest  subiect) 


decât  multe  secole  mai  târziu.  Aceasta  îmi  demonstrează  că  Mohammed  este  un  Trimis  al  lui 
Dumnezeu  -  sau  Allah  " 

Apoi  a  spus: 

„Nu  îmi  este  greu  să  accept  faptul  că  a  fost  o  inspiraţie  sau  revelaţie  divină  ceea  ce  l- 
a  determinat  pe  Mohammed  să  rostească  aceste  cuvin  te.  ” 


•  Realitatea  vieţii  lumeşti 

Allah  Al-’Alaa  (Preaînaltul)  ne-a  arătat  realitatea  vieţii  lumeşti  şi  ne-a  informat  despre 
aceasta  cu  următorul  exemplu: 

„Să  ştiţi  că  viaţa  aceasta  este  doar  o  joacă,  o  glumă,  o  podoabă,  goana  după  laudă 
între  voi  şi  după  înmulţirea  averilor  şi  a  copiilor.  [Aceasta]  este  asemenea  unei  ploi,  a 
cărei  vegetaţie  îi  încântă  pe  lucrătorii  pământului,  dar  apoi  ea  se  veştejeşte  şi  o  vezi 
îngălbenită  şi  apoi  se  preschimbă  în  nişte  fărâme.  Iar  în  Viaţa  de  Apoi  se  află  chin  aspru 
şi  iertare  de  la  Allah  şi  mulţumire.  Şi  nu  este  această  viaţă  decât  o  plăcere  înşelătoare.” 
[Coran,  57:20] 

El,  Cel  Măreţ,  ne-a  explicat  că  aceasta  nu  este  decât  o  încercare  şi  că  plăcerile 
acesteia  ne  vor  mennţine  ocupaţi  (şi  ne  vor  face  să  uităm  de  Allah).  Prin  urmare,  trebuie  să 
avem  mare  grijă: 

„Şi  tot  ceea  ce  vi  se  dă  vouă  este  bucurie  trecătoare  pentru  viaţa  din  această 

/v 

lume.  Insă  ceea  ce  se  află  la  Allah  este  mai  bun  şi  mai  dăinuitor  pentru  aceia  care  cred  şi 
se  încred  în  Domnul  lor.”  [Coran,  42:36] 

El,  Preaînaltul  şi  Preaslăvitul,  ne-a  explicat  că  viaţa  din  această  lume  nu  este  eternă;  ci 
este  cea  care  ne  va  conduce  către  viaţa  eternă.  Viaţa  din  această  lume  este  ca  o  parcelă  de 
pământ  fertil.  O  personă  nu  va  culege  decât  ceea  ce  a  semănat:  dacă  este  bună,  îşi  va  primi 
răsplata;  dacă  este  rea,  îşi  va  primi  pedeapsa.  Allah  Al-’Alaa  (Preaînaltul)  ne  spune: 

„Şi  dă-le  lor  pilda  vieţii  lumeşti.  Ea  este  asemenea  apei  pe  care  Noi  o  trimitem  din 
cer  şi  se  amestecă  plantele  pământului  cu  ea,  apoi  se  transformă  ele  în  fân  uscat  pe  care-1 
împrăştie  vântul.  Iar  Allah  este  cu  putere  asupra  tuturor  lucrurilor.  ~  Averea  şi  copiii 
sunt  podoaba  vieţii  celei  lumeşti,  însă  [lucrurile]  care  rămân  sunt  faptele  bune  ce  vor 
avea  la  Domnul  tău  mai  bună  răsplată  şi  mai  dătătoare  de  nădejde  vor  fi  ele.”  [Coran, 
18:45-46] 

Din  cauza  inferiorităţii  acestei  vieţi  lumeşti,  Allah  o  oferă  atât  necredincioşilor 
(kuffar),  cât  şi  credincioşilor  (muminin).  Allah  Al-’Alaa  (Preaînaltul)  ne  spune: 

„Şi  [luaţi  aminte]  când  a  zis  Avraam:  «Doamne,  fă-1  un  oraş  al  păcii  şi  hrăneşte 
poporul  Iui  cu  roade,  pe  aceia  dintre  ei  care  cred  în  Allah  şi  în  Ziua  de  Apoi.»  Şi  a 
răspuns  [Allah] :  «Iar  cel  care  nu  crede,  va  avea  parte  de  bucurie  şi  de  hrană  puţin  timp, 
apoi  îl  voi  supune  la  chinurile  Iadului.  Vai,  ce  soartă  cumplită!»”  [Coran,  2:126] 

De  asemenea,  în  Coranul  cel  Sfânt  găsim: 


„Şi  le  vom  dărui  Noi  tuturora  -  atât  acestora,  cât  şi  acelora  -  din  darurile 
Domnului  tău,  iar  darurile  Domnului  tău  nu  sunt  oprite  [pentru  nimeni],  ~  Priveşte  cum 
i-am  ales  Noi  pe  unii  înaintea  altora,  însă  în  Lumea  de  Apoi  sunt  trepte  şi  mai  înalte  şi 
foloase  mai  alese.”  [Coran,  17:20-21] 

Sahl  ibn  Sa’d  (Allah  să  fie  mulţumit  de  el!)  a  relatat: 

„Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  traversat  Dhul- 
Hulaifah  şi,  văzând  cadavrul  umflat  al  unei  oi,  a  spus:  «Oare  această  oaie  nu  valorează 
nimic  pentru  stăpânul  ei?»  Companionii  lui  au  spus:  «Nu  are  nicio  valoare.»  El  a  spus:  «Pe 

Acela  în  mâinile  Căruia  se  află  sufletul  meu,  această  lume  valorează  mai  puţin  pentru 
Allah  decât  valorează  această  oaie  pentru  stăpânul  ei...  Dacă  această  viaţă  lumească  ar  fi 
valorat  la  fel  cât  aripa  unei  muşte,  Allah  nu  i-ar  fi  dat  nicio  înghiţitură  de  apă 
necredinciosului.»”  (Hakim) 

Allah  Al-’Alaa  (Preaînaltul)  ne  îndeamnă  să  căutăm  plăcerile  din  Viaţa  de  Apoi: 

„Dar  voi  alegeţi  viaţa  din  această  lume,  ~  însă  Viaţa  de  Apoi  este  mai  bună  şi  este 
dăinuitoare.”  [Coran,  87:16-17] 

Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  spus: 

„Pe  Allah,  această  viaţă  (este  nesemnificativă  în  eiţarapmoc)  iopA  ed  aţaiV  uc, 
teged  nu  ep  ed  iepa  inemesa,  fytaocs  lî  iopa  iş  naeco  nî  ăgab  lî  iov  ertnid  lunu  erac  ep,  raz  ap  oi 

îl  compară  cu  toată  apa  din  ocean.”  (Muslim) 

Nimeni  nu  se  va  bucura  de  plăcerile  Vieţii  de  Apoi  în  afară  de  cei  mai  buni  dintre  cei 
creaţi,  aceia  pe  care  Allah  Al-'Aziz  (Cel  Atotputernic)  îi  alege  şi  de  care  El  este  mulţumit:: 

„Cât  despre  cel  care  dăruieşte  şi  are  frică  [de  Allah]  ~  Şi  crede  în  răsplata  cea 
frumoasă,  ~  Aceluia  îi  vom  uşura  Noi  [calea]  către  bucurie.  ~  Cât  despre  cel  care  este 
zgârcit  şi  caută  să  se  îmbogăţească  ~  Şi  tăgăduieşte  răsplata  cea  frumoasă,  ~  Aceluia  îi 
vom  uşura  Noi  [calea]  către  ceea  ce  este  cel  mai  greu.”  [Coran,  92:5-10] 

Aceasta  nu  înseamnă  că  persoana  trebuie  să  se  călugărească  şi  să  abandoneze  lucrurile 
bune  şi  permise  precum  mâncarea,  băutura,  hainele  sau  relaţiile  sexuale  (între  soţi).  Allah  Al- 
Muta'ali  (Preaînaltul)  spune: 

„Spune:  «Cine  a  oprit  podoaba  orânduită  de  Allah,  pe  care  El  a  făcut-o  pentru 
robii  Săi  şi  bunătăţile  cele  trebuincioase  pentru  vieţuire?”  [Coran,  7:32] 

Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  spus: 

„Credinciosul  puternic  este  mai  bun  şi  mai  iubit  de  Allah  decât  credinciosul  slab, 
dar  în  amândoi  se  află  un  bine.  Ocupă-te  intens  de  cele  care  îţi  aduc  răsplată  (ascultarea 
de  Allah),  caută  ajutorul  lui  Allah  şi  nu  te  descuraja.  Şi  dacă  te  loveşte  o  calamitate,  nu 
spune:  «Dacă  aş  fi  făcut  aceasta,  nu  s-ar  fi  întâmplat  cealaltă.»  Ci  spune:  «Este  ceea  ce  a 
decretat  Allah  şi  s-a  petrecut  aşa  cum  El  doreşte.»  Pentru  că  altfel  deschizi  drum 
acţiunilor  lui  Şeitan.”  (Muslim) 

Islamul  ne  porunceşte  să  fim  moderaţi  (echilibraţi)  în  modul  nostru  de  viaţă: 


„Şi  nu  ţine  mâna  înlănţuită  în  jurul  gâtului  tău,  dar  nici  nu  o  întinde  de  tot,  ca  să 
rămâi  ocărât  şi  întristat!  ~  într-adevăr,  Domnul  tău  dă  cele  de  trebuinţă  cu  prisosinţă 
cui  voieşte  El  sau  le  dă  cu  măsură.  El  este  Al-Khabir,  Al-Basir  [Bine  Ştiutor  al  robilor  Să 
şi  Atoatevăzător].”  [Coran,  17:29-30] 


•  Care  este  motivul  creării  fiinţelor  umane  şi  a  djinnilor? 

Allah  Al-’Alaa  (Preaînaltul)  i-a  creat  pe  oameni  şi  pe  djinni  doar  pentru  a-L  adora  pe 
El,  Unicul: 

„Eu  nu  i-am  creat  pe  djinni  şi  pe  oameni  decât  pentru  ca  ei  să  Mă  adore.  ~  Eu  nu 
voiesc  de  la  ei  întreţinere  şi  nici  nu  voiesc  ca  ei  să  Mă  hrănească  pe  Mine.  ~  Ci  Allah  este 
Ar-Razzaq  [întreţinătorul],  Stăpânul  puterii,  Al-Matin  [Cel  Statornic].”  [Coran,  51:56- 
58] 

Omul  nu  a  fost  creat  fără  motiv: 

„Oare  credeţi  că  v-am  creat  pe  voi  fără  rost  şi  că  nu  vă  veţi  întoarce  la  Noi?  ~ 
Preaînalt  este  Allah,  Stăpânul  adevărat!  Nu  există  altă  Divinitate  în  afară  de  El, 
Stăpânul  Tronului  sublim!”  [Coran,  23:115-116] 

Allah,  Cel  Măreţ,  a  trimis  Mesageri  fiinţelor  umane  în  diferite  perioade  de  timp, 
pentru  a  cunoaşte  adevărata  călăuză  care  conduce  la  mulţumirea  Lui,  Preaînaltul  şi 
Preaslăvitul: 

„Oamenii  au  fost  [la  început]  un  singur  neam.  Şi  i-a  trimis  Allah  pe  Profeţi, 
vestitori  şi  prevenitori,  şi  a  pogorât  împreună  cu  ei  Scriptura  cu  Adevărul,  pentru  a  face 
judecată  între  oameni,  acolo  unde  ei  se  aflau  în  vrajbă.  Şi  nu  au  avut  a  se  gâlcevi  asupra 
ei  decât  pe  aceia  care  le-a  fost  adusă  după  ce  le-au  venit  dovezile  cele  desluşite  din 
pricina  pizmuirii  lor.  Apoi  Allah  i-a  călăuzit  -  prin  graţia  Sa  -  pe  cei  care  au  crezut, 
către  Adevărul  asupra  căruia  ceilalţi  s-au  gâlcevit,  căci  Allah  îi  conduce  pe  cei  pe  care  El 
voieşte  pe  Calea  cea  Dreaptă.”  [Coran,  2:213] 

Aşa  s-a  întâmplat  până  au  fost  completate  şi  finalizate  toate  Mesajele  cu  cel  al  lui 
Mohammed  (Pacea  şi  binecuvântarea  lui  Allah  fie  asupra  sa!),  care  a  fost  trimis  la  toată 
omenirea.  Allah  Al-'Alaa  (Preaînaltul)  ne  spune: 

„Şi  Noi  nu  te-am  trimis  decât  ca  vestitor  şi  prevenitor  pentru  toată  lumea,  însă 
cei  mai  mulţi  dintre  oameni  nu  ştiu.”  [Coran,  34:28] 

Este  foarte  clar  motivul  pentru  care  Allah  Al-Khaliq  (Creatorul)  a  creat  fiinţele  umane: 
pentru  a-L  adora  doar  pe  El.  Cine  trăieşte  conform  acestei  credinţe,  va  dobândi  adevărata 
fericire,  deşi  posedă  puţine  lucruri  (materiale)  din  această  viaţă  lumească;  în  timp  ce  acela 
care  nu  va  trăi  confonn  acestei  credinţe  nu  va  găsi  decât  rătăcire,  probleme  psihologice, 
necazuri  în  această  viaţă,  deşi  are  totul  pentru  a  se  bucura  de  toate  plăcerile  lumeşti.  Allah  Al- 
’Alaa  (Preaînaltul)  spune  în  Coranul  cel  Glorios: 

„...  Apoi,  dacă  va  mai  veni  la  voi  o  călăuzire  din  partea  Mea,  acela  care  va  urma 

/v 

Calea  Mea  cea  Dreaptă  nu  va  rătăci  şi  nu  va  fi  nefericit.  ~  Insă  acela  care  se  va 


îndepărta  de  la  Pomenirea  Mea,  va  avea  parte  de  o  viaţă  grea  şi  în  Ziua  învierii  îl  vom 
aduce  pe  el  orb  la  adunare.”  [Coran,  20:123-124] 

Nimic  nu  a  fost  creat  în  acest  Univers  fără  un  motiv  definit;  totul  a  fost  creat  cu 
înţelepciune: 

„Noi  nu  am  făcut  în  deşert  cerul  şi  Pământul  şi  ceea  ce  se  află  între  ele.  Aceasta 
este  bănuiala  celor  care  nu  au  crezut.  Dar  vai  necredincioşilor  pentru  focul  [care-i 
aşteaptă]!”  [Coran,  38:27] 

Adorarea  lui  Allah  se  bazează  pe  îndeplinirea  poruncilor  Sale  şi  pe  abţinerea  de  la  cele 
interzise  şi  totul  trebuie  să  fie  făcut  conform  Legislaţiei  Sale: 

„«Şi  acesta  este  Drumul  Meu  Drept!  Deci  urmaţi-1  şi  nu  urmaţi  căile  care  vă  abat 
de  la  drumul  Lui!»  Acestea  vi  le-a  poruncit;  poate  că  voi  veţi  fi  cu  frică!”  [Coran,  6:153] 

Allah  Al-'Alaa  (Preaînaltul)  mai  spune  în  Coranul  cel  Nobil: 

„Ale  lui  Allah  sunt  numele  cele  mai  frumoase!  Chemaţi-L  cu  ele  şi  depărtaţi-vă 
de  aceia  care  schimonosesc  numele  Lui!  Ei  vor  fi  răsplătiţi  după  ceea  ce  fac!”  [Coran, 
7:180] 


Sfârşitul  vieţii  lumeşti 


Sfârşitul  tuturor  fiinţelor  din  acest  Univers  este  moartea,  nimeni  nu  poate  scăpa  de 
ea.  Allah  Al-’Alaa  (Preaînaltul)  spune: 

„Toţi  cei  care  sunt  pe  Pământ  vor  pieri,  ~  Va  rămâne  veşnică  [numai]  Faţa 
Domnului  tău,  Cel  plin  de  Slavă  şi  de  Cinste.”  [Coran,  55:26-27] 

Deşi  omul  se  străduieşte  să  evite  moartea,  niciodată  nu  va  putea  obţine  acest  lucru: 

„Spune:  «Moartea  de  care  fugiţi  vă  va  ajunge  pe  voi!  Apoi  veţi  fi  aduşi  la  Cel 
care  le  cunoaşte  atât  pe  cele  nevăzute,  cât  şi  pe  cele  văzute  şi  care  vă  va  vesti  vouă  ceea 
ce  aţi  săvârşit.»”  [Coran,  62:8] 

De  asemenea,  omul  nu  poate  prelungi  timpul  vieţii  sale,  pentru  că  acesta  a  fost 
decretat  şi  prescris: 

„Pentru  fiecare  comunitate  este  un  soroc.  Când  soseşte  sorocul  lor,  ele  nu  pot  nici 
să-l  întârzie  cu  un  ceas  şi  nici  nu-1  pot  grăbi.”  [Coran,  7:34] 

Allah  Al-’Alaa  (Preaînaltul)  îi  provoacă  pe  oamenii  şi  pe  djinii  care  se  îndoiesc  de 
existenţa  Lui,  fiind  El  Cel  care  i-a  creat: 

„Şi  cum  va  fi  când  [sufletul]  va  ajunge  la  gât?  ~  Şi  voi  veţi  privi  în  vremea  aceea, 
~  Fiind  Noi  mai  aproape  de  el  decât  voi,  însă  nu  Ne  veţi  zări.  ~  De  ce,  dacă  voi  credeţi  că 
nu  aveţi  de  dat  socoteală,  ~  Nu-1  aduceţi  înapoi,  dacă  voi  sunteţi  întru  adevăr?”  [Coran, 
56:83-87] 


Când  soseşte  moartea,  toţi  cred  în  acel  moment,  dar  nimeni  nu  se  va  putea  întoarce  la 
această  viaţă  (lumească)  pentru  a  putea  realiza  faptele  bune  (pe  care  nu  le-a  realizat): 

„Abia  când  vine  moartea  la  unul  dintre  ei,  zice  el:  «Doamne,  adu-mă  pe  mine 
înapoi,  ~  Pentru  ca  eu  să  fac  bine,  în  cele  pe  care  le-am  lăsat!»  «Nicidecum!»  Acesta  este 
un  cuvânt  pe  care  el  îl  va  rosti.  Iar  în  urma  lor  este  o  despărţire,  până  în  Ziua  când  vor 
fi  sculaţi  [din  morţi].”  [Coran,  23:99-100] 

Doar  Allah  ştie  când  şi  unde  vor  muri  oamenii: 

„Numai  la  Allah  se  află  cunoaşterea  Ceasului.  El  face  să  coboare  ploaia 
îmbelşugată  şi  El  ştie  ce  se  află  în  pântece.  Niciun  suflet  nu  ştie  ce  va  dobândi  mâine  şi 
niciun  suflet  nu  ştie  în  care  [loc  de  pe]  Pământ  va  muri.  Allah  este  Al-'Alim,  Al-Khabir 
[Atoateştiutor  şi  Bineştiutor].”  [Coran,  31:34] 

Moartea  este  de  două  feluri:  majoră  şi  minoră.  Moartea  majoră  este  când  sufletul  nu  se 
mai  întoarce  în  corp  după  ce  a  ieşit.  Moartea  minoră  este  atunci  când  dormim;  în  acest  caz, 
sufletul  iese  din  corp,  dar  apoi  revine  la  el.  Allah  Al-’Alaa  (Preaînaltul)  spune: 

„Allah  ia  la  Sine  sufletele,  la  moartea  lor  şi  pe  cele  care  nu  mor  [le  ia],  în  timpul 
somnului  lor.  El  le  ţine  la  Sine  pe  acelea  asupra  cărora  a  hotărât  moartea,  iar  pe 
celelalte  le  trimite  [în  trupurile  lor]  până  la  un  timp  hotărât.  în  aceasta  sunt  semne 
pentru  un  neam  [de  oameni]  care  chibzuiesc.”  [Coran,  39:42] 


•Ce  se  întâmplă  după  moarte? 

După  moarte,  vom  fi  înviaţi  şi  ni  se  va  acorda  registrul  acţiunilor  noastre: 

„Aceasta  pentru  [ca  să  ştiţi]  că  Allah  este  Adevărul  şi  pentru  [ca  să  ştiţi]  că  El  îi 
readuce  la  viaţă  pe  cei  morţi  şi  El  este  Al-Qadir  [Cel  Atotputernic].”  [Coran,  22:6] 

Necredincioşii  din  diferite  generaţii  nu  credeau  în  înviere  şi  în  înmânarea  registrului 
acţiunilor,  după  cum  ni  se  spune  în  Coranul  cel  Nobil: 

„Aceia  care  nu  au  crezut,  au  pretins  că  ei  nu  vor  mai  fi  înviaţi.  Spune:  «Ba  da!  Pe 
Domnul  meu!  Veţi  fi  voi  înviaţi  şi  apoi  vi  se  va  vesti  vouă  veea  ce  aţi  făcut!  Şi  acesta  este 
un  lucru  uşor  pentru  Allah.»”  [Coran,  64:7] 

Fac  tot  posibilul  să  îl  devieze  pe  om  şi  acesta  să  nu  creadă  că  va  fi  readus  la  viaţă  după 
ce  a  murit: 

„Vă  făgăduieşte  el  că  după  ce  veţi  fi  ţărână  şi  oseminte  veţi  fi  voi  scoşi?!  ~ 
Departe,  departe  este  ceea  ce  vi  se  făgăduieşte!”  [Coran,  23:35-36] 

Ei  consideră  viaţa  şi  moartea  ca  fiind  lucruri  ce  aparţin  unei  alte  naturi  şi  nu  înţeleg  că 
ambele  (viaţa  şi  moartea)  sunt  creaţii  precum  ei: 

„Ei  zic:  «Nu  este  decât  viaţa  noastră  pământească!  Noi  murim  şi  trăim  şi  nu  ne 
face  pe  noi  să  pierim  decât  numai  timpul!»  însă  ei  nu  au  ştiinţă  despre  aceasta,  ci  ei  doar 
îşi  închipuie.”  [Coran,  45:24] 

Unii  caută  dovezi  imposibile  pentru  a  fi  credincioşi: 


„Iar  aceştia  (necredincioşii  de  la  Mecca)  zic:  ~  «Nu  este  pentru  noi  decât  prima 
noastră  moarte  şi  nu  vom  mai  fi  noi  readuşi  la  viaţă;  ~  Aduceţi-i  [înapoi]  pe  părinţii 
noştri,  dacă  grăiţi  voi  adevăr!»  ~  Oare  sunt  ei  mai  buni  sau  neamul  lui  Tubba’24  şi  cei  de 
dinainte  de  ei?  Noi  i-am  făcut  să  piară,  pentru  că  ei  au  fost  nelegiuiţi.”  [Coran,  44:34-37] 

Allah  Al-’Alaa  (Preaînaltul)  îi  respinge  astfel: 

„Şi  zic  ei:  «Oare  după  ce  vom  deveni  noi  oase  şi  resturi,  vom  mai  putea  fi  înviaţi 
din  nou?»  ~  Spune:  «De  aţi  fi  voi  pietre  şi  fier  ~  Sau  o  creatură  care  pare  prea  mare  în 
piepturile  voastre!»  Iar  ei  vor  zice:  «Cine  ne  va  face  pe  noi  să  fim  din  nou?»  Spune: 
«Acela  care  v-a  creat  pe  voi  prima  oară!»  Vor  clătina  capetele  spre  tine  şi  vor  zice: 
«Când  va  fi  asta?»  Spune:  «S-ar  putea  să  fie  în  curând!»”  [Coran,  17:49-51] 

Ei  resping  şi  dezmint  Ziua  Judecăţii: 

„Aceia  care  nu  cred  zic:  «Ceasul  nu  va  veni  la  noi!»  Spune:  «Ba  -  pe  Domnul 
meu!  -  el  va  veni  la  voi!»  Celui  ce  ştie  Necunoscutul  nu-I  scapă  nici  măcar  greutatea 
unui  fir  de  colb,  nici  din  ceruri,  nici  de  pe  Pământ.  Şi  nimic  -  nici  mai  mic  decât  aceasta, 
nici  mai  mare  -  nu  există  fără  să  nu  fie  [înscris]  într-o  Carte  desluşită.  ~  Pentru  ca  El  să- 
i  răsplătească  pe  aceia  care  cred  şi  săvârşesc  fapte  bune,  căci  pentru  ei  este  iertare  şi 
înzestrare  generoasă;  ~  Aceia,  însă,  care  se  străduiesc  să  facă  zadarnice  versetele 
Noastre,  aceia  vor  avea  parte  de  suferinţa  unei  pedepse  dureroase.”  [Coran,  34:3-5] 

în  acea  zi,  Allah  Al-Muta'ali  (Preaînaltul)  va  înapoia  viaţa  întregii  creaţii: 

„Crearea  şi  învierea  voastră  nu  sunt  [pentru  Allah]  decât  [la  fel  de  uşoare]  ca 
pentru  un  singur  suflet!  Allah  este  As-Sami',  Al-Basir  [Cel  care  Aude  Totul  şi  Cel  care 
Vede].”  [Coran,  31:28] 

Allah  îi  va  reuni  pe  toţi  în  Ziua  în  care  se  va  da  Socoteală: 

„Spune:  «Atât  cei  dintâi,  cât  şi  cei  de  pe  urmă  ~  Vor  fi  adunaţi  la  termenul  unei 
Zile  cunoscute!”  [Coran,  56:49-50] 

Toată  creaţia  va  fi  înviată  în  acea  zi: 

„Noi  îi  cunoaştem  pe  aceia  dintre  voi  care  au  fost  înainte  şi  Noi  îi  ştim  pe  cei  care 
n-au  venit  încă.”  [Coran,  15:24] 

Allah  va  judeca  -  fără  să  comită  nedreptate  sau  să  se  înşele  -  umanitatea  şi  îi  va 
recompensa  pe  cei  ce  au  crezut  şi  au  făcut  bine  şi  îi  va  pedepsi  pe  necredincioşi: 

„în  ziua  în  care  fiecare  suflet  se  va  afla  în  faţa  binelui  ce  l-a  făcut  şi  a  răului  ce  l-a 
făcut,  va  dori  ca  între  el  şi  acesta  [răul]  să  fie  o  mare  distanţă.  Allah  vă  avertizează 
[asupra  pedepsei]  Lui.  Allah  este  Iertător  cu  robii  [Săi].”  [Coran,  3:30] 

Allah  Al-’Alaa  (Preaînaltul)  mai  spune,  de  asemenea: 

„în  Ziua  când  Allah  îi  va  readuce  pe  ei  toţi  la  viaţă  şi  le  va  vesti  lor  ceea  ce  au 
făcut.  Allah  le-a  ţinut  lor  socoteală,  în  vreme  ce  ei  au  uitat-o,  căci  Allah  este  la  toate 
Martor.”  [Coran,  58:6] 

în  acea  zi  teribilă,  fiinţele  umane  îi  vor  renega  pe  apropiaţii  lor,  fie  ei  prieteni  sau 
membri  ai  familiei: 

A  /v 

„Şi  când  va  veni  nenorocirea  cea  mare,  ~  In  Ziua  aceea  va  fugi  omul  de  fratele 
lui,  ~  De  mama  lui,  de  tatăl  lui,  ~  De  soaţa  lui  şi  de  copiii  lui!  ~  în  Ziua  aceea,  fiecare  om 
va  avea  lucrul  său  care  îi  va  fi  de  ajuns.”  [Coran,  80:33-37] 

Când  cei  răi  vor  vedea  pedeapsa  cu  propriii  ochi,  vor  dori  să  se  salveze,  oferindu-i  în 
schimb  pe  cei  mai  iubiţi  dintre  apropiaţii  lor: 

„Măcar  că  se  vor  vedea.  Păcătosul  va  voi  în  Ziua  aceea  să  se  răscumpere  de 
osândă  cu  copiii  săi,  ~  Cu  soaţa,  cu  fratele  său  ~  Şi  cu  neamul  său  care-i  dăruieşte  lui 
adăpost,  ~  Cu  toţi  cei  care  se  află  pe  Pământ,  care  l-ar  putea  mântui.”  [Coran,  70:11-14] 

Acea  Zi  mare  va  sosi  şi  necredincioşii  nu  vor  putea  oferi  nicio  răscumpărare  şi  nici  nu 
vor  putea  negocia  nimic: 

„Cât  despre  cei  care  nu  cred,  de-ar  avea  ei  tot  ce  se  află  pe  Pământ  şi  încă  o  dată 
pe  atât,  pentru  a  se  răscumpăra  cu  aceasta  de  osânda  din  Ziua  învierii,  tot  nu  li  se  va 
primi  lor.  Şi  vor  avea  ei  parte  de  chin  dureros.”  [Coran,  5:36] 

Singurul  lucru  valabil  care  va  fi  acceptat  va  fi  credinţa  corestă  şi  faptele  sincere: 

„Nici  averile  voastre,  nici  copiii  voştri  nu  sunt  dintre  acelea  care  vă  vor  aduce 
aproape  de  Noi,  ci  numai  aceia  care  au  crezut  şi  au  săvârşit  fapte  bune  vor  avea  parte  de 
răsplată  îndoită  pentru  ceea  ce  au  făptuit  şi  ei  vor  fi  în  siguranţă  în  odăile  de  sus  [ale 
Paradisului].”  [Coran,  34:37] 

în  acea  Zi: 

„în  ziua  când  vor  veni  unele  semne  de  la  Domnul  tău,  nu-i  va  mai  fi  de  folos 
niciunui  suflet  credinţa  sa  dacă  el  nu  a  crezut  mai  înainte  sau  dacă  nu  a  dobândit  nimic 
bun  prin  credinţa  sa!”  [Coran,  6:158] 

Toate  lucrurile  materiale  pe  care  omul  obişnuia  să  le  folosească  se  vor  termins: 

„Şi  acum  aţi  venit  la  Noi,  singuri,  precum  v-am  creat  pe  voi  la  început  şi  aţi  lăsat 
în  urma  voastră  tot  ceea  ce  Noi  v-am  dăruit...”  [Coran,  6:94] 

Singurul  lucru  care  va  rămâne  vor  fi  acţiunile  realizate  în  timpul  vieţii;  atât  cele  bune, 
cât  şi  cele  rele: 

„Cel  care  a  făcut  un  bine  cât  un  grăunte  de  colb,  îl  va  vedea,  ~  După  cum,  cel 
care  a  făcut  un  rău  cât  un  grăunte  de  colb,  îl  va  vedea.”  [Coran,  99:7-8] 


•  Ce  se  va  întâmpla  când  Allah  ne  va  învia? 

După  înviere,  omul  va  merge  în  Paradis  sau  în  Infern.  Locuitorii  acestora  vor  trăi 
pentru  eternitate  în  ele.  Umanitatea  va  fi  judecată  de  Allah,  Preaînaltul,  Cel  mai  Drept,  care 
spune: 


/V  A 

„In  Ziua  învierii,  Noi  vom  pune  balanţa  dreaptă  şi  niciun  suflet  nu  va  fi  urgisit 
câtuşi  de  puţin.  Şi  de  ar  fi  ceva,  chiar  şi  numai  cât  greutatea  unui  bob  de  muştar,  Noi  îl 
vom  aduce.  Şi  Noi  suntem  îndeajuns  ca  socotitori.”  [Coran,  21:47] 

Toate  naţiunile  vor  fi  judecate  de  acord  cu  credinţa  pe  care  Trimişii  lor  (Pacea  lui 
Allah  fie  asupra  lor!)  le-au  transmis-o: 

„în  Ziua  în  care  vom  chema  fiecare  grup  de  oameni  împreună  cu  cârmuitorul 
lor,  aceia  cărora  li  s-a  dat  cartea  în  mâna  dreaptă,  aceia  vor  citi  cartea  lor  şi  nu  vor  fi 
nedreptăţiţi  nici  cât  un  firicel.  ~  Iar  acela  care  în  această  [lume]  este  orb,  va  fi  orb  şi  în 
Lumea  de  Apoi  şi  va  fi  şi  mai  rătăcit  de  la  drum.”  [Coran,  17:71-72] 

Musulmanii  vor  intra  în  Paradis  -  unde  fericirea  este  eternă  -  pentru  că  au  crezut  şi  s- 
au  purtat  cu  evlavie.  Au  îndeplinit  poruncile  lui  Allah  şi  ale  Trimisului  Lui  (Pacea  şi 
binecuvântarea  lui  Allah  fie  asupra  sa!)  şi  s-au  abţinut  de  la  cele  pe  care  ei  le-au  interzis. 
Nimeni  nu  va  muri  în  Paradis,  aşa  ne-a  infonnat  Allah,  care  spune  în  Coranul  cel  Sfânt: 

„Cei  cu  frică  [de  Allah]  se  vor  afla  într-un  loc  sigur,  ~  în  grădini  şi  printre 
izvoare,  ~  Vor  purta  straie  de  mătase  şi  brocart,  şezând  faţă  în  faţă.  ~  întocmai  aşa!  Şi  le 
vom  da  Noi  ca  soaţe  hurii  cu  ochii  mari.  ~  Şi  în  ele  vor  cere  în  deplină  linişte  tot  felul  de 
fructe.  ~  Nu  vor  gusta  în  ele  moartea,  afară  de  moartea  cea  dintâi.  Şi  Allah  îi  va  feri  pe  ei 
de  chinul  Iadului.  ~  Aceasta  este  ca  îndurare  de  la  Domnul  tău  şi  aceasta  este  marea 
izbândă.”  [Coran,  44:51-57] 

Despre  binecuvântările  care  vor  fi  acordate  locuitorilor  Paradisului,  Trimisul  lui  Allah 
(Pacea  şi  binecuvântarea  lui  Allah  fie  asupra  sa!)  a  povestit  că  Allah  a  spus  într-un  hadith 
Qudsi: 

„Am  pregătit  pentru  robii  mei  evlavioşi  ceea  ce  nu  a  văzut  niciun  ochi,  nicio 
ureche  nu  a  auzit  şi  nicio  minte  nu  şi-a  putut  măcar  imagina  vreodată.”  (Bukhari) 

Abu  Hurairah  (Allah  să  fie  mulţumit  de  el!)  a  relatat: 

„Dacă  vreţi,  citiţi  spusele  lui  Allah: 

„Dar  niciun  suflet  nu  ştie  ce-i  este  ascuns  ca  bucurie,  drept  răsplată  pentru  ceea 
ce  a  săvârşit.”  [Coran,  32:17]”  (Bukhari) 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Cei  din  primul  grup  de  persoane  care  vor  intra  în  Paradis  vor  avea  chipurile 
strălucitoare  precum  luna  plină.  Cei  din  următorul  grup  vor  avea  chipurile  strălucitoare 
precum  steaua  cea  mai  luminoasă  de  pe  bolta  cerească.  Nu  vor  urina,  nu  vor  epura,  nu 
vor  tuşi,  nici  nu  vor  avea  mucus.  Pieptenele  lor  vor  fi  de  aur,  transpiraţia  lor  va  fi  de 
mosc  şi  soţiile  lor  vor  fi  hurii,  nu  se  vor  urî,  nici  nu  se  vor  contrazice  -  şi  se  vor  asemăna 
tatălui  lor  (Adam),  fiind  de  şaizeci  de  braţe  în  înălţime.”  (Ibn  Hibbân) 

Jabir  (Allah  să  fie  mulţumit  de  el!)  a  relatat  că  Profetul  (Pacea  şi  binecuvântarea  lui 
Allah  fie  asupra  sa!)  a  spus: 

„«Cu  adevărat,  locuitorii  Paradisului  vor  mânca  şi  vor  bea,  dar  nu  vor  scuipa, 
nici  nu  vor  urina,  nici  nu  vor  epura,  nici  nu  vor  avea  mucoasă.»  Ei  l-au  întrbat:  «Ce  se  va 


întâmpla  cu  ceea  ce  ei  mănâncă?»  A  răspuns:  «Vor  râgâi  şi  vor  transpira  cu  aromă  de 
mosc  şi  îl  vor  glorifica  şi  îl  vor  lăuda  pe  Allah  în  acelaşi  fel  în  care  respiră  -  adică  fără 
nicio  dificultate.»”  (Muslim) 

Zaid  ibn  Arqam  a  spus: 

„Un  evreu  s-a  prezentat  în  faţa  Profetului  (Pacea  şi  binecuvântarea  lui  Allah  fie  asupra 
sa!)  şi  l-a  întrebat:  «O,  Abu  Al-Qasim!  Oare  locuitorii  Paradisului  vor  mânca  şi  vor  bea?» 
Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  spus:  «Pe  Acela  în 
mâna  Căruia  se  află  sufletul  meu,  locuitorii  Paradisului  vor  avea  forţa  a  o  sută  de 
oameni  pentru  a  mânca,  a  bea  şi  a  menţine  relaţii  sexuale.»  Evreul  a  spus:  «De  fapt,  cel 
care  se  alimentează  şi  bea  trebuie  să  îşi  facă  necesităţile.»  Trimisul  lui  Allah  (Pacea  şi 
binecuvântarea  lui  Allah  fie  asupra  sa!)  i-a  răspuns:  «O  vor  face  prin  transpiraţia  pielii  lor 
şi  mirosul  acesteia  va  fi  ca  acela  al  moscului  şi  ei  îşi  vor  menţine  mereu  figura.»”  (Ibn 
Hibban) 

Abu  Hurairah  (Allah  să  fie  mulţumit  de  el!)  a  relatat  că  Profetul  (Pacea  şi 
binecuvântarea  lui  Allah  fie  asupra  sa!)  a  spus: 

„Un  crainic  va  anunţa:  «Cu  adevărat,  se  vor  bucura  de  o  sănătate  excelentă  şi 
niciodată  nu  se  vor  îmbolnăvi,  vor  trăi  şi  niciodată  nu  vor  muri,  vor  fi  tineri  şi  niciodată 
nu  vor  îmbătrâni,  se  vor  bucura  şi  niciodată  nu  vor  mai  simţi  durere,  nici  griji.  Şi 
acestea  sunt  spusele  lui  Allah: 

„...  Şi  către  ei  se  va  striga:  «Acesta  este  Raiul  [pentru  voi]!  Aţi  fost  făcuţi 
sălăşluitori  ai  lui  pentru  ceea  ce  aţi  făptuit!»”  [Coran,  7:43].»”  (Muslim) 

Profetul  (Pacea  şi  binecuvântarea  lui  Allah  fie  asupra  sa!)  ne-a  informat,  de  asemenea, 
despre  binecuvântările  de  care  se  vor  bucura  locuitorii  nivelului  cel  mai  de  jos  al  Paradisului. 
El  (Pacea  şi  binecuvântarea  lui  Allah  fie  asupra  sa!)  a  spus: 

„«Eu  îl  cunosc  pe  ultimul  dintre  locuitorii  Focului  care  va  fi  scos  de  acolo  şi  pe 
ultimul  dintre  locuitorii  Paradisului  care  va  intra  în  el.  Un  om  va  ieşi  din  Foc  târându-se 
şi  atunci  Allah,  binecuvântat  şi  preamărit  să  fie,  îi  va  spune:  „Du-te  şi  intră  în  Paradis!” 
El  va  merge  şi  i  se  va  părea  că  este  plin,  aşa  că  se  va  întoarce  şi  va  spune:  „Domnul  meu, 
l-am  găsit  plin.”  Atunci  Allah,  binecuvântat  şi  preamărit  fie,  îi  va  spune:  „Du-te  şi  intră 
în  Paradis!”  El  va  merge  din  nou  şi  i  se  va  părea  că  acesta  este  plin  şi  va  spune: 
„Domnul  meu,  l-am  găsit  plin.”  Allah  îi  va  spune:  „Du-te  şi  intră  în  Paradis,  pentru  că 
acolo  se  află  pentru  tine  cât  lumea  şi  de  zece  ori  ce  este  în  ea.”  Atunci  va  spune:  „Râzi  de 
mine,  fiind  Tu  Suveranul?”»  A  spus  naratorul:  «L-am  văzut  pe  Trimisul  lui  Allah  râzând 
până  i  s-au  văzut  dinţii  din  faţă  şi  a  adăugat:  „Şi  acela  va  fi  cel  de  la  nivelul  cel  mai  de  jos 
dintre  locuitorii  Paradisului.”.»”  (Muslim) 

în  ceea  ce-i  priveşte  pe  necredincioşii  care  îi  resping  pe  Trimişi  şi  dezmint  Mesajul 
lor,  sfârşitul  lor  va  fi  Infernul  şi  vor  locui  acolo  pentru  eternitate.  Allah  Al-Muta'ali 
(Preaînaltul)  spune: 

„Iar  aceia  care  nu  au  crezut  vor  avea  parte  de  focul  Gheenei;  nu  vor  fi  ei  osândiţi 
ca  să  moară,  dar  nici  nu  li  se  va  uşura  chinul  lor.  Astfel  îl  răsplătim  Noi  pe  fiecare 
necredincios.  ~  Şi  ei  vor  striga  acolo:  «Doamne,  scoate-ne  pe  noi,  căci  noi  vom  săvârşi 


fapte  bune,  nu  aşa  precum  am  făcut!»  Dar  oare  nu  v-am  lăsat  Noi  să  aveţi  parte  de  viaţă 
lungă  pentru  ca  cel  care  a  vrut  să  chibzuiască  să  poată  chibzui?  Şi  a  venit  la  voi 
Prevenitorul.  Deci  gustaţi  [pedeapsa  voastră]!  Iar  pentru  cei  nelegiuiţi  nu  este  ajutor.” 
[Coran,  35:36-37] 

Nobilul  Trimis  al  lui  Allah  (Pacea  şi  binecuvântarea  lui  Allah  fie  asupra  sa!)  a  descris 
care  va  fi  cea  mai  uşoară  pedeapsă  a  Infernului: 

„Cea  mai  uşoară  pedeapsă  de  care  va  avea  parte  o  persoană  în  Infern  va  fi 
următoarea:  îi  vor  fi  puşi  doi  tăciuni  aprinşi  sub  picioare  şi  creierul  îi  va  fierbe  precum 
o  oala  în  clocot.”  (Bukhari) 

Alt  factor  care  va  incrementa  fericirea  locuitorilor  Paradisului  şi  va  face  să  crească 
tristeţea  locuitorilor  Infernului  este  cel  narat  de  Trimisul  lui  Allah  (Pacea  şi  binecuvântarea  lui 
Allah  fie  asupra  sa!)  în  următorul  hadith: 

„«Moartea  va  fi  adusă  sub  forma  unei  vaci  neagre  şi  albe.  Un  crainic  va  anunţa: 
„O,  locuitori  ai  Paradisului!”  Şi  ei  vor  încerca  să  vadă  peste  mulţime.  Atunci  vor  fi 
întrebaţi:  „Ştiţi  ce  este  aceasta?”  Ei  vor  răspunde:  „Da,  este  moartea!”  Când  toţi  vor  fi 
văzut-o,  vaca  va  fi  sacrificată.  Apoi  li  se  va  spune:  „O,  locuitori  ai  Paradisului,  trăiţi 
pentru  totdeauna  fără  să  muriţi!”  şi  „O,  locuitori  ai  Infernului,  trăiţi  pentru  totdeauna 
fără  să  muriţi!”»  Apoi,  Profetul  (Pacea  şi  binecuvântarea  lui  Allah  fie  asupra  sa!)  a  recitat: 

«Avertizează-i  pe  ei,  [prevenindu-i]  despre  Ziua  căinţei  când  totul  va  fi  hotărât, 
pentru  că  ei  sunt  nepăsători  şi  nu  cred!»  [Coran,  19:39]”  (Bukhari) 

Profetul  (Pacea  şi  binecuvântarea  lui  Allah  fie  asupra  sa!)  a  mai  spus: 

„Nimeni  nu  va  intra  în  Paradis  până  ce  nu  i  se  va  arăta  locul  care  îi  era  destinat 
în  Infern  dacă  nu  ar  fi  crezut  şi  aceasta  îl  va  face  şi  mai  fericit.  Şi  nimeni  nu  va  intra  în 
Infern  până  nu  i  se  va  arăta  locul  care  îi  era  destinat  în  Paradis  dacă  ar  fi  crezut 
(acceptat  Islamul)  şi  aceasta  îl  va  întrista  şi  mai  mult.”  (Bukhari) 

Adevărata  şi  permanenta  fericire  o  vor  obţine  aceia  care  au  crezut  şi  au  acţionat  cu 
sinceritate. 


/v 

•  Dovezi  din  Coranul  cel  Glorios  privind  învierea  după  moarte 

Coranul  îl  motivează  pe  om  prin  multe  dintre  versetele  sale  ca  să  reflecteze  la  natura 
creării  sale.  Cu  adevărat,  Acela  care  l-a  creat  când  nu  era  nimic  îl  poate  readuce  la  viaţă.  Allah 
Al-’Alaa  (Preaînaltul)  spune  în  Coranul  cel  Glorios: 

„Şi  zice  omul:  «Oare  dacă  am  murit,  voi  mai  fi  eu  iarăşi  adus  înapoi  la  viaţă?»  ~ 
Dar  oare  nu-şi  aduce  omul  aminte  că  Noi  l-am  creat  mai  înainte,  după  ce  el  nu  fusese 
nimic?”  [Coran,  19:66-67] 

Allah  Al-'Alaa  (Preaînaltul)  îl  stimulează  pe  om  să  mediteze  la  modul  în  care  El 
produce  vegetaţia  proaspătă  din  pământul  mort  (pustiu,  neroditor).  Allah  Al-Muta'ali 
(Preaînaltul)  spune: 


„Şi  printre  minunile  Sale  [este  şi  aceea  că]  tu  vezi  pământul  umilit  [pustiu  şi 
neroditor],  dar  când  Noi  facem  să  coboare  apa  peste  el,  atunci  el  se  mişcă  şi  se  umflă. 
Acela  care  îi  dă  lui  viaţă  este  Cel  care  dă  viaţă  şi  morţilor,  fiindcă  El  este  cu  putere  peste 
toate.”  [Coran,  41:39] 

Allah  Al-'Aziz  (Cel  Atotputernic)  le  cere  oamenilor  să  reflecteze  asupra  modului  de 
creare  a  cerurilor  şi  a  Pământului,  care  este  mai  măreţ  decât  modul  în  care  omul  a  fost  creat: 

„Oare  nu  văd  ei  că  Allah  care  a  creat  cerurile  şi  Pământul  şi  nu  a  fost  neputincios 
la  facerea  lor  este  în  stare  să-i  aducă  la  viaţă  pe  morţi?  Ba  da,  El  este  cu  putere  peste 
toate!”  [Coran,  46:33] 

Allah  îl  face  pe  om  să  mediteze  la  faptul  că  trezirea  din  somn  este  similară  vieţii  de 
după  moarte.  Acesta  este  motivul  pentru  care  somnul  este  numit  moartea  minoră.  Allah  Al- 
’Alaa  (Preaînaltul)  spune: 

„Allah  ia  la  Sine  sufletele,  la  moartea  lor,  şi  pe  cel  care  nu  mor  [le  ia],  în  timpul 
somnului  lor.  El  le  ţine  la  Sine  pe  acelea  asupra  cărora  a  hotărât  moartea,  iar  pe 
celelalte  le  trimite  [în  trupurile  lor]  până  la  un  timp  hotărât.  în  aceasta  sunt  semne 
pentru  un  neam  [de  oameni]  care  chibzuiesc.”  [Coran,  39:42] 

Al-'As  bin  Ua’il  s-a  prezentat  în  faţa  Trimisului  lui  Allah  (Pacea  şi  binecuvântarea  lui 
Allah  fie  asupra  sa!)  cu  un  os  şi  l-a  întrebat: 

,,«0,  Mohammed!  Oare  Allah  va  învia  acesta  după  ce  s-a  transformat  în  praf?»  I-a 
răspuns:  «Cu  adevărat,  Allah  îl  va  aduce  la  starea  lui  originală.  Pe  tine  te  va  face  să  mori, 
te  va  învia  şi  apoi  te  va  pune  în  Infern.»  Naratorul  hadith-ului  a  spus:  „Atunci  a  fost  revelat: 

«Oare  nu  vede  omul  că  Noi  l-am  creat  pe  el  dintr-o  picătură?  Şi  iată  că  el  Ne  este 
Nouă  un  duşman  învederat!  ~  El  ne  dă  Nouă  o  pildă,  uitând  de  crearea  sa  şi  zice:  „Cine 
le  mai  dă  viaţă  oaselor  după  ce  ele  sunt  putrezite?”  ~  Spune:  „Le  va  da  lor  viaţă  Acela 
care  le-a  creat  pe  ele  prima  oară,  căci  El  este  Bine  ştiutor  al  întregii  firi!  ~  Acela  care  a 
făcut  pentru  voi  din  pomul  verde  foc  şi  iată  că  voi  de  la  el  aprindeţi!”  ~  Oare  Acela  care 
a  creat  cerurile  şi  Pământul  nu  are  putinţa  să  creeze  asemenea  lor?  Ba  da!  Şi  El  este  Al- 
Khallaq,  Al-'Alim  [Creatorul  şi  Cel  Atoateştiutor] !  ~  Şi  dacă  voieşte  El  un  lucru, 
porunca  Lui  este  numai  să  zică  «Fii!»  şi  el  este.  ~  Laudă  Celui  în  mâna  căruia  se  află 
stăpânirea  tuturor  lucrurilor!  Şi  la  El  veţi  fi  aduşi  înapoi!»  [Coran,  36:77-83].”  (Ibn 
Hibban) 


•  Cum  se  obţine  salvarea? 

Dacă  doreşti  să  ştii  care  religie  va  fi  acceptată  în  acea  Zi  (Ziua  Judecăţii);  religia  care 
îl  va  conduce  pe  om  spre  o  viaţă  plină  de  fericire  eternă  şi  spre  dobândirea  îndurării  lui  Allah, 
care  îl  va  salva  de  la  tristeţea  eternă,  nu  există  nicio  îndoială  că  acea  religie  este  Islamul, 
religia  revelată  Profetului  Mohammed  (Pacea  şi  binecuvântarea  lui  Allah  fie  asupra  sa!). 


Ce  este  Islamul? 


Islamul  este  religia  revelată  de  către  Allah  Al-’Alaa  (Preaînaltul)Profetului 
Mohammed  (Pacea  şi  binecuvântarea  lui  Allah  fie  asupra  sa!),  prin  care  se  abrogă  religiile 
anterioare: 

„El  este  Cel  care  l-a  trimis  pe  Trimisul  Său  (Mohammed)  cu  călăuzirea  şi  religia 
Adevărului,  ca  să  o  facă  pe  ea  deasupra  întregii  religii,  chiar  dacă  politeiştii  nu  voiesc.” 
[Coran,  61:9] 

Islamul  este  singura  religie  acceptată  de  către  Allah,  toate  celelalte  religii  vor  fi 
respinse  în  Ziua  Judecăţii: 

Aceştia  cred  în  el  [în  Coran],  însă  acele  cete  care  nu  cred  în  el  au  drept 
făgăduinţă  Focul.  Nu  fi  în  îndoială  asupra  lui,  căci  el  este  Adevărul  de  la  Domnul  tău, 
dar  cei  mai  mulţi  dintre  oameni  nu  cred.”  [Coran,  11:17] 

Islamul  înseamnă  supunere  faţă  de  Allah  Al-Wahid  (Unicul),  credinţa  în  Unicitatea 
Lui,  ascultarea  poruncilor  Lui  cu  supunere  şi  respingerea  idolatriei.  Este  o  religie  cu 
aproximativ  1,4  miliarde  de  adepţi!  Oare  crezi  că  ei  toţi  se  înşeală  şi  tu  ai  dreptate? 

Este  o  religie  pe  care  persoanele  o  acceptă  zi  de  zi,  chiar  dacă  este  răspândită  într-un 
mod  neadecvat.  Totuşi,  sunt  foarte  rare  cazurile  în  care  cineva  respinge  Islamul  după  ce  l-a 
acceptat.  Nicio  religie  nu  este  acceptată  după  venirea  lui  Mohammed  (Pacea  şi 
binecuvântarea  lui  Allah  fie  asupra  sa!)  în  afară  de  Islam,  după  cum  ne  spune  Allah  Al-’Alaa 
(Preaînaltul)  în  Coranul  cel  Glorios: 

„Acela  care  doreşte  o  altă  religie  decât  Islamul,  nu-i  va  fi  acceptată,  şi  el  se  va 
afla  în  Lumea  de  Apoi  printre  cei  pierduţi.”  [Coran,  3:85] 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Jur  pe  Acela  în  Mâinile  Căruia  se  află  sufletul  lui  Mohammed:  evreii  sau 
creştinii,  care  mor  fără  să  creadă  în  misiunea  mea,  vor  fi  destinaţi  Infernului.”  (Muslim) 


•  Principiile  Islamului 

Islamul  are  acte  de  adorare  obligatorii  care  cuprind  declaraţii,  acţiuni  şi  credinţe. 
Declaraţiile  şi  acţiunile  sunt  Stâlpii  Islamului;  constituiind  factorul  decisiv  care  defineşte  dacă 
o  persoană  este  credincioasă  sau  necredincioasă. 

Islamul  nu  îi  îndeamnă  pe  credincioşi  la  realizarea  actelor  de  adorare  fără  niciun 
motiv,  acestea  se  realizează  pentru  a  purifica  sufletul.  Obiectivul  acestor  acte  este  atingerea 
Căii  celei  Drepte. 

Allah  Al-’Alaa  (Preaînaltul)  spune  despre  As-Salat  (Rugăciune): 

„Recită  ceea  ce  ţi  s-a  revelat  din  Carte  şi  împlineşte  Rugăciunea  [As-Salat\\ 
Rugăciunea  [As-Salat]  împiedică  de  la  ceea  ce  este  ruşinos  şi  de  la  ceea  ce  este  oprit.  Iar 
pomenirile  lui  Allah  sunt  lucru  şi  mai  mare,  iar  Allah  ştie  ce  faceţi  voi!”  [Coran,  29:45] 

Allah  Al-Muta'ali  (Preaînaltul)  spune  despre  Az-Zakat  (Dania  obligatorie): 


„Ia  din  bunurile  lor  milostenie,  prin  care  să-i  curăţeşti  şi  să-i  binecuvântezi...” 
[Coran,  9:103] 

Allah  Al-’Alaa  (Preaînaltul)  spune  despre  As-Siyam  (Postul  din  luna  Ramadan): 

„O,  voi  cei  care  credeţi,  v-a  fost  statornicit  vouă  Postul  [As-Siyam],  aşa  cum  le-a 
fost  prescris  şi  celor  dinaintea  voastră  -  poate  că  veşi  fi  cu  frică!”  [Coran,  2:183] 

Allah  Al-Muta'ali  (Preaînaltul)  spune  despre  Al-IIajj  (Pelerinaj): 

„Pelerinajul  are  loc  în  lunile  cunoscute.  Aceluia  care  s-a  decis  să  facă  Pelerinajul 
în  aceste  luni  îi  sunt  oprite  în  timpul  Pelerinajului  împreunarea  cu  femeia,  nesupunerea 
şi  cearta.  Şi  binele  pe  care  îl  faceţi,  Allah  îl  ştie.  Luaţi  cu  voi  provizie,  dar  cea  mai  bună 
provizie  este  evlavia!  Şi  fiţi  cu  frică  de  Mine,  voi  cei  care  aveşi  minte!”  [Coran,  2:197] 

în  Islam,  actele  de  adorare  joacă  un  rol  principal  în  dezvoltarea  caracterului  şi  a 
rafinamentului  acestuia  şi  păstrează  în  siguranţă  unitatea  societăţii. 


•  Stâlpii  Islamului 

1.  Mărturisirea  de  credinţă 

„Mărturisesc  că  nimeni  şi  nimic  nu  are  dreptul  de  a  fi  adorat  în  afară  de  Allah  şi 
mărturisesc  că  Mohammed  este  Robul  şi  Trimisul  Său.  ” 

Aceasta  este  cerinţa  fundamentală  pentru  ca  o  persoană  să  trece  la  Islam. 

Prima  parte  a  mărturisiri,  „nimeni  nu  are  dreptul  de  a  fi  adorat  în  afară  de  Allah”, 
cuprinde  următoarele  semnificaţii: 

1)  Allah  este  Unicul  Creator  al  Universului. 

2)  Allah  este  Adevăratul  şi  unicul  Stăpân  al  creaţiei  Sale  şi  dispune  de  ea  cum 
doreşte. 

3)  Allah  este  Creatorul,  Care  merită  să  fie  adorat. 

Semnificaţia  celei  de-a  doua  părţi  a  mărturisirii  de  credinţă  -  „Mohammed  este  Robul 
şi  Trimisul  Său”  -  cuprinde  credinţa  că  Mohammed  (Pacea  şi  binecuvântarea  lui  Allah  fie 
asupra  sa!)  este  Robul  lui  Allah  Al-’Alaa  (Preaînaltul)  şi  Trimisul  Său,  care  a  primit  revelaţia, 
căruia  Allah  Al-’Aziz  (Cel  Atotputernic)  i-a  poruncit  să  transmită  Mesajul  Islamului  întregii 
umanităţi  şi  el  (Pacea  şi  binecuvântarea  lui  Allah  fie  asupra  sa!)  a  fost  ultimul  dintre  Trimişi. 
Niciun  alt  Profet  sau  Trimis  nu  va  mai  veni  după  el.  Această  mărturisire  implică  faptul  că 
trebuie  să  ascultăm  de  poruncile  lui,  trebuie  să  credem  ceea  ce  a  spus  şi  trebuie  să  ne  abţinem 
de  la  cele  pe  care  le-a  interzis. 


2.  Rugăciunea  ( As-Salat ) 

Rugăciunea  este  modalitatea  prin  care  robul  menţine  legătura  cu  Domnul  lui  (Allah). 
Când  o  persoană  este  absorbită  de  chestiunile  acestei  vieţi  şi  credinţa  lui  începe  să  slăbească, 


poate  vedea  cum  aceasta  reînvie  şi  se  întăreşte  când  ascultă  chemarea  la  Rugăciune  ( adhan ). 
Prin  aceasta,  menţine  o  relaţie  constantă  cu  Creatorul  său. 

Sunt  cinci  Rugăciuni  care  trebuie  realizate  între  zi  şi  noapte.  Bărbaţii  trebuie  să 
meargă  la  masjid  (moschee)  pentru  a  le  realiza  în  congregaţie,  în  afară  de  aceia  care  au  o 
scuză  valabilă.  în  acest  fel,  musulmanii  se  cunosc  între  ei,  creşte  dragostea  şi  uniunea  dintre 
ei,  se  întăresc  legăturile  de  frăţie  şi  pot  afla  despre  situaţia  fraţilor  lor  întru  credinţă  pe  fiecare 
zi.  Dacă  unul  nu  este  prezent  pentru  că  s-a  îmbolnăvit,  fraţii  lui  îl  pot  vizita  sau  dacă,  spre 
exemplu,  un  musulman  nu  îndeplineşte  una  dintre  obligaţiile  sale,  ceilalţi  îl  pot  sfătui. 

Diferenţele  sociale,  precum  acelea  de  clasă,  rasă  sau  descendenţă,  nu  se  iau  în 
considerare,  pentru  că  musulmanii  se  aliniază  unii  lângă  alţii  în  rânduri  drepte,  toţi  îndreptaţi 
în  aceiaşi  direcţie  (Ka’bah  care  este  în  Mecca)  şi  realizează  Rugăciunea  toţi  în  acelaşi 
moment.  Toţi  se  consideră  egali  în  ceea  ce  priveşte  subordonarea  în  faţa  lui  Allah  Al-'Aziz 
(Cel  Atotputernic),  atunci  când  stau  în  picioare  în  faţa  Lui,  Preaînaltul  şi  Preaslăvitul. 


3.  Dania  obligatorie  ( Az-Zakat ) 

Aceasta  reprezintă  un  procentaj  din  banii  musulmanului  pe  care  acesta  trebuie  să  îl  dea 
săracilor  şi  nevoiaşilor  pentru  a  îi  scuti  de  umilinţa  de  a  cere.  Este  obligatoriu  pentru  fiecare 
musulman  care  posedă  nisab  (cantitatea  minimă  peste  care  Az-Zakat  devine  obligatoriu). 
Allah  Al-Alaa  (Preaînaltul)  spune: 

„Şi  nu  li  s-a  poruncit  decât  să-L  adore  pe  Allah,  cu  credinţă  curată  şi  statornică 
în  religia  Lui,  să  împlinească  Rugăciunea  [As-Salat]  şi  să  achite  Dania  [Az-Zakat],  Şi 
aceasta  este  credinţa  [comunităţii]  celei  drepte.”  [Coran,  98:5] 

Câteva  dintre  condiţiile  care  trebuie  îndeplinite  pentru  plata  Daniei  sunt  următoarele: 

1)  Posesia  cantităţii  minime  impozabile:  bunurile  unei  persoane  trebuie  să  reunească 
limita  fixată  de  religia  Islamului. 

2)  Să  treacă  un  an  lunar:  dacă  bunurile  nu  s-au  aflat  în  posesia  unei  persoane  această 
perioadă,  nu  se  plăteşte  niciun  Z akat. 

Allah  Al-Muta'ali  (Preaînaltul)  a  specificat  cine  sunt  cei  destinaţi  să  primească  Z akat, 
după  cum  este  menţionat  în  Coranul  cel  Nobil: 

„Milosteniile  [din  Danie]  sunt  numai  pentru  săraci,  pentru  sărmani,  pentru  cei 
care  ostenesc  pentru  ele,  pentru  cei  ale  căror  inimi  se  adună  [întru  credinţă],  pentru 
slobozirea  robilor,  pentru  cei  îndatoraţi  greu,  pentru  Calea  Iui  Allah  şi  pentru  călătorul 
aflat  pe  drum.  [Aceasta  este]  poruncă  de  la  Allah,  iar  Allah  este  Al-'Alim,  Al-Hakim 
[Atoateştiutor  şi  înţelept].”  [Coran,  9:60] 

Cantitatea  care  trebuie  plătită  este  de  2.5%  din  totalul  bunurilor  acumulate  intr-un  an. 
Prin  aceasta,  Islamul  caută  să  dezrădăcineze  sărăcia  din  societatea  musulmană  şi  să  uşureze 
pericolele  ce  pot  rezulta  din  ea,  precum  furtul,  asasinatul  şi  actele  de  agresiune  împotriva 
onorii  persoanelor. 


Acesta  face  să  reînvie  spiritul  de  dependenţă  reciprocă  şi  de  frăţie  în  societatea 
musulmană,  satisfăcând  necesităţile  săracilor  şi  ale  nevoiaşilor.  Purifică  sufletele 
musulmanilor  umili  şi  îi  purifică  de  lăcomie,  egoism,  de  la  a  se  agăţa  de  această  lume  şi  a  se 
scufunda  în  capricii,  tot  ceea  ce  îl  poate  face  pe  musulman  să  îi  uite  pe  fraţii  lui  săraci  şi 
nevoiaşi. 

Plata  Daniei  îi  purifică,  de  asemenea,  pe  săraci  de  ura  sau  gelozia  pe  care  o  pot  simţi 
faţă  de  cei  bogaţi.  Ei  le  vor  da  din  bogăţiile  lor,  precum  Allah  Al-’Alaa  (Preaînaltul)  a  poruncit 
şi  se  vor  ocupa  în  continuare  de  ei,  tratându-i  bine. 


4.  Postul  din  luna  Ramadan  ( As-Siyam ) 

Musulmanul  trebuie  să  postească  o  dată  pe  an  şi  aceasta  trebuie  să  fie  în  luna 
Ramadan.  De  la  răsărit  până  la  apus,  musulmanii  trebuie  să  se  abţină  de  la  cele  care  l-ar  putea 
face  să  rupă  Postul,  precum:  mâncarea,  băutur  şi  relaţiile  maritale.  Postul  este  un  act  de 
adorare  care  nu  a  început  cu  Islamul;  mai  bine  spus  este  o  obligaţie  care  a  fost  prescrisă  şi  de 
religiile  anterioare.  Allah  Al-’Alaa  (Preaînaltul)  spune  în  Coranul  cel  Sfânt: 

„O,  voi  cei  care  credeţi,  v-a  fost  statornicit  vouă  Postul  [As-Siyam],  aşa  cum  le-a 
fost  prescris  şi  celor  dinaintea  voastră  -  poate  că  veţi  fi  cu  frică!”  [Coran,  2:183] 

Scopul  Postului  nu  este  doar  abţinerea  de  la  lucrurile  care  anulează  Postul. 
Musulmanul  trebuie  să  se  abţină  de  la  lucruri  care  fac  să  scadă  răsplata  Postului,  precum 
bârfele,  calomniile  şi  alte  purtări  ofensive.  Trebuie  să  se  ţină  cont  de  faptul  că  este  obligatoriu 
să  se  abţină  de  la  aceste  acte  şi  în  afara  lunii  Ramadan,  doar  că,  în  timpul  acestei  luni  sacre, 
această  abţinere  trebuie  să  fie  mai  puternică,  aşa  cum  a  spus  şi  Profetul  (Pacea  şi 
binecuvântarea  lui  Allah  fie  asupra  sa!): 

„Cine  nu  renunţă  la  vorbirea  falsă  şi  comportamentul  fals,  Allah  nu  are  nevoie  ca 
el  să  renunţe  la  alimente  şi  băuturi.”  (Bukhari) 

Postul  este  un  efort  care  implică  autocontrol  şi  îndepărtarea  de  dorinţe  şi  pasiuni.  Are 
multe  beneficii;  unele  dintre  el  au  fost  explicate  de  Profetul  Mohammed  (Pacea  şi 
binecuvântarea  lui  Allah  fie  asupra  sa!): 

„Răsplata  pentru  fiecare  faptă  bună  împlinită  de  fiii  Iui  Adam  va  fi  înmulţită  de 
la  zece  pană  la  şapte  sute  de  ori.  Allah  a  grăit:  «In  afara  Postului,  pentru  că  acesta  este 
pentru  Mine  şi  Eu  însumi  voi  oferi  răsplata  pentru  el.  El  renunţă  la  mâncarea  lui  şi  la 
plăcerile  lui  pentru  Mine.»  Pentru  cel  ce  posteşte,  există  două  momente  de  bucurie:  unul 
atunci  când  îşi  întrerupe  postul,  celălalt  când  îl  întâlneşte  pe  Domnul  său.  Cu  adevărat, 
mirosul  gurii  celui  ce  posteşte  este  mai  plăcut  lui  Allah  decât  mireasma  moscului.” 
(Bukhari  şi  Muslim) 

Prin  Post,  omul  înţelege  cum  se  simt  fraţii  lui  nevoiaşi  atunci  când  nu  au  suficientă 
mâncare  şi  îmbrăcăminte.  Acesta  îl  va  incita  să  le  îndeplinească  drepturile,  să  se  preocupe  de 
condiţiile  lor  şi  de  necesităţile  lor. 


5.  Pelerinajul  la  Mecca  (Al-Hajj) 


Hajj-ul  este  Pelerinajul  care  trebuie  făcut  la  Casa  Sfântă  a  lui  Allah  (la  Ka'bah)  pentru 
a  realiza  anumite  ritualuri  în  locuri  specifice  şi  în  momente  prestabilite.  Acest  stâlp  al 
Islamului  este  obligatoriu  pentru  fiecare  musulman,  bărbat  sau  femeie,  care  este  sănătos  şi  a 
ajuns  la  vârsta  pubertăţii.  Trebuie  să  fie  realizat  o  dată  în  viaţă,  dacă  persoana  este  sănătoasă 
mintal  şi  are  mijloacele  necesare  efectuării  acestuia. 

Dacă  o  persoană  are  o  boală  incurabilă  care  o  împiedică  să  realizeze  Pelerinajul,  dar 
are  suficienţi  bani,  trebuie  să  împuternicească  pe  cineva  care  să  îndeplinească  această 
obligaţie  în  locul  ei.  Dacă  cineva  nu  are  banii  necesari  pentru  a  plăti  necesităţile  lui  zilnice, 
Hajj-ul  nu  este  o  obligaţie  pentru  el.  Allah  Al-Muta'ali  (Preaînaltul)  spune  în  Coranul  cel 
Glorios: 

/v 

„In  ea  sunt  semne  limpezi,  [printre  care]  locul  unde  a  stat  Avraam,  iar  acela  care 
intră  în  ea  este  în  siguranţă.  Este  o  datorie  a  oamenilor  faţă  de  Allah  [să  împlinească] 
Pelerinajul  la  această  Casă,  dacă  au  mijloacele  pentru  aceasta.  Cât  despre  aceia  care 
tăgăduiesc,  Allah  nu  are  nevoie  de  aceste  lumi.”  [Coran,  3:97] 

Hajj-ul  este  o  reuniune  Islamică  mai  mare.  Musulmanii  din  toate  colţurile  lumii  vin  să 
se  întâlnească  în  acelaşi  loc  şi  în  acelaşi  moment;  toţi  invocând,  pomenind  şi  lăudând  pe 
acelaşi  Rabb  (Domn),  îmbrăcând  aceleaşi  haine,  realizând  aceleaşi  ritualuri  şi  recitând  aceeaşi 
suplicaţie: 

Labbaika  Allahumma  labbaik  labbaika  la  sharika  laka  labbaik  innal  hamda  uan 
ni’mata  laka  ual  mulk  la  sharika  lak. 

(Răspund  chemării  Tale,  o,  Allah!  Răspund  chemării  Tale  şi  mă  supun  poruncilor 
Tale,  Tu  nurenetrap  ia.  elaT  iirămehc  dnupsăR!  nivuc  es  iŢ  ei Ţ  aeraroda  iş  avals  ătaoT!  A  Ta 
esteaerinăpătS,  şe  uTti  Cel  fără  egal  şi  nu  ai  parteneri!) 

Nu  există  nicio  diferenţă  între  bogaţi  şi  săraci,  albi  şi  negri,  arabi  şi  nearabi;  toţi  sunt  la 
fel  în  faţa  lui  Allah.  Nu  există  nicio  diferenţă  între  ei  în  afară  de  evlavie  (taqua).  Hajj-ul  este 
un  act  de  adorare  care  pune  accentul  pe  frăţia  între  toţi  musulmanii  şi  pe  unitatea  speranţelor 
şi  sentimentelor  acestora. 


•  Stâlpii  credinţei  (Iman) 

1)  Credinţa  în  Allah 

Credinţa  în  Allah  reprezintă  convingerea  că  nu  există  nicio  Divinitate  adevărată  care 
să  merite  să  fie  adorată  în  afară  de  El.  Este  convingerea  că  El  este  Creatorul  a  tot  ceea  ce 
există  şi  că  El  dispune  de  creaţia  Lui  cum  doreşte.  Nimic  nu  există  fără  Voia  Lui  şi  nimic  nu 
se  întâmplă  în  afară  de  ceea  ce  El  doreşte.  Allah  Al-’Alaa  (Preaînaltul)  spune  în  Coranul  cel 
Nobil: 

„Domnul  vostru  este  Allah,  care  a  creat  cerurile  şi  Pământul  în  şase  zile,  iar  apoi 
s-a  aşezat  pe  Tron.  El  face  ca  noaptea  să  învăluie  ziua,  urmându-i  degrabă.  [El  a  creat] 
Soarele,  Luna  şi  stelele  supuse  poruncii  Sale.  Şi  nu  este  decât  a  Lui  înfăptuirea  şi 
stăpânirea.  Binecuvântat  este  Allah,  Domnul  lumilor!”  [Coran,  7:54] 


Allah  nu  are  niciun  asociat;  El  este  Unicul  Creator,  Cel  care  furnizează  provizia  şi  Cel 
care  dispune  cum  îi  place  de  chestiunile  creaţiei  Sale: 

„Spune:  «într-adevăr,  Rugăciunea  mea,  actele  mele  de  devoţiune,  viaţa  mea  şi 
moartea  mea  îi  aparţin  lui  Allah,  Stăpânul  lumilor!  ~  El  nu  are  niciun  asociat!  Astfel  mi 
s-a  poruncit  şi  eu  sunt  primul  dintre  musulmani!»”  [Coran,  6:162-163] 

Allah  nu  are  nici  parteneri  în  adorare,  doar  Allah,  Unicul,  trebuie  să  fie  adorat: 

„Şi  Noi  nu  am  trimis  înaintea  ta  niciun  Profet  fără  să  nu-i  revelăm  lui:  «Nu  există 
altă  Divinitate  în  afară  de  Mine,  deci  adoraţi-Mă  pe  Mine!»”  [Coran,  21:25] 

Nimeni  şi  nimic  nu  îi  este  egal  în  Numele  şi  Atributele  Lui: 

„Ale  lui  Allah  sunt  Numele  cele  mai  frumoase!  Chemaţi-L  cu  ele  şi  depărtaţi-vă 
de  aceia  care  schimonosesc  Numele  Lui!  Ei  vor  fi  răsplătiţi  după  ceea  ce  fac.”  [Coran, 
7:180] 

Această  credinţă  înseamnă  că  doar  El  are  dreptul  de  a  fi  adorat  şi  nimeni  nu  mai 
posedă  acest  drept.  Nu  trebuie  să  se  depindă  de  nimeni  în  afară  de  El,  Rugăciunile  trebuie  să 
fie  adresate  doar  Lui.  Allah  este  Unicul  care  merită  toate  actele  de  adorare,  fără  excepţie. 

Această  doctrină  implică,  de  asemenea,  că  Allah  Al-’Alaa  (Preaînaltul)  are  cele  mai 
frumoase  şi  înalte  Nume  şi  Atribute.  Noi  trebuie  să  credem  în  ele  fără  să  le  negăm  şi  să 
interpretăm  greşit  semnificaţiile  lor.  Departe  este  El  de  orice  imperfecţiune: 

„Nu  este  nimic  asemenea  cu  El.  El  este  As-Sami',  Al-Basir  [Cel  care  Aude  Totul  şi 
Cel  care  Vede  Totul].”  [Coran,  42:11] 


2)  Credinţa  în  îngerii 

Musulmanul  trebuie  să  credă  că  îngerii  (Pacea  lui  Allah  fie  asupra  lor!)  fac  parte  din 
creaţia  lui  Allah.  Nimeni  nu  ştie  numărul  lor  în  afară  de  El.  Ei  fac  parte  din  lumea  invizibilă  şi 
Allah  Al-’Alaa  (Preaînaltul)  i-a  creat  pentru  ca  să-L  adore  şi  să-L  asculte: 

„Mesia  nu  se  va  dezice  niciodată  de  a  fi  rob  al  lui  Allah  şi  nici  îngerii  apropiaţi, 
iar  acela  care  se  dezice  de  la  slujirea  Lui  şi  se  arată  trufaş  îi  va  aduna  El  laolaltă.” 
[Coran,  4:172] 

Allah  le-a  atribuit  îngerilor  (Pacea  lui  Allah  fie  asupra  lor!)  funcţii  specifice  şi  ei 
trebuie  să  îndeplinească  ceea  ce  Allah  Al-Muta'ali  (Preaînaltul)  le  porunceşte: 

„O,  voi  cei  care  credeţi!  Păziţi-vă  pe  voi  înşivă  şi  familiile  voastra  de  un  Foc  ale 
cărui  vreascuri  sunt  oamenii  şi  pietrele  şi  peste  care  sunt  îngeri  neînduplecaţi  şi  aspri, 
care  nu  se  răzvrătesc  împotriva  lui  Allah  în  ceea  ce  le  porunceşte  şi  care  fac  ceea  ce  li  se 
porunceşte.”  [Coran,  66:6] 

îngerii  (Pacea  lui  Allah  fie  asupra  lor!)  nu  sunt  asociaţi,  nici  rivali,  nici  fii  ai  lui  Allah, 
şi  musulmanul  trebuie  să  îi  respecte  şi  să-i  iubească: 


„Ei  zic:  «Cel  Milostiv  Şi-a  luat  un  fiu!»  Mărire  Lui!  însă  ei  nu  sunt  decât  nişte 
robi  ţinuţi  în  cinste.  ~  Ei  nu  I-o  iau  înainte  cu  vorba  şi  ei  purced  numai  după  porunca 
Lui.”  [Coran,  21:26-27] 

Allah  Al-Muta'ali  (Preaînaltul)  ne-a  informat  despre  numele  şi  activităţile  câtorva 
dintre  ei  şi  despre  alţii  nu  ne-a  informat.  Trebuie  să  credem  în  toţi. 


3)  Cedinţa  în  Cărţile  revelate  de  Allah 

Este  credinţa  că  Allah  a  revelat  Cărţile  Trimişilor  Săi  pentru  ca  ei  să  le  transmită. 
Aceste  Cărţi  conţin  adevărul  care  provine  de  la  El;  nu  conţin  nicio  falsitate.  Toate  aceste  Cărţi 
invită  persoanele  să  creadă  în  Unicitatea  lui  Allah  şi  în  faptul  că  El  este  Creatorul  şi  Stăpânul 
(creaţiei  Sale).  Lui  îi  aparţin  Atributele  şi  Numele  cele  mai  frumoase.  Câteva  dintre  aceste 
Cărţi  sunt  următoarele: 

•  Foile  lui  Ibrahim  -  Avraam  -  şi  Musa  -  Moise  (Pacea  lui  Allah  fie  asupra 
lor!):  Coranul  oferă  un  scurt  comentariu  despre  doctrina  fundamentală  pe  care  o  conţin  aceste 
Scripturi: 

„Sau  oare  i  s-a  vestit  lui  ce  se  află  în  foile  lui  Moise  ~  Şi  ale  lui  Avraam,  care  şi-a 
ţinut  cu  credinţă  [făgăduinţa  lui  de  a  transmite]  ~  Că  niciun  suflet  nu  va  purta  povara 
altuia  ~  Şi  că  omul  nu  va  dobândi  decât  [rodul]  celor  pe  care  le-a  agonisit  ~  Şi  că 
agoniseala  lui  se  va  vedea,  ~  Iar  apoi  va  primi  pentru  ea  răsplata  cuvenită?  ~  Şi  că  la 
Domnul  tău  este  întoarcerea.”  [Coran,  53:36-42] 

•  At-Tawrah  (Tora):  Este  Cartea  Sfântă  pe  care  Allah  i-a  revelat-o  Profetului  Moise 
(Pacea  lui  Allah  fie  asupra  sa!): 

„Noi  am  pogorât  Tora,  în  care  este  călăuzire  dreaptă  şi  lumină.  După  ea  judecă 
Profeţii  cei  supuşi  Voinţei  lui  Allah,  rabinii  şi  învăţaţii,  pentru  cei  care  s-au  iudaizat, 
căci  lor  li  s-a  încredinţat  spre  păstrare  Scriptura  lui  Allah  şi  ei  sunt  martori  pentru  ea. 
Ci  nu  vă  temeţi  de  oameni,  ci  temeţi-vă  de  Mine.  Şi  nu  vindeţi  Semnele  Mele  pentru  un 
preţ  de  nimic.  Iar  aceia  care  nu  judecă  după  ceea  ce  a  pogorât  Allah,  aceia  sunt 
necredincioşi.”  [Coran,  5:441 

•  Az-Zabur  (Psalmii):  Este  Cartea  revelată  Profetului  Dawud  (David  -  Pacea  lui 
Allah  fie  asupra  sa!): 

„...  şi  i-am  dat  lui  David  Psalmii.”  [Coran,  4:163] 

•  Injil  (Evanghelia):  Este  Cartea  revelată  Profetului  Isa  (Isus  -  Pacea  lui  Alalh  fie 
asupra  sa!): 

„Şi  l-am  trimis  Noi,  după  ei,  pe  Isus,  fiul  Măriei,  întărind  [Tora]  care  se  afla 
dinaintea  lui  şi  i-am  dat  lui  Evanghelia,  în  care  este  călăuzire  şi  lumină,  întărind  Tora 
care  se  afla  dinaintea  lui  şi  drept  călăuzire  şi  îndemnare  pentru  cei  cucernici.”  [Coran, 
5:46] 

Musulmanul  trebuie  să  creadă  în  toate  Cărţile  Cereşti  şi  în  faptul  că  acestea  provin  de 
la  Allah.  Nu  este  corect  ca  musulmanul  să  îndeplinească  legile  lor,  pentru  că  aceste  cărţi  au 


fost  revelate  unor  comunităţi  specifice,  din  epoci  definite.  I  se  atribuie  lui  Isa  (Isus  -  Pacea  lui 
Allah  fie  asupra  sa!)  că  a  spus  în  Biblie: 

„Am  fost  trimis  doar  oilor  pierdute  ale  fiilor  lui  Israel.”  {Matei,  15:24) 

Coranul  infonnează  despre  câteva  subiecte  care  au  fost  revelate  în  Tora  şi  Evanghelie; 
precum  cazul  misiunii  lui  Mohammed  (Pacea  şi  binecuvântarea  lui  Allah  fie  asupra  sa!): 

iar  îndurarea  Mea  cuprinde  toate  lucrurile.  Şi  Eu  voi  prescrie  pentru  aceia 
care  au  frică  şi  achită  Dania  [Az-Zakat\  şi  cei  care  cred  în  semnele  Noastre,  ~  Pentru 
aceia  care  îl  urmează  pe  Trimis,  Profetul  neînvăţat,  despre  care  află  scris  la  ei  în  Tora  şi 
în  Evanghelie.  El  le  porunceşte  ceea  ce  este  bine  şi-i  opreşte  de  la  ceea  ce  este  urât,  le 
îngăduie  lor  bunătăţile  şi  le  opreşte  lor  pe  cele  necurate  şi-i  uşurează  pe  ei  de  povara  lor 
şi  de  lanţurile  care  au  fost  asupra  lor.  Cei  ce  cred  în  el  şi  îl  susţin  şi  îl  ajută  şi  urmează 
lumina  care  a  fost  pogorâtă  cu  el,  aceia  vor  fi  izbânditori.”  [Coran,  7:156-157] 

•  Coranul  cel  Nobil:  Este  Cuvântul  lui  Allah,  pe  care  Jibril  -  îngerul  Gabriel,  Pacea 
lui  Allah  fie  asupra  sa,  l-a  transmis  Profetului  Mohammed  (Pacea  şi  binecuvântarea  lui  Allah 
fie  asupra  sa!).  Este  Cartea  care  abrogă  toate  Cărţile  anterioare.  A  fost  revelată  pentru  toată 
umanitatea,  de  aceea  aceasta  trebuie  să  creadă  în  ea  (Coran),  în  cine  a  transmis-o 
(Mohammed)  şi  în  religia  (Islam)  pe  care  a  adus-o. 


4)  Credinţa  în  Trimişii  lui  Allah 

Implică  convingerea  că  Allah  i-a  ales  pe  cei  mai  buni  dintre  oameni  pentru  ca  aceştia 
să  fie  trimişi  cu  legislaţii  specifice  pentru  comunităţi  determinate.  Ei  invitau  oamenii  la 
adorarea  lui  Allah  şi  la  ascultarea  Lui,  Unicul.  învăţau  Din-ul  Lui  şi  Tawhid-ul  Lui.  Allah  le- 
a  poruncit  Trimişilor  Lui  (Pacea  lui  Allah  fie  asupra  lor!)  să  transmită  Mesajul  Lui 
comunităţilor  lor  pentru  ca  acestea  să  nu  aibă  niciun  argument  pentru  a  se  apăra. 

De  asemenea,  Allah  i-a  ales  dintre  oameni  pe  Profeţi  pentru  a  confirma  Legislaţia  şi 
Din-ul  pe  care  Trimişii  anteriori  le  difuzaseră.  Allah  a  trimis  mulţi  Profeţi  şi  Trimişi  (Pacea 
lui  Allah  fie  asupra  lor!)  şi  doar  El  cunoaşte  numărul  lor  exact.  Allah  Al-’Alaa  (Preaînaltul) 
spune  în  Coranul  cel  Glorios: 

„Noi  am  trimis  Trimişi  şi  mai  înainte  de  tine.  Despre  unii  dintre  ei  ţi-am  povestit, 
iar  despre  alţii  dintre  ei  nu  ţi-am  povestit.”  [Coran,  40:78] 

Trebuie  să  credem  în  ei  toţi  şi  în  faptul  că  au  fost  fiinţe  umane;  şi  nu  fiinţe 
supranaturale.  Allah  Al-Muta'ali  (Preaînaltul)  spune: 

„Noi  am  trimis  înainte  de  tine  decât  numai  bărbaţi  cărora  le-am  revelat. 

/v 

Intrebaţi-i  pe  oamenii  Cărţii  (evreii  şi  creştinii)  dacă  voi  nu  ştiţi!  ~  Noi  nu  i-am  făcut  pe 
ei  nişte  trupuri  care  nu  mănâncă  hrană  şi  ei  nu  au  fost  veşnici.”  [Coran  21:7-8] 

Allah  Al-’Alaa  (Preaînaltul)  spune  despre  Profetul  Isus  (Pacea  lui  Allah  fie  asupra  sa!) 
în  Coranul  cel  Sfânt: 

„Mesia,  fiul  Măriei,  nu  este  decât  un  Trimis,  asemenea  Trimişilor  de  dinainte  de 
el,  iar  mama  Iui  este  o  femeie  cu  evlavie  adevărată.  Amândoi  mâncau  bucate  [de  rând]. 


Priveşte  ce  semne  învederate  le  trimitem  Noi  şi  apoi  priveşte  cum  sunt  ei  îndepărtaţi  [de 
la  ele].”  [Coran,  5:75] 

Trebuie  să  credem  în  toţi  şi  în  fiecare  dintre  ei  şi  dacă  negăm  pe  unul  dintre  ei  se  cade 
în  necredinţă.  Allah  Al-'Aziz  (Cel  Atotputernic)  spune  în  Coranul  cel  Glorios: 

„Aceia  care  nu  cred  în  Allah  şi  în  Trimişii  Săi  şi  vor  să-L  separe  pe  Allah  de 
Trimişii  Săi,  zicând:  «Noi  credem  în  unii  dintre  ei,  dar  nu  credem  în  alţii.»  Şi  voiesc  să 
găsească  un  drum  de  mijloc,  ~  Aceia  sunt  în  adevăr  necredincioşi  şi  pentru  cei 
necredincioşi  am  pregătit  Noi  osândă  ruşinoasă.”  [Coran,  4:150-151] 

Primul  trimis  a  fost  Profetul  Nuh  (Noe  -  Pacea  lui  Allah  fie  asupra  sa!)  şi  ultimul  a 
fost  Profetul  Mohammed  (Pacea  şi  binecuvântarea  lui  Allah  fie  asupra  sa!). 


5)  Credinţa  în  Ziua  Judecăţii 

Această  înseamnă  credinţa  că  această  viaţă  lumească  se  va  termina.  Allah  Al-’Alaa 
(Preaînaltul)  spune: 

„Toţi  cei  care  sunt  pe  Pământ  vor  pieri.”  [Coran,  55:26] 

Această  credinţă  în  Ziua  Judecăţii  presupune: 

•  Credinţa  în  viaţa  din  Barzakh:  aceasta  este  viaţa  dintre  moarte  şi  Ziua  Judecăţii. 
Credinciosul  va  trăi  această  perioadă  cu  fericire,  în  timp  ce  necredinciosul  va  fi  pedepsit: 

„Focul  la  care  ei  vor  fi  expuşi  dimineaţa  şi  seara.  Iar  în  Ziua  când  va  sosi  Ceasul, 
[se  va  zice]:  «Faceţi  să  intre  clanul  lui  Faraon  la  osânda  cea  mai  aspră.»”  [Coran,  40:46] 

•  Credinţa  în  înviere:  Allah  Al-'Aziz  (Cel  Atotputernic)  îi  va  învia  pe  oameni  în 
Ziua  Judecăţii,  iar  atunci  ei  vor  fi  ca  atunci  când  au  fost  creaţi  (goi,  desculţi  şi  fără 
circumcizie): 

„Aceia  care  nu  au  crezut,  au  pretins  că  ei  nu  vor  mai  fi  înviaţi.  Spune:  «Ba  da!  Pe 
Domnul  meu!  Veţi  fi  voi  înviaţi  şi  apoi  vi  se  va  vesti  vouă  ceea  ce  aţi  făcut!  Şi  acesta  este 
un  lucru  uşor  pentru  Allah.»”  [Coran,  64:7] 

•  Credinţa  în  reuniune:  Allah  va  reuni  întreaga  creaţie  şi  o  va  face  să  dea  socoteală: 

„Şi  într-o  zi  vom  face  Noi  să  plece  munţii  din  loc  şi  vei  vedea  Pământul  neted  şi-i 
vom  aduna  pe  toţi,  fără  să  lăsăm  pe  niciunul  dintre  ei.”  [Coran,  18:47] 

•  Credinţa  că  ne  vom  prezenta  în  faţa  lui  Allah  Al-'Alaa  (Preaînaltul)  în  rânduri: 

„Şi  ei  vor  fi  aşezaţi  dinaintea  Domnului  tău  în  rând.  «Iată  că  aţi  venit  la  Noi 
precum  v-am  creat  pe  voi  dintru  întâi,  cu  toate  că  aţi  pretins  că  Noi  nu  vom  împlini 
făgăduinţa  Noastră!»”  [Coran,  18:48] 

•  Credinţa  că  părţile  corpului  nostru  vor  da  mărturie  de  ceea  ce  am  făcut: 

„Astfel  încât,  atunci  când  vor  ajunge  la  el,  vor  da  mărturie  împotriva  lor  urechile 
lor  şi  ochii  lor  şi  pieile  lor  pentru  ceea  ce  ei  au  săvârşit.  ~  Şi  vor  grăi  ei  către  pieile  lor: 
«De  ce  aţi  făcut  mărturie  împotriva  noastră?»,  iar  ele  vor  răspunde:  «Ne-a  făcut  să 


grăim  Allah  Cel  care  face  să  grăiască  toate  lucrurile.  El  v-a  creat  pe  voi  întâia  oară  şi  la 
El  veţi  fi  întorşi!  ~  Voi  nu  v-aţi  putut  ascunde,  ca  să  nu  dea  mărturie  împotriva  voastră 
urechile  voastre,  ochii  voştri  şi  pieile  voastre,  însă  voi  v-aţi  închipuit  că  Allah  nu  ştie 
multe  din  cele  pe  care  voi  le  săvârşiţi.»”  [Coran,  41:20-22] 

•  Credinţa  că  vom  fi  traşi  la  socoteală  pentru  faptele  noastre: 

„Şi  va  străluci  Pământul  în  Lumina  Domnului  său,  va  fi  aşezată  cartea  şi  vor  fi 
aduşi  Profeţii  şi  martorii  şi  se  va  face  judecată  între  ei  cu  dreptate  şi  ei  nu  vor  fi 
nedreptăţiţi.”  [Coran,  39:69] 

•  Credinţa  în  Sirat  (podul  peste  Infern)  şi  că  toţi  vom  trece  peste  el: 

„Şi  nu  se  află  nimeni  printre  voi  care  să  nu  treacă  pe  acolo.  Aceasta  este  o 
hotărâre  nestrămutată  a  Domnului  tău.”  [Coran,  19:71] 

•  Credinţa  că  acţiunile  noastre  vor  fi  cântărite:  Allah  îi  va  convoca  pe  oameni 
pentru  a  da  socoteală,  îi  va  răsplăti  pe  cei  care  au  crezut  şi  au  acţionat  cu  evlavie  şi  îi  va 
pedepsi  pe  necredincioşi  şi  pe  cei  care  au  făcut  rău: 

„în  Ziua  învierii,  Noi  vom  pune  balanţa  dreaptă  şi  niciun  suflet  nu  va  fi  urgisit 
câtuşi  de  puţin.  Şi  de  ar  fi  ceva,  chiar  şi  numai  cât  greutatea  unui  bob  de  muştar,  Noi  îl 
vom  aduce.  Şi  Noi  suntem  îndeajuns  ca  socotitori.”  [Coran,  21:47] 

•  Credinţa  în  Cartea  faptelor: 

„în  ce-1  priveşte  pe  cel  căruia  i  se  va  da  cartea  în  dreapta  sa,  ~  Cu  acela  se  va  face 
socoteală  uşoară  ~  Şi  el  se  va  întoarce  la  familia  sa  bucuros.  ~  însă  în  ce-1  priveşte  pe 
acela  căruia  cartea  i  se  va  da  prin  spatele  său,  ~  Acela  se  va  ruga  pentru  pieire  şi  va  arde 
în  flăcări.”  [Coran,  84:7-12] 

•  Credinţa  că  oamenii  vor  fi  recompensaţi  (cu  Paradisul)  şi  pedepsiţi  (cu 
Infernul): 

„Cei  care  nu  cred  dintre  oamenii  Cărţii,  ca  şi  idolatrii,  în  veci  vor  petrece  în 
Focul  Gheenei.  Aceştia  sunt  cei  mai  răi  dintre  toate  făpturile.  ~  Aceia  care  cred  şi 
împlinesc  fapte  bune,  aceia  sunt  cei  mai  buni  dintre  toate  făpturile.  ~  Răsplata  lor  de  la 
Domnul  lor  sunt  Grădinile  Edenului,  pe  sub  care  curg  pâraie,  şi  în  ele  vor  petrece 
veşnic,  căci  Allah  este  mulţumit  de  ei,  iar  ei  sunt  mulţumiţi  de  El.  Aceasta  va  fi  pentru 
cel  care  se  teme  de  Domnul  său.”  [Coran,  98:6-8] 

ic 

•  Credinţa  în  Hawd  ,  în  intervenţia  şi  în  tot  ceea  ce  Trimisul  lui  Allah  (Pacea  şi 
binecuvântarea  lui  Allah  fie  asupra  sa!)  ne-a  informat  în  legătură  cu  aceasta. 


6)  Credinţa  în  Qada  şi  Qadar  26 


15  Fântâna  pe  care  Allah  îl  va  da  Profetului  Muhammad  (Pacea  şi  binecuvântarea  lui  Allah  fie  asupra  lor  !),  cine 
va  bea  din  ea  nu  va  mai  simţi  sete  niciodată. 

26  Qada  şi  Qadar:  Aceste  două  cuvinte  în  limba  arabă  sunt  de  obicei  traduse  ca  „destin”  şi  „predestinare”. 
Multe  cuvinte  precum  acestea  traduse  conduc  la  o  înţelegere  eronată  a  conceptelor  la  care  se  referă.  De  aceea, 
este  mai  potrivit  să  fie  lăsate  aceste  termene  în  limba  arabă  pentru  a  fi  înţelese  în  forma  lor  adevărată. 


înseamnă  credinţa  că  Allah  Al-’Alaa  (Preaînaltul)  ştie  cum  vor  fi  lucrurile  şi  când  se 
vor  întâmpla,  înainte  ca  El  să  le  facă  să  se  întâmple.  Apoi  El  creează  ceea  ce  ştie  că  se  va 
întâmpla.  Tot  ceea  ce  se  petrece  provine  din  cunoştinţa,  puterea  şi  planul  Său.  Allah  Al- 
Muta'ali  (Preaînaltul)  spune: 

„Şi  Noi  am  creat  toate  lucrurile  bine  întocmite.”  [Coran,  54:49] 

Tot  ceea  ce  s-a  întâmplat  în  trecut,  ceea  ce  se  întâmplă  în  prezent  şi  ceea  ce  se  va 
întâmpla  în  viitor  este  cunoscut  de  Allah  Al-’Alaa  (Preaînaltul).  El,  Preaînaltul  şi  Preaslăvitul, 
face  să  se  întâmple  evenimentele  după  cum  îi  place  şi  în  măsura  corectă.  Trimisul  lui  Allah 
(Pacea  şi  binecuvântarea  lui  Allah  fie  asupra  sa!)  a  spus: 

„O  persoană  nu  este  musulmană  până  nu  crede  în  Qadar,  cu  cele  bune  şi  cele  rele 
ale  lui;  până  nu  va  şti  că  tot  ceea  ce  i  s-a  întâmplat  nu  ar  fi  putut  evita  niciodată  şi  că 
ceea  ce  nu  i  s-a  întâmplat  nu  i  s-ar  fi  putut  întâmpla  niciodată.”  (Tirmidhi) 

Această  credinţă  nu  contrazice  faptul  că  unul  trebuie  să  se  străduiască  pentru  a-şi 
atinge  ţelurile.  Spre  exemplu:  dacă  o  persoană  îşi  doreşte  un  fiu  trebuie  să  facă  anumite 
lucruri  pentru  a  obţine  aceasta.  După  ce  face  tot  ce  este  în  puterea  lui,  Allah  Al-Muta'ali 
(Preaînaltul)  îi  poate  acorda  persoanei  ceea  ce  a  cerut  sau  nu.  Motivul  acestui  lucru  este  că 
persoana  trebuie  să  înţeleagă  că  tot  ceea  ce  face  pentru  a-şi  atinge  ţelurile  nu  este  adevărata 
cauză  a  succesului  lui ;  mai  bine  spus  este  ceea  e  a  decretat  Allah  Al-'Alaa  (Preaînaltul). 
Aceste  „medii”  pentru  a  ne  atinge  scopurile  sunt  considerate  de  asemenea  parte  din  Qadar  lui 
Allah.  Profetul  (Pacea  şi  binecuvântarea  lui  Allah  fie  asupra  sa!)  a  fost  întrebat: 

,,«0,  Trimis  al  lui  Allah,  oare  versetele  şi  Rugăciunile  pe  care  le  recităm  şi 
medicamentele  pe  care  le  luăm  ne  fac  să  putem  renunţa  la  Qadar  al  lui  Allah?»  El  a  răspuns: 

«Acestea  fac  parte  din  Qadar  al  lui  Allah.»”  (Mustadrak  al-Hakim) 

Foamea,  setea,  frigul,  fac  parte  din  Qada  şi  Qadar.  Omul  caută  să  îşi  potolească 
foamea  cu  mâncare,  să  îşi  stingă  setea  cu  băutură  şi  să  se  protejeze  de  frig  îmbrăcându-se. 
Caută  să  se  apere  de  ceea  ce  era  scris  pentru  el  cu  privire  la  foame,  sete  şi  frig  cu  ceea  ce  era 
scris  pentru  el  cu  privire  la  mâncare,  băutură  şi  căldură  moderată.  Caută  să  înfrunte  un  Qadar 
cu  altul. 

Omul  trebuie  să  caute  toate  mediile  posibile  pentru  a-şi  atinge  obiectivul,  pentru  că  şi 
mediile  fac  parte  din  Qada  şi  Qadar.  Dacă  unul  este  mulţumit  cu  ceea  ce  Allah  Al-’Alaa 
(Preaînaltul)  a  scris  pentru  el,  va  găsi  pace  în  inima  lui  şi  confort  spiritual.  Fiind  satisfăcut  cu 
destinul  lui,  nu  este  loc  pentru  tensiune,  preocupări  sau  tristeţe.  Este  cunoscut  că  neliniştea 
inimii  conduce  la  anumite  boli.  A  avea  credinţa  corectă  în  ceea  ce  priveşte  destinul  previne  şi 
vindecă  aceste  boli.  Allah  Al-’Alaa  (Preaînaltul)  spune  în  Coranul  cel  Nobil: 

„Nicio  nenorocire  nu  se  îndreaptă  pe  Pământ  şi  nici  în  sufletele  voastre  fără  ca  ea 
să  nu  se  afle  într-o  carte,  înainte  ca  Noi  să  o  pricinuim.  Acesta  este  un  lucru  uşor  pentru 
Allah,  ~  Pentru  ca  voi  să  nu  fiţi  trişti  pentru  ceea  ce  aţi  pierdut  şi  nici  să  nu  vă  prea 
bucuraţi  pentru  ceea  ce  El  vă  dăruieşte.  Şi  Allah  nu-1  iubeşte  pe  cel  trufaş  şi  lăudăros.” 
[Coran,  57:22-23] 

Credinţa  în  Qada  şi  Qadar  stimulează  cunoaşterea  şi  explorarea  a  ceea  ce  Allah  Al- 
’Alaa  (Preaînaltul)  a  creat  în  acest  Univers.  Necazurile  şi  bolile  îi  motivează  pe  oameni  să 


caute  modul  de  vindecare  şi  aceasta  se  face  căutând  medicamentele  pe  care  Allah,  Preaînaltul, 
le-a  creat  în  acest  Univers. 

Uşurează  efectele  calamităţilor  înfruntate  de  oameni  şi  elimină  sentimentul  de 
nelinişte  pentru  cele  întâmplate.  Spre  exemplu:  dacă  cineva  pierde  bani  într-o  afacere,  aceasta 
este  considerată  o  greutate.  Dacă  această  greutate  continuă  cu  sentimentul  de  remuşcare  şi 
nelinişte,  ar  rezulta  două  greutăţi:  greutatea  pierderii  economice  şi  greutatea  produsă  de 
remuşcări  şi  nelinişte.  Dacă  unul  ar  crede  corect  în  conceptele  Qada  şi  Qadar,  ar  accepta  cele 
întâmplate  pentru  că  ar  şti  că  nu  le-ar  fi  putut  evita.  Profetul  (Pacea  şi  binecuvântarea  lui 
Allah  fie  asupra  sa!)  a  spus: 

,,«Ocupă-te  intens  de  ceea  ce  te  beneficiază  (ascultarea  de  Allah),  caută  ajutorul 
lui  Allah  şi  nu  te  descuraja.  Dacă  te  loveşte  o  calamitate  nu  spune  „Dacă  nu  aş  fi  făcut 
asta,  nu  s-ar  fi  întâmplat  cealaltă.”,  ci  spune  „Este  decretul  lui  Allah.  El  face  ceea  ce 
doreşte.”  Pentru  că,  în  caz  contrar,  ai  deschide  drum  acţiunilor  lui  Şeitan.»”  (Muslim) 

Unul  învaţă  să  depindă  şi  să  se  încreadă  mai  mult  în  Allah  Al-Muta'ali  (Preaînaltul)  şi 
să  nu  se  teamă  de  creaţie. 

Abdullah  ibn  Abbas  (Allah  să  fie  mulţumit  de  el!)  a  relatat: 

„Mă  aflam  în  spatele  Mesagerului  lui  Allah  (Pacea  şi  binecuvântarea  lui  Allah  fie 
asupra  sa!),  care  mi-a  spus:  «Vă  voi  învăţa  câteva  cuvinte,  care  vă  vor  ajuta:  protejaţi 
Cuvintele  lui  Allah  şi  El  vă  va  proteja  pe  voi.  Păziţi  ceea  ce  Allah  v-a  poruncit  şi  El  se  va 
afla  în  faţa  voastră.  Dacă  cereţi  ceva,  atunci  cereţi  de  la  Allah,  iar  dacă  veţi  căuta  ajutor, 
atunci  căutaţi  ajutor  la  Allah  şi  să  ştiţi  că  şi  dacă  întreaga  lume  şi-ar  dori  să  vă  ajute, 
aceasta  nu  va  putea  să  vă  ajute  decât  în  chestiunile  în  care  Allah  a  stabilit  acest  lucru 
dinainte.  De  asemenea,  dacă  întreaga  lume  doreşte  să  vă  facă  un  rău,  acesta  nu  vă  va 
atinge,  cu  excepţia  a  ceea  ce  Allah  a  stabilit  aceasta  dinainte.  Calemurile  au  fost  ridicate, 
iar  sulurile  s-au  uscat.»”  (Tirmidhi) 

Credinţa  în  Qadar  nu  este,  cum  ar  putea  crede  cineva  în  mod  eronat,  că  unul  trebuie  să 
se  încreadă  în  Allah  Al-Muta'ali  (Preaînaltul)  fără  să  facă  ceea  ce  corespunde  pentru  obţinerea 
de  rezultate,  pentru  că  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  i-a 
răspuns  unei  persoane  care  l-a  întrebat: 

„«Trebuie  să  îmi  leg  cămila  şi  să  mă  încred  în  Allah  sau  să  îmi  las  cămila  liberă  şi  să 
mă  încred  în  Allah?»  Profetul  (Pacea  şi  binecuvântarea  lui  Allah  fie  asupra  sa!)  a  răspuns: 

«Leag-o  şi  încrede-te  în  Allah.»”  (Tirmidhi) 

Profetul  Mohammed  (Pacea  şi  binecuvântarea  lui  Allah  fie  asupra  sa!)  a  mai  spus,  de 
asemenea: 

„Pe  Cel  în  Mâinile  Căruia  se  află  sufletul  meu,  dacă  unul  dintre  voi  taie  lemne  şi 
le  cară  apoi  în  spinare  pentru  a  le  vinde,  ar  fi  mai  bine  pentru  el  decât  să  ceară  bani, 
pentru  că  i  se  poate  da  sau  nu.”  (Bukhari) 


Cine  este  Trimisul  Islamului? 


El  este  Mohammed  ibiT7  Abdullah  (Pacea  şi  binecuvântarea  lui  Allah  fie  asupra  sa!), 
ultimul  dintre  Trimişi.  Allah  Al-Muta'ali  (Preaînaltul)  spune  în  Coranul  cel  Nobil: 

„Mohammed  nu  este  tată  niciunuia  dintre  bărbaţii  voştri,  ci  el  este  Trimisul  lui 
Allah  şi  încheietorul  Profeţilor  şi  Allah  este  Atoateştiutor.”  [Coran,  33:40] 

Allah  Al-'Aziz  (Cel  Atotputernic)  nu  l-a  trimis  doar  ca  Mesager  pentru  poporul  arab, 
ci  pentru  întreaga  umanitate,  după  cum  ni  se  spune  în  Coranul  cel  Glorios: 

„Şi  Noi  nu  te-am  trimis  decât  ca  vestitor  şi  prevenitor  pentru  toată  lumea,  însă 
cei  mai  mulţi  dintre  oameni  nu  ştiu.”  [Coran,  34:28] 

Allah,  Preaînaltul  şi  Preaslăvitul,  l-a  trimis  pentru  ca  toată  creaţia  să  poată  obţine 
adevărata  fericire,  pentru  a  ne  arăta  drumul  bunătăţii  şi  a  fericirii  şi  pentru  a  ne  avertiza  despre 
falsitate  şi  rău.  în  Coranul  cel  Sfânt  găsim: 

„Şi  Noi  nu  te-am  trimis  decât  ca  o  îndurare  pentru  lumi.”  [Coran,  21:107] 

Chiar  şi  înainte  de  a  primi  revelaţia,  Mohammed  (Pacea  şi  binecuvântarea  lui  Allah  fie 
asupra  sa!)  era  cunoscut  între  consătenii  lui  ca  fiind  „demn  de  încredere”,  de  aceea  îi  înmânau 
bunurile  lor  atunci  când  călătoreau.  Era,  de  asemenea,  numit  „cel  sincer”,  datorită  sincerităţii 
pe  care  toţi  au  găsit-o  în  el.  Niciodată  nu  a  minţit,  trădat  sau  înşelat.  Trimisul  lui  Allah  (Pacea 
şi  binecuvântarea  lui  Allah  fie  asupra  sa!)  întotdeauna  dorea  binele  celorlalţi. 

Mohammed  (Pacea  şi  binecuvântarea  lui  Allah  fie  asupra  sa!)  a  primit  prima  revelaţie 
la  vârsta  de  40  de  ani  şi  în  primul  moment  a  simţit  frică  de  cele  petrecute,  dar  când  a  informat- 
o  pe  soţia  lui,  Khadijah  (Allah  să  fie  mulţumit  de  ea!),  aceasta  i-a  spus: 

„Sigur  că  nu!  Pe  Allah!  Tu  menţii  relaţii  bune  cu  rudele  tale,  îi  ajuţi  pe  săraci  şi 
nevoiaşi,  îi  primeşti  cu  generozitate  pe  invitaţii  tăi  şi  îi  sprijini  pe  cei  care  merită  dintre 
cei  loviţi  de  nenorociri.”  (Bukhari) 

După  aceasta,  el  (Pacea  şi  binecuvântarea  lui  Allah  fie  asupra  sa!)  a  rămas  timp  de  13 
ani  în  Mecca,  invitând  persoanele  să  creadă  în  adevăratul  monoteism.  Apoi  a  emigrat  până  la 
Medina  şi  i-a  invitat  pe  locuitorii  de  acolo  la  Islam  şi  aceştia  l-au  acceptat.  Acolo,  Allah  Al- 
’Alaa  (Preaînaltul)  i-a  revelat  legislaţiile  restante  ale  Din-ului.  Opt  ani  mai  târziu,  s-a  întors  şi 
a  cucerit  Mecca. 

El  a  murit  la  vârsta  de  63  de  ani,  după  ce  Allah  Al-Muta'ali  (Preaînaltul)  i-a  revelat 
întregul  Coran.  Au  fost  completate  şi  perfecţionate  toate  preceptele  Din-ului  şi  comunitatea 
arabă  a  acceptat  Islamul.  Profetul  (Pacea  şi  binecuvântarea  lui  Allah  fie  asupra  sa!)  a  fost  cel 
mai  complet  în  ceea  ce  priveşte  respectul  pentru  creaţia  lui  Allah. 


•  Ce  se  spune  despre  Profetul  Mohammed  (Pacea  şi  binecuvântarea 
lui  Allah  fie  asupra  sa!) 


O 


Ibn  înseamnă  fiul  lui 


Poetul  german,  Goethe,  a  spus: 

„Am  căutat  în  istorie  un  om  complet  şi  l-am  găsit  în  Mohammed.  ” 

Annie  Besant,  în  „  Viaţa  şi  învăţăturile  lui  Mohammed” ,  a  spus: 

„Este  imposibil  pentru  oricine  studiază  viaţa  şi  caracterul  acestui  mare  Profet  al 
Arabiei,  care  ştie  cum  a  trăit  şi  învăţat,  să  nu  simtă  admiraţie  pentru  acest  om  puternic,  unul 
dintre  marii  Trimişi  ai  Supremului.  Mulţi  se  vor  simţi  familiarizaţi  cu  ceea  ce  spun  şi  cred  că 
şi  eu  însămi,  de  fiecare  dată  când  voi  reciti  ceea  ce  am  scris,  voi  simţi  o  nouă  formă  de 
admiraţie  şi  o  nouă  senzaţie  de  reverenţă  spre  acest  mare  maestru  arab.  ” 


Ce  este  Coranul? 


Coranul  este  Cuvântul  lui  Allah  pe  care  îngerul  Jibril  (Pacea  lui  Allah  fie  asupra 
sa!)  l-a  transmis  Profetului  Mohammed  (Pacea  şi  binecuvântarea  lui  Allah  fie  asupra  sa!). 
Coranul  este  diferit  de  celelalte  Cărţi  Cereşti  în  următoarele  sensuri: 

•  Este  ultima  Carte  Cerească  revelată  şi,  pentru  acest  motiv,  Allah  Al-Alaa 
(Preaînaltul)  a  promis  să  îl  protejeze  de  orice  denaturare  până  în  Ziua  Judecăţii.  Trebuie  să 
credem  că  Allah  Al-’Alaa  (Preaînaltul)  a  conservat  Coranul  de  orice  denaturare,  alterare, 
adăugare  sau  deteriorare,  după  cum  ne  spune: 

„într-adevăr,  Noi  am  pogorât  Coranul  şi  Noi  îi  vom  fi  păzitori.”  [Coran,  15:9] 

•  Recitarea  lui  este  un  act  de  adorare  şi  este,  de  asemenea,  una  dintre  modalităţile 
prin  care  Allah  Al-'Aziz  (Cel  Atotputernic)  îl  conservă.  Profetul  (Pacea  şi  binecuvântarea  lui 
Allah  fie  asupra  sa!)  a  spus: 

„Cine  citeşte  o  literă  din  Cartea  lui  Allah  are  (consemnată)  pentru  ea  o  faptă 
bună,  iar  pentru  acea  faptă  bună  încă  zece  asemenea  ei;  nu  spun  că  «alif,  lam,  mim» 
sunt  o  singură  literă,  ci  «alif»  o  literă  (de  sine  stătătoare),  «lam»  o  literă,  iar  «mim»  alta 
literă.”  (Tirmidhi) 

Memorarea  lui  este,  de  asemenea,  un  act  de  adorare.  Profetul  (Pacea  şi  binecuvântarea 
lui  Allah  fie  asupra  sa!)  a  spus: 

„Acela  care  nu  memorează  ceva  din  Coran  este  ca  o  casă  abandonată.” 

Trebuie  să  îi  acordăm  importanţa  cuvenită,  să-l  învăţam,  să-i  punem  în  practică 
învăţăturile  şi  să  îi  învăţăm  şi  pe  alţii  din  el  şi  toate  acestea  sunt  considerate  acte  de  adorare. 
Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Cel  mai  bun  dintre  voi  este  acela  care  învaţă  Coranul  şi  îi  învaţă  şi  pe  alţii  din 
el.”  (Bukhari) 

•  Coranul  cuprinde  toate  preceptele  de  care  are  nevoie  societatea  pentru  a  trăi  în 
armonie  şi  pentru  a  obţine  prosperitatea.  Allah  Al-Muta'ali  (Preaînaltul)  spune  în  Coranul 
cel  Glorios: 


Şi  Noi  ţi-am  trimis  ţie  Cartea  (Coranul)  ca  tâlcuire  pentru  toate  lucrurile, 
călăuză,  îndurare  şi  bună  vestire  pentru  musulmani.”  [Coran,  16:89] 

•  Coranul  face  cunoscută  o  parte  din  istoria  Profeţilor  şi  a  Trimişilor  (Pacea  lui 
Allah  fie  asupra  lor!)  şi  ceea  ce  s-a  întâmplat  între  ei  şi  comunităţile  lor  de  la  Adam  (Pacea  lui 
Allah  fie  asupra  lui!)  până  la  Mohammed  (Pacea  şi  binecuvântarea  lui  Allah  fie  asupra  sa!). 

•  Coranu  a  fost  revelat  pentru  toată  umanitatea  pentru  a  obţine  o  viaţă  în  pace  şi 
fericire  şi  pentru  a-i  scoate  pe  oameni  din  întunericul  necredinţei  la  lumina  Islamului.  Allah 
Al-Wahid  (Unicul)  spune  în  Coranul  cel  Nobil: 

„Alif-Lam-Ra.28  [Aceasta  este]  o  Carte  pe  care  Noi  ţi-am  pogorât-o  pentru  ca  tu 
să-i  scoţi  pe  oameni  din  întuneric  la  lumină  -  cu  voia  Domnului  lor  -  pe  drumul  Celui 
Puternic  [şi]  Vrednic  de  Laudă  [Al-'Aziz,  Al-Hamid].)  (14:1) 


•  Ce  se  spune  despre  Coran 

Maurice  Bucaille  a  spus  în  cartea  lui  „  Coranul  şi  ştiinţa  modernă 

,,0  analiză  complet  obiectivă  a  lui  (a  Coranului)  în  lumina  ştiinţei  moderne,  ne 
conduce  la  recunoaşterea  acordului  dintre  cele  două,  cum  a  mai  fost  pomenit  în  alte  ocazii. 
Ne  face  să  ne  gândim  că  este  de  neconceput  ca  un  bărbat  din  timpul  lui  Mohammed  să  fi  fost 
autorul  unor  asemenea  declaraţii,  din  cauza  ştiinţei  care  exista  lîn  acea  perioadă.  Aceste 
consideraţii  sunt  parte  din  ceea  ce  pune  Revelaţia  Coranică  într-un  loc  unic  şi  îi  forţează  pe 
oamenii  de  ştiinţă  imparţiali  să  admită  incapacitatea  lor  de  a  proporţiona  şi  explica  aceste 
teme  doar  după  noţiunile  de  bază  materialiste.  ” 


Islamul  şi  ştiinţa 


CvedillţU  Islamică  îi  stimulează  pe  adepţii  lui  să  obţină  ştiinţa  şi  să  respingă 
ignoranţa.  Allah  Al-’Alaa  (Preaînaltul)  spune  în  Coranul  cel  Glorios: 

Spune:  «Oare  sunt  egali  cei  care  ştiu  cu  aceia  care  nu  ştiu?»”  [Coran,  39:9] 

De  asemenea,  în  Coranul  cel  Sfânt  mai  găsim: 

Şi  Allah  îi  va  ridica  cu  [câteva]  trepte  pe  aceia  care  cred  dintre  voi  şi  pe  aceia 
cărora  li  s-a  dat  ştiinţa...”  [Coran,  58:11] 

Stimulează,  de  asemenea,  căutarea  creşterii  cunoaşterii: 

„...  Şi  spune:  «Doamne,  sporeşte-mi  mie  ştiinţa!»”  [Coran,  20:114] 


28  Doar  Allah  cunoaşte  semnificaţia  exactă  a  acestor  litere 


Islamul  oferă  o  mare  importanţă  înţelepţilor  şi  îi  consideră  ca  pe  o  mare  ierarhie. 
Profetul  (Pacea  şi  binecuvântarea  lui  Allah  fie  asupra  sa!)  ne-a  vorbit  despre  virtuţile  lor 
atunci  când  a  spus: 

„Nu  este  dintre  ai  noştri29  cine  nu  îi  respectă  pe  bătrânii  noştri,  nu  are  milă  de  cei 
mici  şi  nu  recunoaşte  drepturile  învăţaţilor  noştri.”  (Ahmad) 

Este  inclusă  şi  străduinţa  de  a  căuta  ştiinţa,  de  a  învăţa  şi  de  a-i  învăţa  şi  pe  aşţii  şi 
toate  acestea  contribuie  la  obţinerea  Paradisului.  Trimisul  lui  Allah  (Pacea  şi  binecuvântarea 
lui  Allah  fie  asupra  sa!)  a  spus: 

„Oricui  păşeşte  pe  o  cale  pentru  a  căuta  cunoaşterea,  Allah  îi  va  uşura  calea  spre 
Paradis.  Niciun  grup  de  oameni  nu  se  adună  într-o  moschee  pentru  a  recita  şi  a  studia 
Cartea  lui  Allah  fără  ca  liniştea  şi  Pacea  să  coboare  asupra  lor,  aceştia  sunt  învăluiţi  cu 
milă,  îngerii  îi  înconjoară  iar  Allah  îi  menţionează  pe  cei  prezenţi  cu  El.  Oricui  face 
fapte  care  îl  împiedică  (de  la  a  obţine  Paradisul),  nici  chiar  familia  lui  nu  îi  ca  fi  de  folos 
(în  Ziua  Judecăţii).”  (Muslim) 


Islamul  şi  averea 


s\ 

In  Islam,  concepţia  cu  privire  la  avere  este  aceea  că  aceasta  în  aparţine  lui  Allah  Ar- 
Razzaq  (înzestrătorul),  Care  ne-a  încredinţat-o.  Este  o  responsabilitate,  trebuie  să  fie  obţinută 
legal  şi  cheltuită  după  cum  permite  Islamul.  Profetul  (Pacea  şi  binecuvântarea  lui  Allah  fie 
asupra  sa!)  a  spus: 

„Robul  nu  va  putea  face  un  pas  în  Ziua  Judecăţii  fără  să  dea  socoteală  despre: 
timpul  lui  şi  cum  l-a  folosit,  ştiinţa  lui  şi  cum  a  folosit-o,  banii  lui  şi  cum  i-a  obţinut  şi 
cheltuit  şi  tinereţea  lui  şi  cum  a  petrecut-o.”  (Tirmidhi) 

Islamul  ne  stimulează  să  căutăm  bogăţiile  pentru  a  le  cheltui  pentru  noi  şi  aceia  de  care 
suntem  responsabili  şi  pentru  bunăstarea  chestiunilor  acestei  lumi.  Sunt,  de  asemenea,  o 
modalitate  pentru  a  obţine  recompensa  lui  Allah  Al-’Alaa  (Preaînaltul),  dacă  sunt  folosite  aşa 
pentru  a  îi  aduce  mulţumire  Lui,  preaînaltul  şi  Preaslăvitul.  Profetul  (Pacea  şi  binecuvântarea 
lui  Allah  fie  asupra  sa!)  a  spus: 

„Dreptcredinciosul  puternic  este  mai  bun  şi  mai  iubit  de  Allah  decât  cel  slab  şi 
cu  toţii  sunt  de  folos.  Fii  sârguincios  în  ceea  ce  îţi  este  de  folos,  cere  ajutorul  lui  Allah  şi 
nu  te  delăsa!  Iar  dacă  păţeşti  ceva,  să  nu  spui:  «Dacă  aş  fi  făcut  aşa,  s-ar  fi  întâmplat  aşa 
şi  aşa...»,  ci  spune:  «Aceasta  este  ceea  ce  Allah  a  ales  şi  a  făcut  ceea  ce  a  voit...», 
deoarece  acest  «dacă»  deschide  calea  Satanei.”  (Muslim) 

Allah  Al-’Aziz  (Cel  Atotputernic)  spune  în  Coranul  cel  Glorios: 


„Nu  este  dintre  ai  noştri”  înseamnă:  nu  face  parte  din  Sunnah  noastră  sau  manierele  noastre 


„Ci  caută  cu  ceea  ce  ţi-a  dăruit  Allah  Casa  cea  veşnică!  Şi  nu  uita  partea  ta  din 
această  viaţă!  Şi  fă  bine,  aşa  după  cum  şi  Allah  ţi-a  făcut  ţie  bine!  Şi  nu  umbla  după 
stricăciune  pe  Pământ,  fiindcă  Allah  nu-i  iubeşte  pe  cei  care  fac  stricăciune.”  [Coran, 
28:77] 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Ce  bine  este  când  bogăţia  se  află  în  mâinile  unei  persoane  evlavioase!”  (Ibn 
Hibban) 

Islamul  interzice  risipa  de  bani,  după  cum  Allah  Al-’Alaa  (Preaînaltul)  spune  în 
Coranul  cel  Sfânt: 

„Şi  dă-i  celui  care  ţi-e  rudă  ceea  ce  i  se  cuvine,  ca  şi  sărmanului  şi  călătorului  de 
pe  drum  [aflat  la  nevoie],  însă  nu  risipi  peste  măsură,  ~  Căci  risipitorii  sunt  fraţii 
şeitanilor,  iar  Şeitan  este  nerecunoscător  Domnului  său!”  [Coran,  17:26-27] 


Concluzii 


Alţi  făcut  tot  posibilul  ca  această  carte  să  fie  concisă  şi  pentru  a  evita  oferirea  de  prea 
multe  detalii,  care  ar  putea  plictisi.  Speranţa  mea  este  că  spusele  mele  vor  aduce  clarificări  şi 
vor  servi  drept  cheie  pentru  cei  care  doresc  să  înveţe  mai  multe  despre  Islam;  mai  ales  pentru 
cei  care  nu  au  ales  să-l  urmeze  şi  nu  l-au  considerat  o  religie  valabilă.  Este,  de  asemenea, 
pentru  cei  care  nu  ştiu  că  adevărata  fericire  şi  succes  se  obţin  acceptând  Islamul,  acţionând 
după  preceptele  lui  şi  răspândindu-1.  Le  cer  acestor  persoane  să  nu  gândească  cu  minţile  altora 
şi  să  nu  decidă  în  confonnitate  cu  dorinţele  altora.  Allah  Al-’Alaa  (Preaînaltul)  spune  în 
Coranul  cel  Nobil: 

„De  te-ai  supune  celor  mai  mulţi  de  pe  Pământ,  ei  te-ar  abate  de  la  Calea  lui 
Allah,  căci  ei  nu  urmează  decât  bănuielile  [lor]  şi  ei  nu  fac  decât  să  născocească 
minciuni.”  [Coran,  6:116] 

De  fapt,  aceia  pe  care  îi  vei  urma  astăzi  vor  fi  primii  care  te  vor  repudia  în  Ziua 
Judecăţii,  după  cum  ne  spune  Allah  Al-'Aziz  (Cel  Atotputernic)  în  Coranul  cel  Glorios: 

„Atunci  când  cei  care  sunt  urmaţi  se  vor  lepăda  de  aceia  care  urmează  şi  vor 
vedea  osânda  şi  se  vor  rupe  legăturile  între  ei.”  [Coran,  2:166] 

încearcă  să  fii  independent  în  gândirea  ta,  încearcă  să  reflectezi  şi  încearcă  să  decizi 
între  adevăr  şi  falsitate  folosind  intelectul  pe  care  Allah  ţi  l-a  acordat.  Nu  fi  sever  şi  nu  îi  urma 
orbeşte  pe  ceilalţi.  în  Coranul  cel  Sfânt  ni  se  spune: 

„Când  li  se  spune:  «Veniţi  la  ceea  ce  a  pogorât  Allah  şi  la  Trimis!»,  ei  zic: 
«Pentru  noi  sunt  de  ajuns  cele  cu  care  i-am  găsit  pe  părinţii  noştri!».  Dar  dacă  părinţii 
lor  nu  ştiau  nimic  şi  nu  erau  călăuziţi  [pe  Calea  cea  Bună]?”  [Coran,  5:104] 


Oportunitatea  este  pentru  aceia  care  caută  adevărul,  care  o  fac  prin  intermediul 
canalelor  adecvate  ce  redau  imaginea  adevărată  a  Islamlui.  Nu  toţi  cei  care  spun  că  urmează 
Islamul  sunt  musulmani  şi  nu  toate  cărţile  care  vorbesc  despre  Islam  oferă  un  concept 
adevărat  de  el.  Islamul  trebuie  luat  din  sursele  lui  corespondente.  Profetul  (Pacea  şi 
binecuvântarea  lui  Allah  fie  asupra  sa!)  a  spus: 

„«Adevărat,  evreii  s-au  diferenţiat  până  ce  au  devenit  71  de  secte.  Şi  creştinii  s-au 
diferenţiat  până  ce  au  devenit  72  de  secte.  Şi  această  Ummah30  se  va  diferenţia  în  73  de 
secte  şi  toate  vor  fi  în  Foc,  în  afară  de  una.»  Şi  au  întrebat  ei:  «Care  este  aceasta,  o, 
Mesager  al  lui  Allah?»  El  (Pacea  şi  binecuvântarea  lui  Allah  fie  asupra  sa!)  a  răspuns:  «Cei 

care  se  află  pe  calea  mea  şi  a  companionilor  mei.»”  (Bukhari  şi  Muslim) 


C_Jj  AU 

aJ|  j  Lină  ^  Ahl 


Toată  lauda  I  se  cuvine  lui  Allah,  Stăpânul  lumilor,  şi  toate 
binecuvântările  lui  Allah  fie  asupra  Profetului  Său,  Mohammed, 
asupra  familiei  sale,  a  companionilor  săi  şi  asupra  tuturor  celor 
care  urmează  Calea  Sa  cea  Dreaptă;  fie  ca  Allah  Atotputernicul  să 

aibă  milă  de  ei  în  Ziua  Judecăţii! 


Dacă  doriţi  să  cunoaşteţi  şi  să  primiţi  mai  multe  informaţii  despre  Islam,  nu  ezitaţi 
să  ne  contactaţi  la  adresele: 

De  asemenea,  puteţi  găsi  mai  multe  informaţii  pe  site-urile: 

http://www.islamland.org 

www.islamhouse.com 

http://www.sultan.org 

www.islam-guide.com 

www.islamreligion.com 


Comunitatea  musulmană 


